
NOTĂ ASUPRA EDIŢIEI 


Volumul de fa[ă are la bază o ediţie românească mai veche a scrierii lui 
Rousseau: «J.J. Rousseau, Despre Contractul social sau Principiile dreptului 
politic, Traducere, însoţită de un sludiu introductiv, de N. Daşcovici, ediţia II, 
Bucureşti, Editura “Cartea Românească" S.A., 1920». 

Opţiunea pentru această variantă - Contractul social a cunoscut, de-a lun¬ 
gul vremii, mai multe traduceri în limba română, după edi;ii franţuzeşti mai 
recente, cu un aparat critic dezvoltat - a fost determinată, pe de o parte, de 
dorinţa editorului de a revalorifica traducerea (prima în limba română; ediţia 
I: 1916), dar şi studiul introductiv, şi a transmite astfel cititorului de la cumpă¬ 
na mileniilor ceva din parfumul, puţin desuet, poale, dar atât de autentic al lim¬ 
bii române din primele decenii ale veacului al douăzecilea, iar pe de altă parte, 
de intenţia de a oferi o lectură agreabilă, chiar incitantă, pe alocuri amuzantă, 
unui public cât mai larg, dornic de a cunoaşte o scriere celebră, realizată cu 
peste două secole în urmă, dar mai puţin interesat de comentariile de speciali¬ 
tate care însoţesc solidele ediţii critice. Datorită faptului că ediţia din 1920 este 
însoţită de un studiu introductiv de dimensiuni reduse, semnat de un specialist 
în materie (însuşi traducătorul, un distins jurist), ca şi de o - pe alocuri savu¬ 
roasă - prezentare a vieţii lui Rousseau, ne-am decis a le include şi pe acestea 
în volumul de faţă. 

Cine va avea însă curiozitatea de a compara prezenta carte cu un exemplar 
din ediţia menţionată, va constata câteva deosebiri. Hără îndoială, căci nu este 
vorba de o reproducere ca atare a volumului respectiv. Vom avertiza, deci, citi¬ 
torul că pe texul ce ne-a servil ca bază au fost operate anumite modificări. O 
primă categorie se referă la adaptarea ortografiei la normele actuale Pentru a 
înlesni parcurgerea textului de către cititori mai puţin sau deloc familiarizaţi 
cu scrierile mai vechi, am considerat necesare unele intervenţii în topica fraze¬ 
lor, ca şi - foarte puţine - în vocabular (înlocuind acele cuvinte care, în uzul 
actual, şi-au modificat înţelesul, cu scopul de a evita posibile confuzii). Foarte 
reduse numeric sunt însă intervenţiile de natură stilistică, intenţia editorului 
fiind aceea de a păstra, pe cât posibil, particularităţile de exprimare în limba 

română, caracteristice unui anumit mediu într-o anumită perioadă - o limbă 
română frumoasă, bogată, expresivă. 

Astfel, dorim să subliniem acest fapt, nu este vorba de o rescriere a textu¬ 
lui ce ne-a servit ca ba/.ă şi nici de o stilizate propriu zisă a lui, intervenţiile 
noastre mărgtnindu-se la ceea ce am considerat a li strict necesar pentru atin¬ 
gerea scopului ee ni l-am propus 

De asemenea, cititorul va remarca existenta unui număr de noie de subsol; 
acestea fac parte, şi ele, din volumul editai în 1920 şi aparţin, în parte, chiar 
autorului Contractului social, fiind preluate de traducător din original şi iden¬ 
tificabile prin însemnarea cu (n. a ), celelalte fiind redactate de tălmăcitor şi 
purtând însemnul (N.T.). La rândul nostru, am considerat ca fiind utile în 
prezenta ediţie e.âteva lămuriri, sumare, referitoare la nume, respectiv cuvinte 
sau expresii ce azi, de regulă, nu (mai) sunt familiare vorbitorului de limbă 
română, totuşi foarte elocvente; pe acestea le-am însemnai cu în text şi le-am 
grupat, cu indicarea capitolului şi a paginii respective, subtitlul "Note explicative”. 

A. B 



CONCEPŢIA CONTRACTULUI SOCIAL 

» 

DIN PUNCTUL DE VEDERE AL FILOSOFIEI POLITICE 1 


Opera care a provocat cele mai vii discuţii de la apariţie şi care a 
avut o influenţă determinantă în provocarea marii revoluţii franceze 
este, fără îndoială, Contractul social. 

Ce cuprinde ca şi dc ce a avut atâta influenţă ? 

Vom căuta să lămurim întrebarea aceasta firească spre a face cât 
mai utilă şi mai gustată citirea operei lui Rousseau în publicul nostru. 

* 

O mică introducere istorică ne va uşura sarcina. 

Antichitatea greco-romană a cunoscut o civilizaţie rafinată cu tot 
cortegiul ei. Progresele culturale ale acelei antichităţi n-ar fi fost, desi¬ 
gur, posibile fără un larg spirit de libertate, care domnea în acea socie¬ 
tate. O libertate foarte ciudată ce ne aminteşte de fabula lui Gr. Ale- 
xandrescu, libertate de la care erau excluşi sclavii, socotiţi mai prejos 
de oameni, dar de care s-au folosit în mod larg cetăţenii. Această liber¬ 
tate şi-a avut cele mai strălucite manifestări în viaţa publică greco-ro¬ 
mană, forum şi agora rămânând până astăzi dovezile unei rafinate vieţi 
politice. 

Libertatea binefăcătoare a purtat în ea germenul distrugerii sau, 
mai exact, libertatea care nu era a distrus-o pe cea reală. Societatea an¬ 
tică a degenerat fiindcă putea să degenereze graţie exploatării mulţimi¬ 
lor de sclavi şi fiindcă era fatal să degenereze prin dispreţul ei pentru 
muncă. Cele dintâi lovituri serioase ale lumii barbare, lipsită de liber- 


I A se vedea notiţa biografică despre Rousseau la sfârşitul acestor note 

tulea şchioapă şi de dispreţul muncii, iui fost de ajuns cu să den înapoi 
omenirea cu mai multe secole 

livul Mediu a cunoscut tirania şi intoleranţa religioasă, căreia i-a 
urmat tirania despoţtlor laici. Abuzurile şi greşelile repetate ale intole¬ 
ranţei religioase, cât şi alte împrejurări ale feudalităţii, au contribuit la 
constituirea unei noi puteri, a regilor, şi la reînvierea ideii de stat. 

Sprijinită pe puterea de fapt şi încurajată de teoria teologică a su¬ 
veranităţii de drept divin, regalitatea a devenit atotputernică şi apoi, în 
mod firesc, a alunecat iarăşi pe panta abuzurilor. 

Mărturisirile lui Ludovic XIV “ L'Etat , c'est moi”şi “Apres moi le 
delugc” sunt culmile de putere şi abuz ale regalităţii. 

Abuzurile seculare ale suveranităţii de drept divin, încredinţată 
unuia singur, faţă de care nu exista nici un mijloc de apărare şi nici o 
putinţă de revoltă, chiar mentală, au pregătit doctrinei suveranităţii po¬ 
porului, pe care Rousscau o preciza cel dintâi în mod definitiv, cea mai 
strălucită primire. 

Popoarele nu sunt făcute pentru regi. ci regii sunt făcuţi pentru po¬ 
poare. Drepturile omului sunt sfinte şi inalienabile, sunt drepturi natu¬ 
rale, şi nimeni nu le poale nesocoti. 

Strigăt de revoltă, rostii în gura mare de Rousscau. Contractul 
social a găsit cel mai călduros ecou în sufletul popoarelor, care gân¬ 
deau şi presiiuţeau la fel, dar fără a îndrăzni să se exprime deschis. 

Teoria în sine nu era ceva nou. Dintr-o lucrare interesantă rezultă 
că acest contract social ar fi ‘ un cadru în care s-au desfăşurat de-a lun¬ 
gul secolelor aspiraţiile sociale cele mai deosebite şi mai contrarii. 
Cadrul acesta a fost modificat, dar niciodată înlocuit definitiv, astfel că 
ideea a rămas ca o legătură logică prin care s-a încercat să se împreunc 
în conştiinţa istorică faptele sociale discontinue şi divergente”. 

De altfel, chiar de la Rousseau încoace, teoria a cunoscut cele mai 
variate interpretări. Uneori, contractul a fost socotii ca un fapt istoric 
explicând prezentul printr-un eveniment aparţinând trecutului; alteori, 
prezentat ca o ipoteză logică prin cure încercăm să ne dăm seama de 
ceea ce este. de realitatea prezentă; şi, în sfârşit, alteori ca un scop a 


I 1- Aliu'T. iissui sur l’histoiic des doclrincs du Contrai social. 

cărui realizare se urmăreşte dornic pentru viitor: armonia indivizilor în 
cetatea viitoare, produs exclusiv al conştiinţei generale. 

De unde a urmat în mod logic ca pentru cele două dintâi presupu¬ 
neri, în legătură cu prezentul, să se considere contractul când ca un act 
constitutiv al societăţii - prin care poporul a transferat, în mod colec¬ 
tiv, simultan şi definitiv, puterea în mâinile unui conducător -, când ca 
un act tacit, întărit prin adeziunea individuală şi succesivă a fiecărei 
generaţii la constituţia stabilită mai înainte. 

Prin urmare, din tot ce am spus până acuma rezultă că este vorba de 
un contract politic, nu social. Chiar titlul dat de Rousseau indică ceea 
ce este conţinutul: “Du Contrat social ou principes du droit politique". 

Cuvântul social, având la început un înţeles foarte larg şi nelămurit, 
tinde azi a se preciza şi restrânge. Doctrina socialistă, îndeosebi, pu¬ 
nând fenomenele economice la baza tuturor manifestărilor politice, ar¬ 
tistice, religioase chiar, aproape a tăcut ca “social" să echivaleze astăzi 
cu “economic". Şi în opera lui Rousseau numai de fenomene economi¬ 
ce nu este vorba. 

Aşadar: contractul politic. 

* 

După propria-i mărturisire, Contractul face parte dintr-o lucrare 
mai mare, pe care n-a putut s-o termine. 

Prin el caută să stabilească originea şi raţiunea existenţei statului, a 
puterii suverane, precum şi a drepturilor şi a naturii guvernelor. 

Filosofia lui Rousseau, care se rezumă în superioritatea stării de na¬ 
tură asupra stării civilizate, stă la baza întregii sale opere. Şi acest fun¬ 
dament fals e, poate, cauza multor erori în argumentaţia întreagă. 

Omul are drepturi şi este moral în starea de natură? 

Cu alte cuvinte, natura e juridică şi morală? 

Un viguros cugetător francez, profesorul universitar Duguit, se în¬ 
treba în tratatul său de Drept constituţional: ce drepturi ar avea indivi¬ 
dul care ar trăi singur, izolat, într-o pustietate completă? Ce drepturi 
are Robinson în insula lui? 

Răspunsul foarte precis şi simplu va fi că natura este a-juridică: 
dreptul nu există decât în societate, el are un caracter uman, social dacă 
voiţi, dar nu natural. 

Şi tot aşa în ce priveşte morala: natura nu poate fi decât a-morală. 
Dovadă: variabilitatea moralei în timp şi-n spaţiu. 

Astfel drepturile naturale - ‘'omul s-a născut liber, dar trăieşte-n 
lanţuri pretutindeni” - nu poate fi temelia contractului. 

Dreptul, după un alt autor , este un ideal pe care-l concepe mintea 
omenească, mai presus de orice consideraţii materiale, un ideal sub pu¬ 
terea căruia lucrează toate fiinţele cu raţiune, aşa cum celelalte vieţuitoa¬ 
re lucrează sub puterea instinctelor. Şi această concepţie tinde să se rea¬ 
lizeze sub forma raporturilor dintre oameni prin manifestarea de voinţă. 

Aşa concepută, ideea de libertate, derivând din ideea de contract, 
realizat prin manifestarea de voinţă şi sub imboldul concepţiei ideale 
de drept, îşi are explicaţia ei fără nici un alt argument. Mintea ome¬ 
nească concepe, astfel, ideea de drept şi libertate ca ceva imaterial şi 
totuşi existent din moment ce s-a conceput. Mintea liberă de orice în¬ 
lănţuiri materiale, de orice opresiune externă, de orice constrângere, 
realizează libertatea chiar din momentul în care a conceput-o. 

Fouillee spune că o naţiune devine liberă din chiar momentul când a 
conceput libertatea, iar societatea omenească c definită de el “un orga¬ 
nism care se realizează din moment ce s-a conceput şi s-a voit el singur ". 

Filosofia ideilor-forţă realizându-se prin ele însele, filosofie care a 
lost atât de fecundă 

Căutând originea statului, Rnusseau o găseşte în familie. La 
început, copiii trăiesc de nevoie cu părinţii, în urmă, după ce s-au făcut 
mari, trăiesc dacă vor, adică traiul acesta în comun nu mai poate fi 
decât un fel de convenţie. 

Tot aşa cu popoarele guvernate de regi. Aceştia pretind că guver¬ 
nează în virtutea drepturilor, căci fără drepturi ştiu că ar pierde puterea. 
Drepturile, însă, sunt efectul unor convenţii, iar nu rezultatul puterii. 

Tare curioasă refutarea principiului dreptului celui mai tare, drept 
pe care orice minte îl respinge. Rousseau a fost silit, totuşi, să facă 
această refutare pentru că Hobbes şi Grotius, prin argumentaţii dibace, 
ajunseseră să stabilească doctrina celui mai tare, primul apărând des¬ 
potismul, iar secundul susţinând înstrăinarea libertăţii prin contract de 
către un individ ca şi de un popor. 


1. Contractul social, cartea I. cap. 1. 

\ A. Fouillee, l.'idee moderne du droit îji l.a Science sociale conici nporui ne. 

Inspirat, după cât se pare, de dreptul roman şi anume de principi¬ 
ul că “nimeni nu-i ţinul de angajamentele luate faţă de sine însuşi”, 
Rousseau a respins înstrăinarea chiar voluntară a libertăţii. Şi între¬ 
buinţând aceeaşi metodă juridică în argumentare, a stabilit teoria per¬ 
sonalităţii morale a statului, întemeiată pe manifestarea de voinţă a 
tuturor, pc contract. 

Cu toate erorile ce va fi făcut, Rousseau a stabilit fundamentul tilo- 
sofiei politice moderne, după care voinţa liberă, iar nu forţa, este teme¬ 
lia statului. 

Că realitatea n-a fost aşa, că statul a putut fi produsul unor împre¬ 
jurări istorice, rezultatul voinţei unor despoţi dibaci ori chiar înfăptui¬ 
rea inconştientă a spiritului de sociabilitate al omului, nu mai încape 
îndoială. 

A vând Ia început caracter organic, statul tinde din ce în ce să capete 
un caracter contractual, să devină “un organism contractual”, perfect 
conştient de existenţa sa - întocmai ca un copil care-şi dezvoltă, trep¬ 
tat, cu trecerea anilor, conştiinţa proprie. 

Privită din acest punct de vedere, opera lui Rousseau credem că tre¬ 
buie considerată mai mult un ideal viitor al societăţii decât un fapt tre¬ 
cut şi explicând o situaţie prezentă. 

* 

Recunoscând statului o personalitate murală, o suveranitate înte¬ 
meiată pe voinţa generală, regulile de drept stabilite - adică legile - îşi 
vor afla puterea în aceeaşi voinţă. 

Dar această suveranitate aparţine poporului şi. fiind o manifestare 
de voinţă, nu se poate delega. Poporul va trebui să se pronunţe singur 
în toate împrejurările, pentru că, “ea neputând vroi pentru altul" nici 
poporul nu va putea să-şi manifeste voinţa prin alţii, prin delegaţi. 

Entuziasmat pentru viaţa politică a Antichităţii, cât şi pentru aceea 
a micilor cetăţi independente din vremea lui, Rousseau nu vede o ade¬ 
vărată suveranitate naţională decât în manifestarea directă a voinţei ge¬ 
nerale. Dar cum statele moderne sunt silite de împrejurări de fapt să re¬ 
curgă la sistemul delegării suveranităţii în mâinile unor deputaţi - 
inexact denumiţi reprezentanţi ai naţiunii când ei sunt numai delegaţi 
Rousseau e indus în eroare tocmai de rigoarea argumentaţiei sale. El 


1. Un articol al lui Esmein. 

ajunge să confunde libertatea cu suveranitatea, afirmând că pe măsură 
ce creşte statul - şi, deci, suveranitatea -, scade libertatea. 

Că puţină deviaţie a voinţei naţionale se produce prin sistemul de¬ 
legaţiei, chiar în statele cu opinie publică, nu mai încape îndoială: “re¬ 
prezentanţii", închipuindu-şi că ei sunt însăşi naţiunea, pretind că toate 
afacerile sunt în favoarea naţiunii din moment ce sunt în folosul lor. 
Dar că libertatea ar fi invers proporţională cu suveranitatea este lucru 
cu desăvârşire inexact: ţări mari din lumea veche ca şi din cca nouă s-au 
bucurat şi se bucură de cele mai largi libertăţi publice 

Suveranitatea îl duce pe Rousseau la o nouă eroare. El spune că 
manifestările voinţei generale pentru a fi obligatorii nu trebuie să fie 
ale tuturor, ci ale majorităţii, unanimităţile fiind lucru imposibil în 
complexitatea de interese ale societăţii. 

Iată, însă, cum, încercând să evite tirania regilor, el stabileşte tirania 
poporului, deşi este stăpânit de dorinţa nemărginită a binelui general. 

Spiritului tiranic şi autoritar al vremii n-a putut scăpa nici un tem¬ 
perament emancipat ca Rousseau. Majoritatea face legi, ea hotărăşte în 
toate împrejurările ca reprezentând voinţa generală conformă interesu¬ 
lui general. Suveranitatea se exercită în mod absolut, fără nici o limi¬ 
tare, şi legea trebuie riguros aplicată chiar şi minorităţilor, căci altfel 
unde ar mai fi autoritatea legii şi forţa obligatorie a contractului liber 
consimţit? Voinţa generală nu poate vroi decât ceea ce este conform cu 
interesul general şi în vederea utilităţii generale, căci ca nu poate avea 
intenţia să facă rău organismului a cărui manifestare este. Deci: con¬ 
strângerea şi forţa pentru executarea legii, iar la nevoie moartea chiar 
pentru cel care săvârşeşte un act de nesupunere faţă de ea. 

Revoluţia franceză întemeiată pe argumentele lui Rousseau a să¬ 
vârşit şi abuzuri, iar fanaticii din 1789 au rămas deseori convinşi că 
procedau bine Iacobinii s-au folosit de principiul că voinţa majorităţii 
este atotputernică şi fără frâu şi dreaptă, pentru a săvârşi abuzuri împo¬ 
triva minorităţii - principiul a devenit “manualul terorismului revo¬ 
luţionar ”, 

Teoreticienii anarhiei au văzut în acest principiu socialismul autoritar. 

Prudhon l-a executat fără şovăire, spunând că “orice aberaţie a 
conştiinţei publice îşi are în sine pedeapsa. Faima lui Rousseau a costat 


I Beudant, Le droit individuel et LLituî. 


12 



Franţa mai mult aur, mai mult sânge şi mai multă ruşine decât domnia 
nesuferită a curtezanelor lui Ludovic XV’’. Concluzia lui Prudhon: în 
faţa despotismului social, care nu poate consacra decât mizeria popo¬ 
rului, rămâne un singur mijloc: suprimarea autorităţii. 

Tonul acesta e prea aspru. 

Rousseau n-a voit abuzurile, iar cei care le-au săvârşit n-au citit ori 
n-au voit să citească cu destulă atenţie opera sa. 

Am văzut cum, după ce a respins teoria lui Grolius, că omul îşi 
poate înstrăina libertatea prin contract, a formulat-o singur sub altă for¬ 
mă: individul se înstrăinează complet în favoarea tuturor, a întregului, 
iar condiţia, fiind egală pentru toţi, crede că nu-i oneroasă pentru ni¬ 
meni. Spiritul feudal, care vedea numai în contract temeiul raporturilor 
dintre senior şi vasalii săi, apare adânc întipărit în opera lui Rousseau. 
Şi observând cât de şubredă era argumentaţia, a căutat apoi să facă dis¬ 
tincţie între drepturile suveranului şi ale individului, afirmând că aces¬ 
ta din urmă nu-şi înstrăinează din drepturi decât atâtea câte sunt nece¬ 
sare întregului. Nehotărârea între drepturile individului şi acelea ale 
statului atotputernic a ajuns să nu lase omului decât drepturile pe care, 
printr-un fel de concesie, i le acordă statul. 

Realitatea, însă, pare alta. Individul îşi păstrează absolut toate drep¬ 
turile, exercitându-le în deplină libertate, limitată numai de libertatea 
celorlalţi. Libertatea şi drepturile Fiecăruia sunt complete şi nu suferă 
limitare decât acolo unde vin în conflict cu interesul general, adică din 
moment ce lovesc în libertatea şi drepturilor altora. Statul nu are decât 
drepturile pe care i le recunosc particularii din consideraţia unui interes 
general şi, se înţelege, printr-o manifestare de voinţă contractuală. 

Ideea de suveranitate în dreptul intern al Fiecărei naţiuni tinde a îm¬ 
brăca forma de autoritate publică, însărcinată a gira interesele generale 
şi obligată a lucra în forme dinainte fixate, ca un mandatar, la executa¬ 
rea serviciilor publice. 

Şi această idee de suveranitate suferă limitări chiar în materia legis¬ 
lativă. 

Am văzul că parlamentele de azi sunt adunări de delegaţi. Cum s-ar 
putea atunci închipui o delegaţie nelimitată în materie de legiferare? 

Orice mandatar nu lucrează valabil decât în limitele mandatului 
său, trecerea peste limitele acestea îl priveşte. Popoarele moderne, in¬ 
spirate poate şi de doctrina suveranităţii indirecte - ce se degajă din 
Contractul social - au luat unele măsuri, dându-şi o constituţie. Aceas- 

ta fiind oarecum opera suveranităţii directe, nu poate fi nesocotită, în 
acţiunea legislativă, de către delegaţii cu mandat limitat. Orice lege în¬ 
călcând constituţia va fi nulă şi declarată neconstituţională. 

Nu intrăm mai mult într-o chestiune care a stârnit cândva, la noi, 
multe discuţii şi patimi. Ne mărginim a spune că principiul limitării 
puterii legislative prin constituţie exista mai de mult în Statele Unite, 
Norvegia şi Grecia, a fost introdus în Portugalia de regimul republican 
şi este consfinţit în România de jurisprudenţa din anul 1912, cu prile¬ 
jul procesului tramvaielor. în Franţa, principiul a fost admis de mulţi 
autori de drept public: unii au cerut realizarea lui, pe când alţii au 
explicat de ce nu-l admit în fapt. deşi în principiu n-ar avea obiecţii de 

I 

tăcut . 

lată, dar, cum primejdia restrângerii libertăţii în proporţie directă 
cu creşterea suveranităţii - de care se temea Rousseau - şi-a aliat un 
remediu practic, fără a mai vorbi de puterea opiniei publice, frâul sigur 
contra multor abuzuri. 

Partea în care abordează chestiunea guvernului e mai puţin intere¬ 
santă. 

Rousseau face constatarea justă că voinţa generală şi puterea care 
o execută, adică guvernul, trebuie să fie de acord. Ca să te plimbi, tre¬ 
buie s-o voioşii şi apoi să ai picioare. în stat tot aşa: voinţa aparţine 
tuturor, membrii statului sunt capul; executarea voinţei este treaba gu¬ 
vernului, care echivalează cu picioarele. 

Apoi examinează diferitele forme de guvern: democratice, aristo¬ 
cratice, monarhice şi mixte. Face diferite clasificări, remarcând de la 
început că instituirea unui guvern nu este un contract, ci o lege. 

Pentru ca guvernele să nu degenereze, el propune adunări periodice 
în care suveranul, adică poporul, să fie consultat dacă vrea să mai 
menţină forma de guvernământ existentă. 

Formele complicate şi, lotuşi, aşa de precise ale statelor moderne, 
în funcţionarea organismului lor, nu mai îngăduie discutarea sis¬ 
temelor propuse de Rousseau. 


1. Pentru dezvoltări mai largi asupra acestei chestiuni, ne permitem a trimite la lucrarea 
noastră Revocabil ituten şi nuli (alai netelor judiciare, administrative şi politice, pre¬ 
miată la concursul ‘'Dissesctf din 1914. al Facultăţii de Drept din Bucureşti şi caic a 
apărut la Editura Socec et Co. 

Purteu aceasta cum stângace în construcţia mentală a Contractului 
pure a păcătui şi dintr-un punct de vedere iniţial lăsat la o pane: sepa¬ 
raţia puterilor în stat. 

Separaţia aceasta discutată cu genială pătrundere de Montesquieu e 
zeflemisită de Rousscau, care sfârşeşte, totuşi, prin admiterea ei în 
mod fragmentar. 

Trecând peste contradicţiile sau erorile de argumentare, opera lui 
Rousseau, concepută cu 150 de ani în urmă , prezintă şi azi interes şi 
poate fi cu folos citită de oricine. 

Dacă unele idei esenţiale pot părea unora învechite sau banale, pen¬ 
tru mulţi din compatrioţii noştri vor apărea ca o noutate. Suflul de ge¬ 
nerozitate şi lărgimea de vederi ale lui Rousseau în multe chestiuni de 
actualitate pot avea, nădăjduim, efecte binefăcătoare şi în orice caz 
efecte de dorit în interesul nostru general ca naţiune, cu idealuri încă 
neîmplinite, şi ca stat cu formă prea puţin contractuală. 

N. D. 


1. Faţă de daia redactării acestei prefeţe, (n. ed.) 

NOTITA BIOGRAFICA 

9 


Autorul Contractului social s-a născut la Geneva, în ziua de 28 
iunie 1712 şi a murit la Ermenonville, lângă Paris, la 3 iulie 1772. 

între aceste limite extreme viaţa lui Rousseau prezintă cea mai fră¬ 
mântată existenţă la care ar putea năzui un spirit dornic de speculaţii 
filosofice şi însetat de mai multă dreptate în societatea noastră. 

Descendent dintr-o familie franceză de librari refugiaţi din Paris 
prin secolul XVI, din cauza persecuţiilor religioase, Rousseau aparţine 
întreg Franţei. Nestatornic în toate împrejurările vieţii, schimbând o si¬ 
tuaţie sigură de dragul unei aventuri ori din imboldul unui capriciu; 
scânteietor în unele raţionamente, pe când în altele face greşeli ori se 
contrazice în mod stângaci; impetuos pe alocuri în argumentarea de¬ 
clamatorie, iar mai încolo greoi şi neînţeles; pretutindeni, însă, inspi¬ 
rat de un idealism generos şi de o dragoste de libertate mergând până 
la exces - acesta-i Rousseau în toată opera lui. 

Explicabil, deci, ca el să aparţină întreg Franţei şi să fie revendicat 
de toate spiritele liberale din catolica republică. 

Cum e şi de aşteptat, tatăl lui Rousseau, trăind în Geneva, era cea¬ 
sornicar. Naşterea filosofului a costat-o viaţa pe aceea care i-a dat-o. 

Primele lui impresii în viaţă sunt triste, pline de tristeţea jertfei pe 
care i-a cerut-o naşterea, Reconfort şi avânt nu află decât în citirile 
istorice, din care se alege cu pilde morale de civism şi acte eroice. 

La vârsta când alţi copii se mai gândesc la joacă, el era pus la 
muncă pe lângă un meseriaş ca să-şi asigure viitorul. Se constată, însă, 
curând că n-avea aptitudini pentru o asemenea carieră, constatare 
repetată de un gravor, prin mâinile căruia a trecut ulterior. 

Gravorul era brutal şi se purta rău, încât Rousseau n-a întârziat să 
se despartă de el la cea dintâi ocazie: întârziind afară din oraş într-o 

sărbătoare şi lemându-se de severitatea patronului, a preferat să nu se 
mai întoarcă la lucru a doua zi. 

Avea 16 ani când, părăsindu-şi gravorul, a părăsit şi oraşul natal. 
Un preot catolic din Confignon, cuprins de milă pentru fiul rătăcit, îl 
luă sub protecţia sa cu intenţia de a-l readuce la catolicism. în urmă îl 
dădu în paza doamnei Warens, o divorţată drăguţă şi cochetă, care 
avea numai vreo 28 de ani şi se întorsese de curând la sânul bisericii 
catolice sub influenţa aceluiaşi preot. 

Rousseau părăsi într-adevăr biserica protestantă - pentru care stră¬ 
bunii săi se expatriaseră convins de preot ori poate mai curând de tâ¬ 
năra divorţată. 

împrejurări diferite îl aduseră în noi situaţii. A fost silit să intre 
lacheu la contesa Vercellis, apoi la contele Gouvon, care, găsindu-l 
inteligent şi cult, l-a făcut pe urmă secretar. 

Peste puţin se întoarse la doamna Warens, care, în dorinţa de a-l 
vedea preot, îl internă la 1730 în seminarul din Annecy, de unde fugi 
peste puţin... Fiindcă se alesese cu ceva din trecerea pe la seminar, cu 
gustul de muzică religioasă, aceeaşi doamnă W. îl dădu în grija unui 
muzicant, care urma să-l conducă la Paris. 

Nestatornic ca totdeauna, îl părăsi şi pe acesta şi apoi, fiind lipsit 
de mijloace, încercă la Lausanne să-şi câştige existenţa ca profesor de 
muzică. Nenorocul completă opera nestatorniciei: prilejul unui con¬ 
cert, în care i s-au văzut lipsurile, îl lipsi şi de ultimul mijloc de trai. 

Rătăcind apoi prin Neuchâtel fără rost, a fost luat sub oblăduirea 
unui cleric care, apreciindu-i cunoştinţele muzicale, îi propuse să 
meargă la Ierusalim. 

Minunată perspectivă pentru un temperament dornic de aventuri! 

în ultimul moment, însă, consulul francez din Soleure, găsind în 
tânărul muzicant o inteligenţă frumoasă risipită fără folos, îl trimise la 
Paris cu un teanc de recomandări. 

împrejurarea aceasta, cât şi regăsirea doamnei W. - despre care află în 
Paris că se stabilise la Chambery - sunt determinante în viaţa lui Rousseau. 

La Chambery a fost bine primit şi găzduit. 

Dragostea ce se legă statornic între el şi divorţata protectoare, traiul 
liniştit în mijlocul naturii şi variatele citiri, pe care i Ie îngădui existen¬ 
ţa asigurată, contribuiră să formeze în Rousseau pe cugetătorul de mai 
târziu. 


18 



Cuprins fiind de o slăbiciune generală, care ar fi îndreptăţit pre¬ 
supunerea că era bolnav de boala neiertătoare, fu silit s-o părăsească pe 
doamna W. spre a se duce la Montpellier în căutarea sănătăţii. Vinde¬ 
cat fiziceşte, suferi la întoarcere o mare lovitură sufletească: locul său 
fusese ocupat de un lacheu mai voinic decât dânsul. 

în 1740 Rousseau ocupă la Lyon un post de institutor, anul următor 
se duse la Paris cu o lucrare muzicală şi un nou sistem de notaţie muzi¬ 
cală. Astfel numele lui pătrunse în public şi se introduse în societatea 
celebrităţilor vremii. 

Doamna Dupin, fiica unui vestit financiar al vremii, Samucl Bemard, 
îl ungajă ca secretar particular. Peste puţin timp a fost trimis la Veneţia 
ca secretar al ambasadorului Franţei, contele Montaigu. 

O ceartă cu şeful său, nobil nerod, îl readuse la Paris, unde încercă 
fără succes să scrie teatru şi compuse mai multe bucăţi muzicale. 

Deschizând înlr-o zi întâmplător “Mercure de France” găsi urmă¬ 
toarea chestiune pusă în discuţie de Academia din Dijon: Progresul şti¬ 
inţelor şi al artelor a contribuit să corupă sau să purifice moravurile? 

Foarte impresionat de această problemă ridicată în discuţie publică, 
Rousseau părăsi literatura uşoară pentru a aborda filosofia. Memoriul 
lui, răspunzând la chestiune şi prin care susţinea starea de pură natură, 
a fost premiat de Academie. Astfel Rousseau ajunse consacrat. 

Pentru a da mai multă putere morală părerilor ce susţinea, părăsi 
locul de casier ce-1 ocupa şi trăi în sărăcie. 

Dar vom nota aici că pe viaţa şi principiile lui apare ca o pată pără¬ 
sirea Terezei Levasseur şi a copiilor născuţi din această legătură. 

* 

în 1755 se întoarse la Geneva, unde reveni la protestantism spre a 
obţine iar titlul de cetăţean, pe care-l pierdu din nou după publicarea 
lui Emil. 

îmbătrânit şi obosit înainte de vreme, primi adăpost la prietena sa, 
doamna d’Epinay, în valea Montmorcncy, unde scrise Nouvcllc Hc- 
loise în 1756. 

Nestatornic şi în dragoste, Rousseau îşi pierdu capul după o prietenă 
a amantei sale, care din gelozie şi sub pretextul temei ce o avea de sus¬ 
ţinătorul ei, Grimm, un cetăţean din Geneva, îl izgoni la mijlocul iernii. 

Totuşi împrejurări fericite îi procurară adăpost la Montlouis, lângă 
Montmorency, unde scrise Lellre ă d’Alembert sur Ies spectacles. Vol- 

taire, regele teatrului în acea epocă, simţindu-se atins, se încinse o vio¬ 
lentă polemică - terminală, însă, în favoarea lui Rousseau. 

* 

Un nou şi lung şir de suferinţe fizice şi morale îl aduseră în stadiul 
maniei persecuţiei. 

Geniul său se păstră totuşi intact în mijlocul înfrângerilor şi în 1762 
apăru Contractul social. 

Persecutat din cauza lui Emil, obosit şi bolnav, rătăci fără rost prin 
Franţa, apoi câtva timp şi în Anglia, unde s-a dus după îndemnul lui 
David Hume , care a fost mai târziu duşmanul său. 

în 1770 se întoarse la Paris. 

Timp de 8 ani trăi într-o mizerie de nedescris, uitat de prieteni şi 
părăsit de toată lumea. 

De Girardin , văzându-1 în ce stare fizică şi morală se afla. îi oferi 
adăpost în fermecătoarea lui proprietate de la Ermenonville. 

Aerul sănătos, viaţa de ţară, traiul fără lipsuri şi griji păreau un 
moment a-1 reînvia, dar după şase săptămâni muri subit. 

Moartea lui pare a fi fost rezultatul unei exaltări mentale şi unii bio¬ 
grafi n-au ezitat de a admite chiar ipoteza unei sinucideri. 

îngropat pe proprietatea lui de Girardin, corpul lui Rousseau a fost 
ridicat apoi la 20 Vendemiairc an III (II oct. 1794) şi aşezat în triumf 
la Pantheon, după hotărârea Convenţiei naţionale. 

* 

Operele lui Rousseau s-au publicat într-o serie nesfârşită de ediţii 
populare de la apariţia lor până azi şi au fost traduse în aproape toate 
limbile. 


I. Ilustru filosof şi istoric englez. (1711-1776). Este împreuna cu A. Sinith printre îndru¬ 
mătorii şcolii fi zi oc rate în Economia politică. 

?. Marchizul de O., publicist. Ibst aghiotant al regelui polon Sianislas. 

AVERTISMENT 


Acest scurt tratat este extras dintr-o lucrare mai mare, alcătuită 
odinioară Iară să-mi ti cunoscut prea bine puterile şi de mult părăsită. 
Dintre părţile care se puteau extrage din ceea ce alcătuisem, aceasta-i 
cea mai de seamă şi, mi s-a părut, cea mai puţin nedemnă de a fi oferi¬ 
tă publicului. Restul nu mai există. 




CARTEA ÎNTÂI 


Vreau să văd dacă, în materie civilă, poale exista vreo regulă 
legitimă şi precisă de guvernare, luându-i pe oameni aşa cum 
sunt, iar legile aşa cum pot să fie. în această cercetare, voi căuta 
neîncetat să îmbin ceea ce îngăduie dreptul cu ceea ce impune 
interesul, pentru ca dreptatea şi utilitatea să nu fie în con¬ 
tradicţie. 

Intru direct în materie, fără să dovedesc însemnătatea subiec¬ 
tului meu. Celor care mă vor întreba dacă sunt prinţ ori legiuitor 
fiindcă scriu despre politică, le voi răspunde că nu şi că tocmai 
de aceea scriu. Dacă aş fi prinţ ori legiuitor, nu mi-aş pierde vre¬ 
mea să vorbesc despre ceea ce ar trebui să se facă, ci aş face sau 
aş tăcea. 

Cetăţean al unui stat liber şi membru al suveranităţii naţiona¬ 
le fiind, dreptul de a vota e suficient ca să-mi impună datoria de 
a mă gândi, oricât de slabă ar fi înrâurirea ce ar putea-o avea glasul 
meu asupra treburilor publice. Şi gândind asupra formelor de 
guvernământ, sunt fericit că găsesc mereu motive noi ca să iu 
besc guvernământul ţării mele! 



CAPITOLUL I 

Subiectul cărţii întâi 


Omul s-a născut liber, dar trăieşte în lanţuri pretutindeni. Cu¬ 
tare se socoteşte stăpânul altora, care nu-i lasă să fie mai sclav 
decât ci. Cum s-a întâmplat schimbarea asta? - Nu ştiu. Dar ce 
poate legitima schimbarea? - Aici cred că voi putea răspunde. 
Dacă n-aş avea în vedere decât forţa şi efectul ei, aş spune: câtă 
vreme un popor e silit să se supună şi se supune, bine face; 
îndată, însă, ce poate scutura jugul şi -l scutură, face şi mai bine 
- căci, dacă- şi redobândeşte libertatea prin acelaşi drept care i-a 
răpit-o, înseamnă că trebuie să şi-o recapete sau că nu trebuia 
niciodată să i se ia. Dar ordinea socială este un drept consfinţit 
pe care se întemeiază toate celelalte. Totuşi dreptul acesta nu de¬ 
rivă de la natură şi, deci, s-a stabilit prin convenţii. Urmează, fi¬ 
reşte, să ştim care sunt aceste convenţii. 

Până atunci, însă, sunt dator să fundamentez ceea ce am afirmat. 


CAPITOLUL II 

Despre cele dintâi societăţi 

Familia este cea mai veche dintre societăţi şi singura natura¬ 
lă: chiar şi astăzi copiii rămân legaţi de tatăl lor, dar numai cât 
timp au nevoie de dânsul ca să-i crească. îndată ce a încetat ne¬ 
voia, legătura naturală se desface. Şi unii şi altul îşi capătă inde¬ 
pendenţa: copiii fiind scutiţi de supunerea ce o datorau tatălui 
lor, iar tatăl - scutit de grija ce o datora copiilor. Dacă ei conti¬ 
nuă să trăiască împreună, n-o mai fac natural, ci voluntar, iar fa¬ 
milia însăşi nu se menţine decât prin convenţie. 

Libertatea tuturor este o consecinţă a naturii omului. Paza 
propriei vieţi este cea dintâi lege a omului, iar cele dintâi griji 
trebuie să le poarte persoanei sale; de unde rezultă că, îndată ce 



a ajuns la vârsta raţiunii, fiind singurul aprecialoral mijloacelor 
potrivite să-i păstreze libertatea, devine astfel propriul său stăpân. 

Aşadar, se poate spune că familia este cel dintâi model al so¬ 
cietăţilor politice: şeful este imaginea tatălui, poporul - imagi¬ 
nea copiilor; iar toţi laolaltă, născuţi egali şi liberi, nu-şi înstră¬ 
inează libertatea decât pentru folosul lor. Cu o singură deosebi¬ 
re: în familie dragostea tatălui către copii se achită prin grija ce 
le-o poartă, pe când în stat plăcerea de a conduce se substituie 
dragostei pe care şeful n-o are faţă de poporenii săi. 

Grotius tăgăduieşte că orice putere omenească ar fi institui¬ 
tă numai în folosul celor care sunt guvernaţi şi dă ca pildă scla¬ 
via. Modul lui de judecată constă în a stabili întotdeauna drep¬ 
tul prin fapt. S-ar putea folosi o metodă mai consecventă, care 
să nu mai fie favorabilă despoţilor. 

După Grotius nu se ştie dacă omenirea întreagă este a unei 
sutimi de oameni sau dacă această sutime de oameni aparţine 
omenirii, şi-n toate scrierile lui pare a înclina pentru întâia pă¬ 
rere, după cum crede şi Hobbes . Iată, prin urmare, omenirea îm¬ 
părţită în turme de vite şi având câte un conducător care-şi pă¬ 
zeşte turma ca s-o poată mânca. 

După cum păstorul s-a născut superior turmei sale, lot aşa 
păstorii de oameni, adică cei care sunt conducători, au o origine 
superioară popoarelor lor. Astfel judeca, după spusele lui Phi- 
lon , împăratul Caligula , trăgând, fireşte, din această analogie, 
concluzia că regii erau zei sau că popoarele erau vite. 

Raţionamentul lui Caligula se arată din nou în părerile lui 
Hobbes şi ale lui Grotius. înaintea tuturor, Aristot fusese cel 
care afirmase că oamenii nu sunt egali de la natură, deoarece 
unii se nasc pentru a fi sclavi, iar alţii pentru a fi stăpâni. Aristot 
avea dreptate, dar el lua efectul drept cauză. Orice om născut în 
sclavie se naşte pentru sclavie, nimic mai sigur. Sclavii pierd 
totul în lanţuri, până şi dorinţa de a scăpa din ele; ei îşi iubesc 
sclavia după cum tovarăşii lui Ulisc îşi iubeau abrutizarea. Dacă 
sunt, deci, sclavi prin natură, aceasta se datoreşte faptului că au 

fost sclavi contrar naturii. Forţa i-a făcut pe cei dintâi sclavi, 
laşitatea lor i-a perpetuat. 

N-am spus nimic despre regele Adam şi nici despre împăra¬ 
tul Noe, tatăl celor trei mari monarhi care şi-au împărţit lumea 
cum au făcut şi fiii lui Saturn. Sper că-mi veţi fi recunoscători 
pentru modestia mea, căci scoborând direct dintr-unul din cci 
trei prinţi şi poale chiar din cel mai mare, cine ştie dacă, prin ve¬ 
rificarea titlurilor, nu m-aş găsi regele legitim al omenirii întregi? 
Oricum, însă, nu se poate tăgădui că Adam a fost suveranul 
lumii ca şi Robinson în insula lui, cât timp a locuit-o singur; iar 
un lucru foarte comod în această împărăţie era faptul că monar¬ 
hul, sigur pe tronul său, n-avea să se teamă nici de răscoale, nici 
de războaie şi nici de conspiratori. 


CAPITOLULUI 

Dreptul celui mai tare 

Cel mai tare nu-i niciodată destul de puternic ca să poată fi 
întotdeauna stăpân, dacă nu-şi schimbă puterea în drept, iar su¬ 
punerea în datorie. De unde decurge dreptul celui mai tare, un 
drept privit în aparenţă ironic, dar în realitate stabilit în principiu. 
O să sc lămurească vreodată înţelesul acestor vorbe? Forţa fiind 
o putere fizică, nu văd ce moralitate ar putea rezulta din efectele 
sale. Cedând forţei, săvârşeşti un act de nevoie, iar nu de voie: 
faci cel mult un act de prudenţă. Cum s-ar putea, deci, să fie vor¬ 
ba de o datorie? 

Să ne închipuim totuşi existenţa acestui pretins drept. Va re¬ 
zulta din el o galimatie cu neputinţă de lămurit, pentru că de în¬ 
dată ce recunoşti că forţa naşte dreptul, efectul se schimbă prin 
cauză: orice forţă mai mare decât precedenta se substituie în 
dreptul acesteia. Dacă te poţi revolta nepedepsit, rcvolta-i legiti¬ 
mă; şi fiindcă cel mai tare arc totdeauna dreptate, urmează că 
trebuie să faci în aşa fel încât să fii cel mai tare. Atunci ce rost 
mai arc un drept care piere când încetează f orţa? Dacă trebuie să 

te supui de nevoie, nu te mai supui din datorie; iar dacă nu mai 
eşti silit să te supui, nici obligat nu mai eşti. lată, prin urmare, 
că vorba drept nu adaugă nimic forţei şi în acest caz nu înseam¬ 
nă nimic. 

Supuneţi-vă puterilor. Dacă îndemnul acesta înseamnă să ce¬ 
daţi forţei, atunci este bun, dar e de prisos, pentru că n-are să fie 
nesocotit niciodată. Recunosc că toate puterile vin de la Dumne¬ 
zeu, dar şi bolile vin tot de la dânsul; rezultă oare de aici că nu 
e voie să chemi doctorul? Să admit că un tâlhar m-a prins în pă¬ 
dure; desigur că trebuie să-i dau punga de nevoie; dar dacă aş 
putea s-o scap, mă obligă conştiinţa să o dau? Căci, la urma ur¬ 
mei, şi pistolul din mâna lui este o putere. 

Să admitem, prin urmare, că forţa nu creează dreptul şi ni¬ 
meni nu-i obligat să se supună decât puterilor legitime. Astfel 
problema de la început revine mereu. 


CAPITOLUL IV 

Despre sclavie 

Fiindcă nici un om nu are autoritate naturală asupra semenu¬ 
lui său şi fiindcă forţa nu produce nici un drept, rămân, deci, nu¬ 
mai convenţiile ca bază a oricărei autorităţi legitime printre oa¬ 
meni. 

Grotius se întreabă: dacă un individ îşi poate înstrăina liber¬ 
tatea spre a se face sclavul unui stăpân, de ce n-ar putea şi un po¬ 
por să şi-o înstrăineze pentru a deveni supusul unui rege? Sunt 
în această întrebare multe cuvinte cu douăînţelesuri şi cai c ar avea 
nevoie de lămurire; să ne oprim, însă, numai asupra.lui înstrăina. 
A înstrăina înseamnă a dărui ori a vinde. Totuşi, un om caic se 
face sclavul altuia nu se dă, ci se vinde, cel puţin în schimbul în¬ 
treţinerii sale - dar un popor, pentru ce se vinde? în loc ca regele 
să dea întreţinerea supuşilor săi, dimpotrivă, tocmai el îşi capătă 
întreţinerea de la ei: şi, cum spune Rabelais, un rege nu se mul- 

ţumeşte cu puţin. Supuşii îşi dau, deci, persoana lor cu condiţia 
să li se ia şi avutul? Nu văd ce le mai rămâne lor. 

Se va spune că despotul le asigură supuşilor liniştea civilă. 
Uine, dar ce câştigă ei dacă războaiele provocate din ambiţia 
despotului, lăcomia nesăţioasă a acestuia şi abuzurile adminis¬ 
traţiei sale îi sărăcesc mai mult decât i-ar sărăci certurile între 
ci° Ce câştigă dacă tocmai liniştea asta este una din nenorociri¬ 
le lor? Şi la puşcărie trăieşti liniştit, dar atâta este oare suficient 
ca să te simţi bine acolo? Chiar grecii trăiau liniştiţi în vizuina 
Ciclopului, aşteptându-şi fiecare rândul să fie devorat. 

E ceva absurd şi de neînţeles să spui că un om se dăruieşte 
gratuit; un asemenea act este nelegitim şi nul, chiar şi numai prin 
faptul că acela care-1 săvârşeşte nu-i în toate minţile. Pentru a 
afirma acelaşi lucru despre un popor, trebuie să presupunem căe 
vorba de un popor de nebuni, iar din nebunie nu rezultă dreptul. 

Chiar în cazul în care cineva ar putea să se înstrăineze pe 
sine, el nu-şi poate înstrăina şi copiii: ei se nasc oameni liberi, 
libertatea este bunul lor şi nimeni nu are dreptul să le-o înstrăi¬ 
neze. Tatăl poate, în numele copiilor săi şi cât timp aceştia sunt 
minori, să stabilească anumite condiţii pentru întreţinerea şi bu¬ 
năstarea lor, însă nu poate să-i dea în mod irevocabil şi necondi¬ 
ţionat, pentru că un asemenea dar este împotriva naturii şi depă¬ 
şeşte drepturile paternităţii. Pentru ca un guvernământ arbitrar 
să devină legitim, ar trebui, deci, ca la fiecare generaţie poporul 
să aibă posibilitatea de a-1 accepta sau schimba: atunci, însă, gu¬ 
vernământul n-ar mai fi arbitrar. 

A renunţa la propria libertate înseamnă a renunţa la calitatea 
ta de om, la drepturile şi chiar la datoriile umane. Nu poate exiş¬ 
ti. despăgubire pentru cel care renunţă la lot. O asemenea renun¬ 
ţare e în contradicţie cu firea omului: a răpi voinţei sale orice li¬ 
bertate, înseamnă a-i dezbrăca faptele de orice moralitate. în sfâr¬ 
şit, a da unei părţi autoritatea desăvârşită, iar celeilalte supune¬ 
rea nemărginită e o convenţie zadarnică şi contradictorie. Nu ai 
ni :i o obligaţie faţă de acela căruia ai dreptul să-i ceri orice. Foar¬ 
te lămurit, nu-i aşa? Singură condiţia aceasta, fără un echivalent, 



fără nici un schimb, n-aduce oare nulitatea actului? Oare ce 
drept ar avea sclavul contra mea, când tot ce are el îmi aparţine, 
când dreptul lui, fiind al meu, devine dreptul meu contra mea, 
adică o vorbă fără sens? 

Având în vedere războiul, Grotius şi ceilalţi deduc o altă ori¬ 
gine a pretinsului drept de sclavaj. După ei, dat fiind că învingă¬ 
torul are dreptul de a-1 ucide pe învins, acesta din urmă îşi poate 
răscumpăra viaţa prin pierderea libertăţii - o convenţie cu atât 
mai legitimă cu cât foloseşte ambelor părţi. 

Dar e vădit faptul că aşa-zisul drept de a-i ucide pe învinşi nu 
rezultă din starea de război. Trăind în independenţa lor primi¬ 
tivă, oamenii n-au între ei legături suficient de precise pentru a 
putea determina starea de pace, respectiv starea de război, de un¬ 
de rezultă că nu sunt în mod natural duşmani. Raportul lucruri¬ 
lor constituie războiul, iar nu legăturile dintre oameni; şi starea 
de război neputând lua fiinţă din simple relaţii personale, ci nu¬ 
mai din relaţii reale , războiul privat sau de la om la om nu poa¬ 
te exista nici în starea de natură - unde nu este proprietate stator¬ 
nicită -, nici în starea socială, unde totul se află sub autoritatea 
legilor. 

Luptele între particulari - duelurile, încăierările întâmplătoa¬ 
re - sunt acte care nu constituie o “stare”; iar în ceea ce priveşte 
războaiele private, îngăduite prin hotărârile lui Ludovic IX, re¬ 
gele Franţei, şi interzise prin pacea lui Dumnezeu, acelea sunt 
abuzuri ale guvernământului feudal, orânduiala cea mai iraţio¬ 
nală care a existat vreodată, contrară principiilor de drept natural 
şi oricărui guvernământ bun. 

Deci: războiul nu este o relaţie de la om la om, ci o relaţie de 
la stat la stat, în care indivizii nu sunt decât întâmplător duş¬ 
mani, dar nu în calitatea lor de oameni şi nici de cetăţeni, ci în 
cea de soldaţi ; nu ca membri ai patriei, ci ca apărători ai ei. în 


l. Romanii, care au înţeles şi respectat mai mult ca oricine dreptul de război, erau într- 
alâta de scrupuloşi, încât nu îngăduiau unui cetăţean să lupte ca voluntar, fără a fi for¬ 
mal angajat contra duşmanilor şi anume contra cutărui duşman, (n. a.) 

sfârşit, un stat nu poate avea ca duşman decât alt stat, iar nu nişte 
oameni - pentru că între lucruri de naturi diferite nu se poate sta¬ 
bili un raport adevărat. 

Acest principiu este chiar conform maximelor stabilite în 
toate timpurile şi obiceiului respectat de toate popoarele civili¬ 
zate. Declaraţiile de război sunt mai mult avertismente la adresa 
supuşilor decât la adresa puterilor. Străinul - fie rege, fie unul 
sau mai mulţi particular - care fură, ucide sau sechestrează su¬ 
puşii, fără a declara război statului, nu este un duşman, ci un tâl¬ 
har. In plin război, un suveran drept, aflându-se în ţară duşmană, 
ia tot ce aparţine bunului public, dar respectă persoana şi avutul 
indivizilor, căci astfel respectă drepturile pe care se bizuie pro¬ 
priile sale bunuri. Scopul războiului fiind distrugerea statului 
duşman, ai dreptul sâ-i ucizi apărătorii atâta timp cât aceştia sunt 
cu armele-n mâini; de îndată, însă, ce se dezarmează şi se pre¬ 
dau, încetând a fi duşmani ori instrumente ale duşmanului, devin 
iarăşi simpli cetăţeni şi nu mai ai dreptul asupra vieţii lor. 
Uneori statul poale fi ucis fără moartea vreunuia dintre membrii 
săi, războiul nedând nici un drept care n-ar fi indispensabil pen¬ 
tru atingerea scopului său. Acestea nu-s principiile lui Grotius şi 
nici nu sunt întemeiate pe părerile poeţilor, ci rezultă din firea 
lucrurilor şi se întemeiază pe raţiune. 

Cât despre dreptul de cucerire, el nu se întemeiază decât pe 
legea celui mai tare. Dacă războiul nu-i dă învingătorului drep¬ 
tul de a măcelări popoarele învinse, atunci pe acest drept, care 
nu există, nu se poate bizui acela de a-i face sclavi. N-ai dreptul 
să-ţi ucizi duşmanul decât atunci când nu-1 poţi face sclav, deci 
dreptul de a-1 face sclav nu derivă din dreptul de a ucide; prin 
urmare, e un schimb nedrept să-i laşi viaţa cu preţul libertăţii, 
asupra căreia nu există nici un drept. A pune dreptul de viaţă şi 
de moarte deasupra dreptului de sclavaj, iar dreptul acesta mai 
presus de celălalt, nu înseamnă oare a cădea într-un cerc vicios? 

Admiţând, totuşi, un astfel de groaznic drept de a-i ucide pe 
toţi. rezultă că un sclav din război ori un popor cucerit nu este 
obligat faţă de stăpânul său cu nimic, în afară de supunere, în mă- 

sura în caic cslc forţat să i se supună. Luându-i un echivalent în 
schimbul vieţii, învingătorul nu i-a făcut nici o concesie: în loc să-l 
ucidă fără, l-a ucis cu folos. în loc să fi dobândit asupra lui vreo 
autoritate care să completeze forţa, starea de război între ei con¬ 
tinuă ca şi până atunci,, căci relaţia dintre ci este efectul acelei stări 
şi pentru că folosirea dreptului de război nu presupune nici un 
tratat de pace. La început au făcut, desigur, o convenţie, dar aceas¬ 
ta, departe de a anihila starea de război, presupune continuarea ei. 

Iată cum dreptul la sclavaj este nul, din orice parte s-ar privi 
lucrurile, nu numai pentru că e nelegitim, ci şi pentru că c absurd 
şi nu înseamnă nimic. Cuvintele de sclav ş i drept sunt în contra¬ 
zicere şi se exclud reciproc. Fie din partea unui om către altul, 
fie din partea unui om către un popor, propunerea aceasta va fi 
întotdeauna smintită: închei cu tine o convenţie, toată în dauna 
ta şi numai în folosul meu, pe care o voi respecta cât voi vrea, 
dar tu va trebui s-o rcspec(i cât mi-o plăcea. 


CAPITOLUL V 

Trebuie să ne referim totdeauna la prima convenţie 

Chiar de aş accepta tot ce am respins până aici, susţinătorii 
despotismului n-ar Ii mai înaintaţi, pentru că întotdeauna va exis¬ 
ta o mare deosebire între a supune o mulţime şi a conduce o soci¬ 
etate. Indiferent ie locul lor de origine şi de numărul lor, în fap¬ 
tul ca oamenii să fie aserviţi succesiv unuia singur, eu nu văd 
decât acelaşi raport, cel între stăpân şi sclavi, şi nu cel dintre po¬ 
por şi conducătorul său; este vorba, să zicem, de o mulţime, de o 
adunare, dar nu o asociaţie, aşa cum nu poate fi vorba acolo nici 
de avut public şi nici de corp politic. De şi-ar fi aservit jumătate 
din omenire, omul acela rămâne tot un simplu particular; interesul 
Iui, diferit de al celorlalţi, rămâne totdeauna un interes privat. Iar 
în clipa când acelaşi om moare, în urma lui nu rămâne decât un 
imperiu fărâmiţat şi neînchegal, întocmai ca un stejar care piere, 
transformându-se în cenuşă, după ce l-au mistuit flăcările. 

Grotius afirmă că un popor se poate dărui unui rege. Deci, 
chiar după părerea lui Grotius, poporul e popor şi înainte de a se 
dărui unui rege. însăşi dăruirea aceasta este un act civil, care 
presupune o deliberare publică. Prin urmare, înainte de a exami¬ 
na actul prin care poporul îşi alege un rege, ar fi bine să exami¬ 
năm actul prin care poporul este un popor, deoarece acest act, 
fiind neapărat anterior celuilalt, este adevăratul fundament al so¬ 
cietăţii. Dacă într-adevăr n-ar exista nici o convenţie anterioară, 
de unde ar rezulta - cel puţin în cazul când alegerea n-ar fi în una¬ 
nimitate - obligaţia minorităţii de a se supune opţiunii majorită¬ 
ţii? Şi apoi, de unde dreptul celor o sută, care vor un stăpân, să 
voteze şi pentru cei zece care nu-l vor? Legea pluralităţii sufra¬ 
giilor este, prin natura ei, o întocmire stabilită prin convenţie şi 
presupune unanimitatea cel puţin o dată. 


CAPITOLUL VI 

Despre pactul social 

îmi închipui oamenii ajunşi în împrejurări când piedicile care 
stingheresc rămânerea lor în starea de natură sunt, prin rezis¬ 
tenţa lor, mai mari decât forţa pe care fiecare individ în parte o 
poate consuma pentru a se menţine în acea stare. în consecinţă, 
această stare nu mai poate continua şi omenirea ar pieri dacă nu 
şi-ar schimba felul ei de a fi. 

Cum oamenii nu pot produce forţe noi, ci numai să le uneas¬ 
că şi să le direcţioneze pe cele existente, ei nu mai au alt mijloc 
de a dărui decât acela ca, formând prin unire un total de forţe pe 
care să le pună în mişcare pentru acelaşi scop şi făcându-le să lu¬ 
creze de acord, să înfrângă rezistenţa. 

Totalul acesta de forţe nu poate lua fiinţă decât din unirea 
mai multora, dar forţa şi libertatea fiecărui om fiind cele dintâi 
mijloace de autoconservare, cum s-ar putea angaja cl fără a-şi 
prejudicia şi nesocoti grija de sine însuşi? Această dificultate, în 
legătură cu subiectul meu, se poate exprima astfel: 



“Găsirea unei forme de asociere care, prin totalul forţei co¬ 
mune, să apere şi să ocrotească persoana şi bunurile fiecărui 
asociat în parte, astfel încât oricine s-ar uni cu ceilalţi să nu se 
supună, lotuşi, decât sie însuşi şi să rămână liber cum a fost şi 
până atunci". Aşa se pune problema fundamentală, pe care o 
rezolvă contractul social. 

Prin natura actului, clauzele contractului sunt astfel prevăzu¬ 
te încât cea mai mică modificare le-ar face inutile şi fără efect; 
şi cu toate că n-au fost poate enunţate niciodată formal, ele sunt 
aceleaşi pretutindeni, tacit admise şi recunoscute pretutindeni în 
aşa măsură încât, pactul social fiind violat, fiecare îşi recapătă 
imediat drepturile iniţiale şi-şi reia libertatea naturală, la care re¬ 
nunţase în favoarea libertăţii convenţionale. 

Clauzele acestea, foarte precise, se reduc toate la una singură 
şi anume: înstrăinarea totală a fiecărui asociat, cu toate drepturile 
sale, către întreaga comunitate; fiecare dăruindu-se pe de-a-ntre- 
gul de la început, condiţia este aceeaşi pentru toţi, iar condiţia fi¬ 
ind egală pentru toţi, nimeni n-are interesul s-o facă grea altora. 

Mai mult, înstrăinarea făcându-se fără rezervă, devine posi¬ 
bilă unirea cea mai desăvârşită, astfel încât nici un asociat nu 
mai are nimic de reclamat; căci dacă unele drepturi ar rămâne la 
nivel individual şi, fireşte, cum n-ar exista nici un superior co¬ 
mun care să se poată pronunţa în mod public în cazul unor diver¬ 
genţe, fiecare, fiind întrucâtva propriul său judecător, ar pretinde 
curând să fie şi judecătorul celorlalţi: starea de natură ar persis¬ 
ta, iar asociaţia ar deveni inevitabil tiranică ori nefolositoare. 

în sfârşit, fiecare dăruindu-se tuturor, nu se dăruieşte nimă¬ 
nui şi fiindcă nu există nici un asociat asupra căruia să nu dobân¬ 
deşti acelaşi drept pe care l-ai cedat, fiecare câştigă echivalentul 
pierderii prin diferenţă şi, prin urmare, mai multă forţă spic a 
conserva ceea ce îi rămâne. 

Dacă vom înlătura din pactul social tot ce nu este de natura 
lui, îl vom găsi rezumat în următorii termeni: fiecare dintre noi 
îşi pune în comun întreaga persoană şi putere , sub conducerea 

supremă a voinţei generale, şi primim apoi pe fiecare membru 
c.j parte indivizibilă din întreg. 

în acelaşi moment, în locul persoanei particulare a Fiecărui 
contractant, actul de asociere produce un corp moral şi colectiv, 
.slcătuit din atâţia membri câte voturi are adunarea - un corp 
care-şi dobândeşte chiar prin acel act unitatea şi eul său comun, 
viaţa şi voinţa sa. Persoanei publice formată astfel, prin unirea 
tuturor persoanelor particulare, i se spunea cândva cetate , iar 
astăzi poartă numele de republică sau corp politic, fiind numit 
de către membrii săi stat, când e pasiv, suveran, când e activ, şi 
putere în comparaţie cu alcătuiri similare. Corpul politic ia în 
mod colectiv numele de popor faţă de asociaţii săi, iar aceştia se 
numesc în particular cetăţeni, ca participând la autoritatea suve¬ 
rană şi supuşi, ca ascultători plecaţi ai legilor statului. Dar aceşti 
termeni se confundă deseori, fiind folosiţi unul în locul altuia; 
când sunt, însă, întrebuinţaţi în toată precizia lor, e suficient să 
se ştie a-i deosebi. 


CAPITOLUL VII 

Despre suveran 

Din formula de mai sus reiese că actul de asociere cuprinde 
un angajament reciproc între corpul public şi particulari; căci 
fiecare individ încheind contractul, ca să zicem aşa, cu sine în¬ 
suşi, se află angajat sub un dublu raport, şi anume: ca membru 
L-l suveranului faţă de particular şi ca membru al statului faţă de 
suveran. Aici, însă, nu se poate aplica maxima din dreptul civil 
după care nimeni nu este obligat prin angajamentele luate faţă 
de sine însuşi, căci există o mare diferenţă între a te obliga faţă 
de tine însuţi şi a te obliga faţă de întregul din care faci parte. 

Mai trebuie reţinut faptul că hotărârea publică îi poate obliga 
pe toţi supuşii faţă de suveran - date fiind cele două raporturi di- 


t. înţelesul primitiv al acestui cuvânt a dispărut aproape cu toiul în lumea modernă, unde 
cc' mai mulţi socotesc oraşul, cetate, iar pe burghez, cetăţean, (n. a.) 

ferite sub care este privit orice membru nu poate, dimpotrivă, 
să-l oblige pe suveran faţă de sine însuşi şi că, prin urmare, este 
contra naturii corpului politic ca suveranul să-şi impună o lege 
pe care el însuşi să n-o poată încălca. Neputând fi privit, deci, 
decât sub unul şi acelaşi raport, suveranul se găseşte tocmai în 
cazul unui particular care ar încheia contractul cu sine însuşi, de 
unde rezultă că nu există şi nici nu poale exista vreun fel de lege 
fundamentală obligatorie pentru corpul poporului şi, prin urma¬ 
re, nici contractul social nu este obligatoriu. Ceea ce nu înseam¬ 
nă că acest corp n-ar putea foarte bine să se angajeze faţă de un 
altul, întrucât nu ar deroga de la contractul acesta, pentru că în 
raport cu străinul el devine o fiinţă simplă, un individ. Corpul 
politic sau suveranul, a cărui existenţă este dată doar de stricta 
respectare a contractului, nu se poate însă obliga niciodată, nici 
chiar faţă de un altul, la nimic care ar deroga de la actul primar: 
de pildă, să înstrăineze o parte din el însuşi ori să se supună unui 
alt suveran. A încălca actul prin care există, înseamnă a se auto¬ 
distruge, iar ceea ce nu există nu produce nimic. 

Din clipa când mulţimea s-a reunit într-un corp, nu mai poţi 
lovi pe unul dintre membrii săi fără a ataca întreg corpul şi cu 
atât mai puţin încă poţi lovi corpul fără să se resimtă membrii 
săi. Datoria şi interesul obligă, astfel, în mod egal cele două părţi 
contractante să se ajute reciproc şi aceiaşi oameni trebuie să ca¬ 
ute a strânge toate foloasele ce decurg din dublul raport. 

Nefiind alcătuit decât din particularii care îl compun, suvera¬ 
nul n-are şi, prin urmare, nici nu poate avea interese împotriva 
lor: deci, puterea suverană n-are nevoie de garant faţă de supuşii 
ei, pentru că-i imposibil ca întregul să voiască a-i vătăma pe toţi 
membrii săi şi, cum vom vedea în cele ce urmează, nici nu poale 
vătăma pe cineva în particular. Chiar prin ceea ce este, suvera¬ 
nul rămâne totdeauna ceea ce trebuie să fie. 

Dar lucrurile nu se petrec la fel cu supuşii faţă de suveran, 
căruia, cu tot interesul comun, nici nu i-ar răspunde cu angaja¬ 
mentele lor, dacă el n-ar găsi mijloace pentru a şi-i face credin¬ 
cioşi. într-adevăr, oricare individ poate să aibă, ca om, o voinţă 

particulară potrivnică sau deosebită de voinţa generală pe care o 
are ca cetăţean; interesul lui particular îi poate dicta cu totul alt¬ 
ceva decât interesul general; existenţa lui absolut liberă - şi, fi¬ 
reşte, independentă - îl poale face să privească ceea ce datorea¬ 
ză cauzei comune ca pe o contribuţie gratuită, a cărei pierdere va 
păgubi pe alţii în mai mică măsură decât l-ar stingheri pe el achi¬ 
tarea de această obligaţie, iar privind persoana morală, care con¬ 
stituie statul, ca pe o fiinţă a închipuirii, fiindcă nu-i un om, s-ar 
bucura de drepturile cetăţeanului, fără a voi să îndeplinească da¬ 
toriile supusului. Iată nedreptatea a cărei răspândire ar duce la 
prăbuşirea corpului politic. 

Pentru ca pactul social să nu fie un formular zadarnic, el cu¬ 
prinde în mod tacit următorul angajament, singurul care poate 
da putere celorlalte: oricine va refuza să se supună voinţei gene¬ 
rale, va fi constrâns de întreg corpul social, ceea ce nu înseamnă 
altceva decât că va fi silit să fie liber. Căci astfel prevede condi¬ 
ţia care, dându-1 pe cetăţean patriei, îl scapă de orice dependenţă 
personală, condiţie care constituie masca şi mobilul maşinii po¬ 
litice şi totodată, singurul factor care legitimează angajamentele 
civile. Fără condiţia sus-citată, aceste angajamente ar deveni ab¬ 
surde, tiranice şi ar fi supuse celor mai mari abuzuri. 


CAPITOLUL VIII 

Despre starea civilă 

Trecerea de la starea de natură la starea civilă produce o foar¬ 
te însemnată schimbare în om, înlocuind, în conduita acestuia, 
instinctul prin justiţie şi dând tuturor faptelor sale o moralitate 
care le lipsea până atunci. Abia în acest stadiu, când glasul dato¬ 
riei înlocuieşte impulsul fizic şi dreptul înlătură pofta, omul, 
care până atunci nu se gândise decât la sine, se vede silit să-şi 
modifice comportamentul, făcând apel la raţiune înainte de a-şi 
asculta pornirile. în noua stare, deşi se lipseşte de mai multe 
avantaje pe care le obţinuse de la natură, el capătă în schimbul 

lor altele, atât de mari - facultăţile lui se exercită şi se dezvoltă, 
cadrul ideilor i se lărgeşte, iar sentimentele i se înnobilează 
sufletul întreg i se înalţă într-atât încât, dacă abuzurile noii con¬ 
diţii nu l-ar coborî deseori sub cea din care a ieşit, ar trebui să 
binecuvânteze mereu clipa care l-a scăpat pentru totdeauna din 
acea condiţie şi care l-a transformat dintr-un animal prost şi măr¬ 
ginit într-o fiinţă inteligentă, în om. 

Să reducem toată balanţa de mai sus la termeni uşor de com¬ 
parat: prin contractul social omul îşi pierde libertatea naturală şi 
un drept nemărginit asupra a tot ce încearcă şi-i reuşeşte, dar 
câştigă libertatea civilă şi dreptul de proprietate asupra tuturor 
lucrurilor ce-i aparţin. Pentru a nu ne înşela asupra compensa¬ 
ţiilor, trebuie să deosebim libertatea naturală, care îşi află limi¬ 
tele în forţele individului, de libertatea civilă, care este limitată 
de către voinţa generală; tot aşa, trebuie să deosebim posesiu¬ 
nea, care nu este decât efectul forţei sau dreptul primului ocupant, 
de proprietate, care nu poate fi întemeiată decât pe un titlu pozitiv. 

S-ar putea adăuga în favoarea stării civile, în afară de cele 
mai sus menţionate, şi libertatea morală, singura care-1 face pe 
om într-adevăr stăpân pe sine -, căci impulsul exclusiv al poftei 
înseamnă sclavie, pe când supunerea la legea ce ţi-ai alcătuit-o - 
libertate. Dar am insistar destul asupra acestui aspect, iar înţelesul 
filosofic al cuvântului libertate nu face parte din subiectul meu. 


CAPITOLUL IX 

Despre domeniul real 

Fiecare membru al comunităţii se dăruieşte acesteia în mo¬ 
mentul când ca se alcătuieşte şi anume aşa cum se află el în fapt, 
cu toate forţele sale, din care fac parte şi bunurile ce le posedă. 
Desigur, dacă prin acest act se schimbă mâinile cc deţin pose¬ 
siunea, asta nu înseamnă că totodată se schimbă şi natura acesteia, 
ea devenind proprietate în mâinile suveranului; dar cum forţele 
societăţii sunt nemăsurat mai mari decât ale unui particular, pose- 

siunea publică devine şi în fapt mai puternică şi mai irevocabilă, 
fără să fie mai legitimă, cel puţin faţă de străini. într-adevăr, statul, 
faţă cu membrii săi, este stăpânul tuturor bunurilor lor prin con¬ 
tractul social, care serveşte - în stat - ca bază a oricărui drept; însă 
faţă de celelalte puteri, ci nu este stăpân decât prin dreptul primu¬ 
lui ocupant, drept ce-1 deţine de la particulari. 

Dreptul primului ocupant, deşi mai real decât al celui mai 
tare, nu devine cu adevărat un drept decât după stabilirea pro¬ 
prietăţii. Fireşte, oricare om are drept la tot ce-i este necesar, dar 
actul pozitiv care-1 face proprietarul vreunui bun îl exclude de la 
toate celelalte bunuri. Făcându-i-se, deci, partea, trebuie să se 
mărginească la ea şi nu mai are nici un drept asupra comunităţii, 
lată de ce dreptul primului ocupant, aşa de slab în starea de na¬ 
tură, devine respectabil în starea civilă. Se respectă, în acest 
drept, nu atât ceea ce este al altuia cât ceea ce nu-i al tău. 

Pentru a se admite dreptul primului ocupant asupra oricărui 
teren sunt necesare, în general, următoarele condiţii: în primul 
rând, terenul să nu fie locuit de nimeni; în al doilea, să nu se 
ocupe decât porţiunea necesară pentru trai şi, în al treilea, să fie 
luat în posesiune nu printr-o ceremonie goală, ci prin muncă şi 
îngrijire, singurul semn de proprietate care, în lipsă de titluri ju¬ 
ridice, trebuie să fie respectat de alţii. 

Dar, oare, acordând nevoii şi muncii dreptul primului ocu¬ 
pant, nu înseamnă că-1 extindem prea mult? S-ar putea ca acest 
drept să rămână nelimitat? Şi ar fi destul să pui piciorul pe un 
teren comun pentru ca imediat să te pretinzi stăpân? Ar fi destul 
să ai forţa de a-i îndepărta o clipă pe ceilalţi oameni, pentru ca 
să le ridici dreptul de a se mai întoarce vreodată? Cum poate un 
om ori un popor să ia în stăpânire un teritoriu imens, lipsind de 
el toată omenirea, în alt mod decât printr-o uzurpare demnă de 
pedeapsă, fiindcă prin aceasta le răpeşte celorlalţi oameni putin¬ 
ţa de adăpost şi întreţinerea pe care natura le-o dă tuturor în co¬ 
mun? Oare a fost de ajuns ca Nunez Balboa să ia în posesiune, 
de cum a debarcat pe ţărm, Marea Sudică şi întreaga Americă 
meridională, în numele coroanei de Castilia, pentru a-i depose- 



da pe toţi băştinaşii şi a-i exclude pc toţi suveranii din lume? Pe 
această singură îndreptăţire ceremoniile se înmulţeau destul, iar 
regele catolic n-avea decât să ia deodată în posesie, chiar din 
cabinetul său, întreg pământul, cu condiţia de a exclude apoi din 
împărăţia sa tot ce mai-naintc fusese posesiunea altor principi. 

Acuma se poate înţelege cum pământurile particularilor, lua¬ 
te laolaltă, devin teritoriu public şi cum dreptul de suveranitate, 
extinzându-sc de la supuşi asupra terenului cc-l ocupă, devine 
deopotrivă real şi personal - fapt care îi pune pe posesori într-o 
mai mare dependenţă, făcând chiar din forţele lor garanţi ai su¬ 
punerii. După cât se pare, monarhii din vechime n-au înţeles 
destul de bine avantajul acestei situaţii, căci numindu-se singuri 
regi ai perşilor, ai sciţilor, ai macedonenilor, păreau că se soco¬ 
tesc mai mult conducători ai oamenilor decât stăpâni ai ţării. 
Monarhii de astăzi, mai dibaci, îşi zic regi ai Franţei, ai Spaniei, 
ai Angliei etc.: stăpânind în felul acesta teritoriul, sunt foarte si¬ 
guri că-i vor stăpâni şi pe locuitori. 

în alienarea aceasta, ciudat este faptul că, acceptând bunurile 
particularilor, comunitatea, în loc să le risipească, nu face decât 
să le asigure acestora legitima posesiune, să schimbe uzurparea 
într-un adevărat drept, iar folosinţa în proprietate. Posesorii fi¬ 
ind apoi consideraţi ca depozitari ai bunului public, iar dreptu¬ 
rile lor fiind respectate de către toţi membrii statului şi apărate 
cu toate puterile acestuia contra străinului, posesorii au dobân¬ 
dit, ca să zicem aşa, tot ceea ce au dat printr-o cesiune avanta¬ 
joasă corpului public şi mai cu seamă lor înşile: un paradox caic 
se explică uşor prin deosebirea dintre drepturile pe care le au 
suveranul şi proprietarul asupra aceluiaşi fond, după cum se va 
vedea. 

Se mai poate întâmpla ca oamenii să înceapă a se uni înainte 
de a fi posedat ceva şi, pe urmă, dobândind un teren suficient 
pentru toţi, să se folosească de el în comun sau să-l împartă între 
ei fie egal, fie după proporţia stabilită de suveran. în orice chip 
s-ar face dobândirea aceasta, dreptul fiecărui particular asupra 
propriului său teren este subordonat dreptului comunităţii asu- 


39 



pra tuturor, fără de care n-ar mai exista nici solidaritate în legă¬ 
tura socială, nici forţa reală în exerciţiul suveranităţii. 

Voi încheia capitolul de faţă şi cartea întâi printr-o observaţie 
care trebuie să servească de temelie întregului sistem social, 
anume că în loc să distrugă egalitatea naturală, pactul funda¬ 
mental, dimpotrivă, înlocuieşte orice inegalitate fizică pe care 
natura a putut s-o lase între oameni, printr-o egalitate morală şi 
legitimă şi că, putând fi egali în forţă ori în inteligenţă, toţi oa¬ 
menii devin egali prin convenţie şi de drept . 


1. Sub guvernămintele rele egalitatea aceasta nu-i decât aparentă şi iluzorie: ea nu face 
decât să-l menţină pe sărac în mizerie şi pc bogat în uzurpaţic Legile în fapt suni 
întotdeauna folositoare celor care au şi vătămătoare celor care n-au nimic; de unde 
rezultă câ starea socială nu-i avantajoasă oamenilor decât atunci când toţi au câte ceva 
şi nimeni nu are de prisos, (n. a.) 

CARTEA A DOUA 


CAPITOLUL I 

Suveranitatea este inalienabilă 

Numai voinţa generală poate conduce puterile stalului con¬ 
form scopului său, care este binele comun - aceasta-i prima şi 
cea mai importantă consecinţă a principiilor expuse până acum; 
căci dacă opoziţia intereselor particulare a făcut necesară întoc¬ 
mirea societăţii, aceasta n a devenit posibilă decât prin acordul 
aceloraşi interese. Acordul acesta este singurul punct comun în¬ 
tre diferitele interese ce formează legătura socială, iar fără stabi¬ 
lirea lui n-ar putea exista nici o societate. Ceva mai mult, socie¬ 
tatea nu trebuie condusă decât numai din punctul de vedere al 
interesului comun. 

Voi spune, prin urmare, că suveranitatea nefiind decât mani¬ 
festarea voinţei generale, ea nu se poate înstrăina niciodată şi că 
suveranul, care nu-i decât o fiinţă colectivă, nu poate fi repre¬ 
zentat decât prin sine însuşi: puterea se poate transmite uşor, dar 
voinţa nu. 

Intr-adevăr, nu-i cu neputinţă ca o voinţă particulară să se 
pună de acord cu voinţa generală asupra unui punct oarecare, 
însă e cu neputinţă ca acest acord să dureze neschimbat, pentru 
că voinţa particulară, prin însăşi natura ei, tinde spre preferinţe, 
pe când voinţa generală tinde spre egalitate. E şi mai imposibil 
ca această voinţă particulară să fie un garant al amintitului acord, 
deşi ar trebui să fie întotdeauna. Chiar dacă ar exista un astfel de 
acord, faptul nu s-ar datora priceperii, ci întâmplării. Suveranul 

poate spune foarte bine: acum vreau ceea ce vrea cutare sau cel 
puţin ceea ce arată că vrea; dar el nu poate spune: “ceea ce va 
vroi cutare mâine e ceea ce o să vreau şi eu”; fiindcă este absurd 
ca voinţa să se lege pentru viitor şi fiindcă nu depinde de nici o 
voinţă ca să consimtă la ceva contrariu binelui fiinţei care 
voieşte. Deci, dacă poporul doar făgăduieşte să se supună, prin 
chiar acest act el se distruge, îşi pierde calitatea de popor; din 
clipa în care există un stăpân, nu mai există poporul suveran şi 
tot din acea clipă corpul politic este distrus. 

Aceasta nu înseamnă că ordinele conducătorilor nu pol trece 
drept voinţe generale, cât timp suveranul, deşi este liber s-o 
facă, nu se opune. In asemenea împrejurare, din tăcerea genera¬ 
lă trebuie presupus consimţământul poporului - lucru ce va fi 
explicat mai pe larg. 


CAPITOLUL II 

Suveranitatea este indivizibilă 

După cum suveranitatea este inalienabilă, tot aşa ea este şi 
indi vizibilă: căci voinţa sau este generală , sau nu este generală, 
adică ea aparţine ori întregului popor, ori numai unei părţi a po¬ 
porului. In primul caz, voinţa aceasta manifestată e un act de su¬ 
veranitate şi devine lege, în al doilea caz, ea nu-i decât o voinţă 
particulară sau un act judecătoresc, cel mult un decret. 

Dar conducătorii noştri neputând împărţi suveranitatea în 
principiu, o împart după obiectul ei. Astfel: o împart în forţă şi 
voinţă, în putere legislativă şi putere executivă, în drepturi de 
impozit, de justiţie şi de război, în administraţie internă şi în pu¬ 
tere de a trata cu străinătatea; uneori confundă toate părţile aces¬ 
tea, alteori le deosebesc. Ei fac din suveran o fiinţă fantastică, 
alcătuită din bucăţi diferite, ca şi cum l-ar forma pe individ din 


1. Pentru ca voinţa să fie generală, nu-i întotdeauna nevoie de unanimitate; trebuie. însă, 
«ocolite toate voturile; orice excludere formală înlătură generalitatea, (n. u.) 

mai multe corpuri, luând de la unul ochii, dc la altul braţele şi de 
la celălalt picioarele. Se spune că vrăjitorii din Japonia rup în 
bucăţi câte un copil în faţa lumii, apoi, aruncându-i în aer unele 
după altele toate membrele, fac să cadă pe pământ copilul viu şi 
nevătămat. Aproape la fel procedează şi conducătorii noştri: 
după ce au dezmembrat corpul social prinlr-o scamatorie demnă 
de bâlci, adună iarăşi părţile la un loc, numai ei ştiu cum. 

Eroarea aceasta provine din faptul că nu şi-au formal noţiuni 
exacte despre autoritatea suverană şi au considerai a fi părţi ale 
acestei autorităţi cele ce nu erau decât emaţii ale ei. De pildă, au 
considerat ca acte de suveranitate declararea războiului şi în¬ 
cheierea păcii, lucru inexact, fiindcă nici unul dintre aceste acte 
nu este o lege, ci numai o aplicare a legii, un act particular care 
determină cazul legii, după cum vom vedea foarte lămurit cârid 
se va stabili ideea legată de cuvântul lege. 

Privind tot aşa celelalte împărţiri, vom constata că ne înşelăm 
de fiecare dată când suveranitatea ni se pare împărţită - fiindcă 
toate drepturile privite ca părţi ale acestei suveranităţi îi sunt, 
dimpotrivă, subordonate acesteia şi presupun întotdeauna voinţe 
supreme pe care aceste drepturi le îndeplinesc. 

N-aş putea spune precis câte nedumeriri a provocat lipsa aceas¬ 
ta de exactitate în concluziile pe care le-au tras autorii de drept 
politic când au voit să aprecieze drepturile respective ale regilor 
şi ale popoarelor pe baza principiilor stabilite de ei. Din capito¬ 
lele 111 şi IV, Cartea întâi a lui Grotius, oricine poate constata 
cum se încurcă în sofisme savantul autor şi traducătorul său, de 
teamă să nu spună prea mult ori să nu spună destul din punctul 
lor de vedere şi astfel să lovească în interesele ce voiau să Ie 
apere. Grotius, refugiat în Franţa, nemulţumit de patria sa şi vo¬ 
ind să se pună bine cu Ludovic al Xlll-lea, căruia i-a dedicat 
scrierea, nu cruţă nici un argument pentru a despuia popoarele 
de toate drepturile lor şi a-i îmbrăca, în schimb, cu toată dibăcia 
posibilă, pe regi. Tot aşa ar fi fost şi dorinţa lui Barbcyrac, care 
îşi închina traducerea regelui George I al Angliei, dar din neno¬ 
rocire expulzarea lui Iacob II, căreia el îi spune abdicare, îl silea 

să păstreze rezerve, să şovăie şi să se exprime cu înconjur pen¬ 
tru a nu face din Wilhelm un uzurpator. Dacă ambii scriitori ar 
fi adoptat principiile adevărate, toate dificultăţile ar fi dispărut şi ei 
ar fi fost întotdeauna consecvenţi - atunci, însă, ar fi spus numai 
tristul adevăr şi n-ar fi căutat să se pună bine decât cu poporul. 

Adevărul nu aduce, însă, nici un folos personal, iar poporul 
nu dă nici ambasade, nici catedre şi nici pensii. 


CAPITOLUL III 

Dacă voinţa generală poate greşi 

Din cele de mai sus rezultă că voinţa generală este întot¬ 
deauna dreaptă şi năzuieşte numai la satisfacerea utilităţii publi¬ 
ce, dar nu rezultă că şi deliberările poporului sunt întotdeauna 
întemeiate. Poporul vrea, dar nu-şi vede întotdeauna binele: el 
nu se corupe, ci se înşeală adesea, şi numai atunci pare a vroi 
ceea ce-i rău. 

Deseori apar deosebiri între voinţele tuturor şi voinţa genera¬ 
lă; aceasta nu urmăreşte decât interesul comun, pe când primele 
au în vedere interesul privat şi nu sunt decât totalul voinţelor 
particulare: scădeţi din acestea năzuinţele opuse care se com¬ 
pensează şi va rămâne, ca rezultat, voinţa generală. 

Dacă n-ar exista nici o legătură între cetăţeni când poporul 
deliberează, acesta fiind destul de conştient, atunci din marele 
număr de mici deosebiri ar rezulta întotdeauna voinţa generală 
şi hotărârea luată ar fi întotdeauna bună. Din clipa, însă, în care 
iau naştere grupările şi asociaţiile parţiale în dauna marii asoci¬ 
aţii, voinţa fiecăreia dintre ele devine generală faţă de membri şi 
particulară faţă de stat: în acest caz se poate spune că nu mai 


1. Marchi/ul d’Argenson spune: fiecare interes are principii diferite. Acordul intre două 
interese particulare se stabileşte numai prin opoziţie cu un al treilea. Şi ar fi putut 
adăuga: acordul tuturor intereselor se formează prin opoziţie cu interesul fiecăruia. De 
n-ar exista interese deosebite, abia s-ar mai resimţi interesul comun, care n-ar întâlni 
niciodată piedici; totul ar merge de la sine şi politica ar înceta să mai fie o artă. (n. a.) 

sunt aţâţi votanţi câţi oameni, ci câte asociaţii. Deosebirile devin 
mai puţin numeroase şi rezultatul mai puţin general. în sfârşit, 
când una dintre aceste asociaţii este atât de mare încât le întrece 
pe toate celelalte, nu mai avem, ca rezultai, o sumă de deosebiri, 
ci o singură deosebire: în consecinţă, nu mai există voinţă gene¬ 
rală, iar părerea care se impune nu-i decât o părere particulară. 

Prin urmare, pentru ca voinţa generală să fie bine enunţată, 
trebuie să nu existe societate parţială în stat, iar fiecare cetăţean 
să nu se ia decât după capul său - aşa tindea să facă unica şi su¬ 
blima instituţie a lui Licurg . Dacă, totuşi, există societăţi par¬ 
ţiale, trebuie să li se sporească numărul şi să se prevină inegali¬ 
tatea, cum au făcut Solon , Numa şi Servius . Acestea sunt sin¬ 
gurele precauţii bune pentru ca voinţa generală să fie totdeauna 
luminată, iar poporul să nu se înşele. 


CAPITOLUL IV 

Limitele puterii suverane 

Dacă statul sau cetatea nu este decât o persoană morală a că¬ 
rei viaţă constă în unirea membrilor săi şi dacă cea mai însemna¬ 
tă dintre preocupările sale este propria conservare, îi trebuie, 
prin urmare, o putere universală şi coercitivă spre a mişca şi dis¬ 
pune fiecare parte în modul cel mai potrivit întregului. După cum 
natura dă putere absolută fiecărui om asupra membrelor sale, tot 
aşa şi pactul social dă corpului politic o putere absolută asupra 
membrilor săi - şi tocmai puterea aceasta, condusă de voinţa 
generală, poartă, precum am spus, numele de suveranitate. 

Dar în afară de persoana publică, trebuie să avem în vedere 
şi persoanele private care o compun şi a căror viaţă şi libertate 


I. îmi-adevăr, spune Machiuvelli. unele asocieri vatămâ slalul, iar altele îi .suni folosi¬ 
toare; îl valămâ cele însoţite de zgomot. dc coterii şi de păru/uni. îi folosesc cele care 
se menţin fără secte şi fără partizani. întemeietorul unei republici, neputând înlătura 
existenţa duşmanilor, să se îngrijească ccl puţin ca sâ nu existe scetc. 

sunt, fireşte, independente de cea dintâi. Se pune, deci, proble¬ 
ma să deosebim bine drepturile respective ale cetăţenilor şi ale 
suveranului , precum şi datoriile pe care trebuie să le îndepli¬ 
nească cei dintâi, în calitate de supuşi, de dreptul natural de care 
ei trebuie să se bucure în calitate de oameni. 

Tot ce înstrăinează fiecare, prin pactul social, din puterea, 
bunurile şi libertatea sa, constituie - lucru admis - numai ceva 
din partea a cărei folosinţă interesează comunitatea. Totodată 
trebuie, însă, să admitem că singur suveranul poale aprecia acest 
interes. 

Toate serviciile pe care cetăţeanul le poate aduce statului, 
trebuie să le îndeplinească imediat ce i le cere suveranul; dar, la 
iândul său, suveranul nu poate impune supuşilor nici o obligaţie 
fără folos pentru comunitate şi nici nu se poate gândi la aşa ceva 
pentru că, după legea raţiunii şi, mai mult încă, după legea na¬ 
turii, nu se face nimic fără cauză. 

Obligaţiile care ne leagă de corpul social nu sunt stricte decât 
prin faptul reciprocităţii şi îndeplinindu-le, prin chiar natura lor, 
nu poţi lucra numai pentru altul, fără să lucrezi şi pentru line. 
Pentru ce voinţa generală e întotdeauna dreaptă şi pentru ce toţi 
vor neîncetat fericirea fiecăruia dintre ei, dacă nu pentru motivul 
că nu există om care să nu-şi apropie cuvântul de fiecare şi care să 
nu se gândească la sine însuşi, atunci când votează pentru toţi? 
De aici se constată că egalitatea de drept şi noţiunea de dreptate 
ce decurge din ca îşi au originea în preferinţa fiecăruia faţă de 
sine şi, prin urmare, în firea omului; că voinţa, pentru ca să fie 
într-adevăr generală, trebuie să se prezinte ca atare atât în obiec¬ 
tul cât şi în natura ei; că trebuie să plece de la toţi spre a se apli¬ 
ca tuturor şi că, în sfârşit, ea îşi pierde dreptatea firească atunci 
când tinde la ceva individual şi anumit, pentru că tocmai atunci, 
judecând asupra unor lucruri străine nouă, nu mai suntem con¬ 
duşi de nici un principiu adevărat de echitate. 


I. Cililori atenţi, vă rog să nu vâ grăbiţi a mă acuza de contrazicere. N-am putut-o în¬ 
lătura aici, din cauza sărăciei de expresii potrivite ideii - dar aşteptaţi! (n. a.) 

De îndată ce va fi vorba de un fapt ori de un drept particular 
asupra unui punct ce n-a fost lămurit printr-o convenţie generală 
anterioară, afacerea devine într-adevărcontencioasă: ne aflăm în 
faţa unui proces în care particularii interesaţi formează una din 
părţi, iar publicul cealaltă, dar în care nu văd nici legea ce tre¬ 
buie respectată şi nici judecătorul chemat să hotărască. Ar fi 
ridicol, în cazul de faţă, să recurgi la o decizie specială a voinţei 
generale, care n-ar putea fi decât voinţa uneia din părţi şi, prin 
urmare, faţă de cealaltă ar rămâne o simplă voinţă străină, par¬ 
ticulară, înclinată de data asta spre nedreptate şi supusă greşelii. 
Aşadar, după cum o voinţă particulară nu poate reprezenta voin¬ 
ţa generală, aceasta, la rândul ei, având un obiect particular, îşi 
schimbă natura şi nu poate să se pronunţe, în calitate de genera¬ 
lă, nici asupra unui om, nici asupra unui fapt. De pildă, la Atena 
poporul nu mai avea voinţă generală propriu-zisă când îşi numea 
ori îşi revoca conducătorii, acorda onoruri unuia, pedepse altuia 
şi, prin nenumăratele decrete particulare, săvârşea oarecum toa¬ 
te actele de guvernământ; poporul nu mai lucra atunci ca suveran, 
ci ca magistrat. Afirmaţia aceasta va părea contrară ideilor obiş¬ 
nuite, însă trebuie să-mi daţi răgaz ca să le expun şi pe ale mele. 

Prin ea trebuie să se înţeleagă că ceea ce generalizează voinţa 
nu-i atât numărul voturilor cât interesul comun care le leagă, 
pentru că, prin pactul social, fiecare se supune fără şovăire con¬ 
diţiilor pe care le impune celorlalţi. Admirabil acord între inte¬ 
res şi dreptate, acord care dă hotărârilor comune un caracter de 
echitate, ce dispare din dezbaterea oricărei afaceri particulare, 
atunci când lipseşte un interes comun care să împace şi să iden¬ 
tifice regula judecătorului cu regula părţii. 

Din orice parte ai privi principiul, ajungi întotdeauna la ace¬ 
eaşi concluzie, şi anume că pactul social stabileşte între cetăţeni 
egalitatea în aşa fel încât toţi se obligă în aceleaşi condiţii şi toţi 
trebuie să se bucure de aceleaşi drepturi. Prin chiar natura pactu¬ 
lui, orice act de suveranitate, adică orice act autentic al voinţei 
generale, obligă sau favorizează în mod egal pe toţi cetăţenii, 
astfel că suveranul cunoaşte numai corpul naţiunii, dar nu distin- 

ge pc nici unul dintre aceia care o compun. Ce este un act de su¬ 
veranitate propriu-zis? O convenţie a corpului cu fiecare dintre 
membrii săi, iar nu o convenţie intre superior şi inferior; o con¬ 
venţie legitimă, pentru că are la bază contractul social, echitabilă 
pentru că e comună tuturor, folositoare pentru că nu poate avea 
alt obiect decât binele general şi solidă pentru că are drept garant 
forţa publică şi puterea supremă. Cât timp cetăţenii nu sunt su¬ 
puşi decât unor asemenea convenţii, ei nu se supun nimănui, în 
afară de propria lor voinţă; iar a întreba până unde se întind 
drepturile respective ale suveranului şi ale cetăţenilor, înseamnă 
a te întreba până la ce limită se pot angaja aceştia faţă de ei în¬ 
şişi, adică fiecare faţă de toţi şi toţi faţă de fiecare-n parte. 

Din cele de mai sus rezultă că puterea suverană, oricât de ab¬ 
solută, sfântă şi inviolabilă ar fi, nu iese şi nici nu poate ieşi din 
cadrul convenţiilor generale şi fiecare supus poate dispune pe 
deplin de tot ce i s-a lăsat prin convenţii din bunurile şi libertatea 
sa. Iată, deci, că suveranul nu-i niciodată îndreptăţit să împovă¬ 
reze pe un supus mai mult decât pe un altul, pentru că, în acest 
caz, afacerea devenind particulară, puterea lui nu mai este com¬ 
petentă. 

Odată admise aceste deosebiri, rezultă că nu-i adevărată afir¬ 
maţia că în contractul social ar exista vreo renunţare adevărată 
din partea membrilor, pentru că situaţia lor - prin efectul con¬ 
tractului - este realmente mai bună decât cea anterioară şi pen¬ 
tru că, în loc de înstrăinare, ei n-au făcut decât un schimb avan¬ 
tajos între viaţa nesigură şi precară de altădată şi cea de azi, mai 
bună şi mai sigură, între independenţa naturală şi libertate, între 
puterea de a dăuna altuia şi propria siguranţă şi, în sfârşit, între 
puterea lor, pe care alţii ar fi putut s-o întreacă, şi un drept pe 
care uniunea socială îl face de neînvins. însăşi viaţa lor, pe care 
au devotat-o statului, e întotdeauna ocrotită; iar când îşi expun 
viaţa pentru apărarea statului - ce altceva fac atunci decât să 
restituie ceea ce au primit de la el? Ce fac ei altceva decât ce ar 
face şi în stare de natură - mai des şi expunându-se unor primej¬ 
dii mai mari -, când, în lupte inevitabile, şi-ar apăra viaţa toc- 

mai cu riscul ei? Toţi trebuie să se lupte la nevoie pentru patrie, 
e adevărat - dar nimeni nu trebuie să lupte vreodată pentru sine. 
Nu suntem oare în câştig chiar înfruntând, pentru siguranţa 
noastră, numai o parte din primejdiile pe care ar trebui, pentru 
noi înşine, să le înfruntăm în cazul când siguranţa asta ne-ar fi 
luată? 


CAPITOLUL V 

Despre dreptul de via(ă şi de moarte 

Se naşte întrebarea: cum pot particularii să transmită suvera¬ 
nului dreptul de a dispune de propria lor viaţă, drept pe care ci 
singuri nu-1 au? Problema pare greu de rezolvat numai pentru 
că-i greşit pusă. Orice om are dreptul să-şi expună viaţa spre a o 
conserva. Oare a susţinut cineva, vreodată, că cel care sare pe fe¬ 
reastră ca să scape dintr-un incendiu ar fi vinovat de sinucidere? 
I s-a adus vreodată vină pentru crima de sinucidere celui care 
piere într-o furtună, deşi a cunoscut primejdia din momentul îm¬ 
barcării? 

Pactul social are ca scop conservarea contractanţilor. Cine îi 
urmăreşte scopul, trebuie să-i primească şi mijloacele, iar aces¬ 
te mijloace sunt nedespărţite de anumite riscuri şi chiar de pier¬ 
deri. Cine vrea să-şi asigure viaţa prin alţii, trebuie să şi-o dea, 
la nevoie, pe a sa pentru ei. Dar cetăţeanul nemaifiind judecător 
al primejdiei la care legea îl obligă să se expună, când suveranul 
îi spune: “e absolut necesar pentru stat ca tu să mori”, el trebuie 
să moară, pentru că numai sub această condiţie a trăit până atunci 
în siguranţă şi pentru că viaţa lui nu este numai o binefacere a 
naturii, ci şi un dar al statului, făcut în anumite condiţii. 

Pedeapsa cu moartea aplicată criminalilor poale fi privită 
cam din acelaşi punct de vedere: consimţi să mori. dacă vei de¬ 
veni criminal, pentru ca să capeţi siguranţa că nu vei cădea vic¬ 
tima unui ucigaş. Prin pactul acesta, departe dc a dispune de pro- 
pria-ţi viaţă, ai, dimpotrivă, intenţia să ţi-o asiguri - căci este 

inadmisibil ca vreunul dintre contractanţi să fi prevăzut, în mo¬ 
mentul încheierii pactului, că va fi spânzurat. 

De altfel, atacând dreptul social, răufăcătorul devine, prin fă¬ 
rădelegile comise, nesupus şi trădător faţă de patrie: violând le¬ 
gile comunităţii, încetează de a-i fi membru şi, mai mult, îi poar¬ 
tă război. Din clipa aceea, conservarea statului devine incompa¬ 
tibilă cu viaţa lui, iar unul din doi trebuie să piară. Când pedep¬ 
seşti un vinovat cu moartea, acţionezi nu atât faţă de un cetăţean, 
cât faţă de un duşman. Procedura şi judecata înseamnă dovezile 
şi recunoaşterea faptului că el a încălcat tratatul social şi, prin 
urmare, nu mai este membru al statului. Cum, însă, el s-a recu¬ 
noscut membru, cel puţin prin domiciliu, devine necesară înde¬ 
părtarea lui, fie prin exilare, ca infractor al pactului, fie prin 
moarte, ca duşman public, căci un asemenea duşman este om, 
nu o persoană morală, iar dreptul de război îţi îngăduie să-l omori. 

Dar, mi se va spune, condamnarea unui criminal e un act par¬ 
ticular. De acord: condamnarea aceasta nici nu aparţine suvera¬ 
nului, fiind un drept pe care-1 poate conferi altuia, fără să-l poată 
exercita el însuşi. Toate ideile mele se susţin, dar nu le pot ex¬ 
pune pe toate laolaltă, în acest loc. 

Repetarea pedepselor înseamnă întotdeauna slăbiciune sau 
neglijenţă în conducere, căci nu există un ticălos pe care să nu-1 
poţi face bun de ceva. N-ai dreptul, deci, să-l omori - fie chiar 
spre a servi ca o pildă - decât pe acela pe care l-ai putea ţine, 
fără primejdie, în viaţă. 

Dreptul de a graţia sau de a scuti pe un vinovat de pedeapsa 
stabilită prin lege şi pronunţată de judecător nu aparţine decât 
aceluia care se află mai presus de judecător şi de lege, adică su¬ 
veranului; dar şi acest drept nu-i destul de lămurit, iar cazurile 
de aplicare sunt foarte rare. Intr-un stat bine guvernat sunt puţi¬ 
ne cazuri de pedepsire - nu din cauza acordării graţierilor, ci 
pentru că sunt puţini criminali; când statul slăbeşte, mulţimea 
crimelor le asigură impunitatea. In timpul republicii romane, se- 


). Cazurile de recidivă în sânul unei societăţi, (n. (.) 

natul şi consulii n-au încercat niciodată să graţieze; nici chiar 
poporul nu obişnuia să gradeze, deşi uneori îşi revoca propriile 
hotărâri. Graţierile frecvente prevestec că în curând crimele nu 
vor mai avea nevoie de ele: lesne de înţeles sfârşitul. Simt, însă, 
că-mi protestează sufletul şi mi se opreşte condeiul: voi lăsa 
chestiunile acestea să le discute omul drept, care n-a şovăit de¬ 
loc şi care, el însuşi, n-a avut niciodată nevoie de graţiere. 


CAPITOLUL VI 

Despre lege 

Prin pactul social am dat fiinţă şi viaţă corpului politic; acum 
trebuie să-i dăm mişcare şi voinţă prin legislaţie, căci actul cel 
dintâi, prin care se formează corpul politic, nu determină încă 
nimic din ceea ce trebuie să facă spre a se conserva. 

Tot ce este bun şi conform ordinii e aşa prin chiar natura lu¬ 
crurilor, independent de convenţiile omeneşti. Dreptatea vine de 
la Dumnezeu, el fiindu-i izvorul; dar dacă ştim s-o primim de 
aşa de sus, atunci nu avem nevoie nici de conducere şi nici de 
legi. Există, fără îndoială, o dreptate universală, emanată chiar 
din raţiune; ca să fie, însă, admisă între noi, ea trebuie să fie reci¬ 
procă. Legile justiţiei sunt, în lipsa unei sancţiuni naturale şi pri¬ 
vind omeneşte lucrurile, fără de folos pentru oameni, căci ele nu 
fac decât bine celui nedrept şi rău celui drept, când acesta le res¬ 
pectă faţă de toată lumea fără ca cineva să le respecte faţă de el. 
Este, deci, nevoie de convenţii şi legi pentru a lega drepturile de 
îndatoriri şi a aduce dreptatea la locul ei. In starea de natură, 
unde totul este comun, nu datorez nimic acelora cărora nu le-am 
făgăduit ceva şi nu recunosc că aparţine altuia decât ceea ce mie 
nu-mi trebuie. Nu tot aşa stau lucrurile în starea civilă, unde 
toate drepturile sunt stabilite prin lege. 

Dar, la urma urmei, cc este legea? 

Cât timp ne vom mărgini să legăm de acest cuvânt idei me¬ 
tafizice, vom continua să raţionăm fără să fim înţeleşi; iar după 

ce vom fi stabilit ce este legea naturală, nu vom şti mai mult de¬ 
spre legea socială. 

Am mai spus că nu există voinţă generală privitoare la un 
obiect particular. Intr-adevăr, obiectul acesta este înăuntrul sau 
în afara statului. Dacă e în afară, voinţa străină nu-i generală în 
raport cu el; iar dacă obiectul e înăuntru, el face parte din stat: 
în acest caz, între întreg şi parte se formează o legătură care dă 
naştere la două fiinţe deosebite, una fiind partea, iar cealaltă în¬ 
tregul fără ea. Dar întregul nu-i întreg dacă îi lipseşte o parte, iar 
cât timp se menţine raportul acesta, avem de-a face nu cu întregul, 
ci cu două părţi inegale: de unde rezultă că voinţa uneia nu este, 
pentru acelaşi cuvânt, generală faţă de cealaltă. 

Dar când poporul întreg hotărăşte în privinţa poporului, atunci 
el se priveşte singur şi astfel ia naştere un raport între obiectul 
întreg dinlr-un punct de vedere şi acelaşi obiect din alt punct de 
vedere, fără nici o diviziune a întregului. în cazul acesta, ches¬ 
tiunea hotărâtă este generală ca şi voinţa care hotărăşte. Unui 
asemenea act îi voi spune lege. 

Când spun că obiectul legilor este întotdeauna general, înţe¬ 
leg prin aceasta că legea îi priveşte pe supuşi in corpore, iar ac¬ 
ţiunile în mod abstract - fără să aibă vreodată în vedere un om 
ca individ sau o acţiune particulară. De pildă, legea poale hotărî 
existenţa unor privilegii, dar nu le poate acorda nimănui personal; 
ea poate crea mai multe categorii de cetăţeni, indicând chiar ca¬ 
lităţile ce vor da drepturi în diferitele categorii, însă nu poate 
numi pe cutare sau cutare spre a fi admis în aceste categorii; ea 
poate stabili un guvernământ regal în linie ereditară, dar nu poa¬ 
te alege rege pe cineva anume ori numi o familie regală - într-un 
cuvânt: puterii legiuitoare nu-i aparţine nici o acţiune referitoare 
la un obiect particular. 

De unde rezultă că nu-şi mai are rostul întrebarea cui aparţine 
dreptul de a face legi, acestea fiind acte ale voinţei generale; nici 
dacă principele este mai presus de legi, fiindcă el este membru 
al statului; nici dacă legea poate fi nedreaptă, fiindcă nimeni nu 
este nedrept faţă de sine însuşi, şi, în sfârşit, nici dacă, fiind 

supus legilor, eşti liber, întrucât legile sunt nişte dispoziţii ale 
voinţelor noastre. 

Mai rezultă că, legea conţinând universalitatea voinţei şi a 
obiectului, ceea ce ar porunci un om, oricine ar fi el, din propria 
lui iniţiativă, nu este o lege şi nici măcar ce porunceşte suveranul 
în privinţa unui obiect particular nu-i o lege, ci un decret: este 
un act de magistratură, iar nu de suveranitate. 

Numesc, aşadar, republică orice stat guvernat de legi, indife¬ 
rent de forma administraţiei sale, căci numai în acest caz guver¬ 
nează interesul public şi lucrul public are însemnătate. Orice gu¬ 
vernământ legitim este republican : voi lămuri îndată ce este gu¬ 
vernământul. 

Legile, propriu-zis, nu sunt altceva decât condiţiile asociaţiei 
civile. Poporul, supus legilor, trebuie să fie autorul lor - pentru 
că numai asociaţii sunt în drept să stabilească condiţiile societă¬ 
ţii. Dar cum le vor stabili? De comun acord ori printr-o inspira¬ 
ţie neaşteptată? Are corpul politic vreun organ care să-i exprime 
voinţa? Cine să-i dea prevederea necesară ca să formuleze actele 
şi să le facă dinainte cunoscute sau cum le va decide în caz de 
nevoie? Cum va fi în stare mulţimea oarbă - care adeseori nu 
ştie ce vrea pentru că rareori îşi dă seama de ceea ce îi este folo¬ 
sitor - să-şi alcătuiască prin ea însăşi o operă atât de mare şi atât 
de grea: un sistem de legislaţie? Poporul îşi vrea totdeauna bine¬ 
le, dar nu întotdeauna îl vede singur; voinţa generală este întot¬ 
deauna dreaptă, dar judecata care o conduce nu-i totdeauna lu¬ 
minată. Trebuie, aşadar, să i se prezinte lucrurile aşa cum sunt, 
uneori aşa cum ar trebui să i se pară; să i se arate drumul cel bun 
pe care-1 caută, să fie păzită de înşelarea voinţelor particulare, să 
i se înlesnească vederea în spaţiu şi timp, şi, în sfârşit, trebuie să 
se diminueze atracţia foloaselor prezente şi vădite, prin aminti¬ 
rea primejdiei relelor îndepărtate şi ascunse. Particularii văd fo¬ 
loasele pe care le jertfesc; publicul vrea binele pe care nu-l vede. 


I. Prin cuvântul acesta nu înţeleg numai o aristocraţie ori democraţie, ci. în general, 
orice guvernământ condus de voinţa generală, care eslc legea. (n. a.) 

Toţi au deopotrivă nevoie de îndrumători. Unii trebuie siliţi să-şi 
pună de acord voinţa cu raţiunea, alţii trebuie deprinşi să ştie ce 
vor. Astfel, din luminarea publicului, rezultă în corpul social 
acordul dintre gândire şi voinţă, iar de aici cooperarea deplină 
între părţi şi cea mai mare forţă a întregului. Iată cum se naşte 
nevoia de un legiuitor. 


CAPITOLUL VII 

Despre legiuitor 

Pentru a găsi cele mai bune reguli sociale potrivite naţiunilor, 
ar trebui să existe o minte superioară care să priceapă toate pasi¬ 
unile oamenilor, dar care să nu aibă nici una; care să nu aibă nici 
o legătură cu firea noastră, pe care, însă, s-o cunoască profund; 
a cărei fericire să fie independentă de noi şi care, totuşi, să se 
preocupe de fericirea noastră; care, în sfârşit, asigurându-şi, în 
decursul vremii, glorie îndepărtată, să poată munci într-un secol, 
pentru a se bucura de ea în altul . Ar trebui zei ca să le facă legi 
oamenilor. 

Raţionamentul pe care Caligula îl făcea în privinţa faptului, 
Platon îl făcea în privinţa dreptului, pentru a-1 defini pe omul 
social sau regal, pe care-1 căuta în scrierea sa despre domnie. 
Dar dacă e adevărat că un principe mare este un om rar, ce va 
trebui să spunem despre un mare legiuitor? Cel dintâi n-are de¬ 
cât să urmeze modelul pe care celălalt trebuie să-l propună. Le¬ 
giuitorul este inginerul care inventează maşina, iar principele 
domnitor este muncitorul care o arată lumii şi o pune în mişcare. 
Montesquieu spune: la originea societăţilor conducătorii repu- 


I. Un popor devine celebru din clipacând legislaţia lui începe să decadă Instituţia lui 
Licurg a făcut fericirea spartanilor câteva secole mai înainte de a se fi vorbii despre 
ci în restul Greciei, (n. a.) 

blicilor suni cei care creează instituţia şi numai pc urmă insti¬ 
tuţia formează pe conducătorii republicilor. 

Acela care îndrăzneşte să înceapă constituirea unei naţiuni, 
trebuie să se simtă în stare de a schimba, ca să zic aşa, fiinţa 
omenească, de a-1 transforma pe fiecare individ - care, prin sine 
însuşi, este un întreg perfect şi singuratic -, transformându-1 în 
parte a unui întreg mai mare, de la care individul să-şi primeas¬ 
că, într-o anumită măsură, viaţa şi făptura proprie; să se simtă în 
stare de a schimba constituţia omului spre a o întări; de a înlocui 
viaţa fizică şi independentă, căpătată de la natură, printr-o viaţă 
morală şi parţială, adică dependentă. Intr-un cuvânt, el trebuie 
să-i răpească omului forţele proprii, pentru a-i da altele, străine, 
de care să nu se poată folosi fără ajutorul altuia. Cu cât forţele 
sale de la natură sunt mai istovite, mai nimicite, cu atât mai mari 
şi mai trainice sunt cele dobândite şi cu atât mai puternică şi mai 
desăvârşită va deveni şi legislaţia. Astfel, dacă fiecare cetăţean 
nu înseamnă nimic şi nu poate nimic fără toţi ceilalţi, iar forţa 
câştigată de întreg este egală ori superioară sumei forţelor natu¬ 
rale ale tuturor indivizilor, sc poate spune că legislaţia a atins cel 
mai înalt grad de perfecţiune pe care-l poate atinge. 

Din toate punctele de vedere, legiuitorul e un om extraordi¬ 
nar în stat, căci dacă trebuie să fie aşa prin geniul său, nu este 
mai puţin prin rolul ce-l îndeplineşte. Rolul acesta, nici de ma¬ 
gistratură şi nici de suveranitate, care constituie republica, nu in¬ 
tră în făptura ei, ci este o funcţie aparte şi superioară, care nu are 
nimic comun cu puterea omenească. Căci dacă cel care porun¬ 
ceşte oamenilor nu trebuie să poruncească legilor, cel care po¬ 
runceşte legilor nu trebuie nici el să poruncească oamenilor, 
pentru că altfel legile lui, instrument al propriilor pasiuni, n-ar 
face adesea decât să-i perpetueze nedreptăţile şi niciodată n-ar 
putea împiedica părerile particulare să strice perfecţiunea operei 
sale. 

Licurg a renunţat mai întâi la suveranitate, şi abia pe urmă şi-a 
înzestrat patria cu legi. Aşa era obiceiul în cele mai multe oraşe 
greceşti; alcătuirea legilor era încredinţată unor particulari. Re- 

publicile moderne ale Italiei au imitat adesea obiceiul acesta; la 
fel a procedat republica Genevei, iar rezultatele au fost bune . In 
epoca ei de strălucire. Roma a văzut reapărând în mijlocul ei 
toate fărădelegile tiraniei şi puţin i-a lipsit ca să dispară - şi asta 
numai pentru că a reunit autoritatea legislativă şi puterea suvera¬ 
nă în mâna aceloraşi persoane. 

Cu toate acestea, decemvirii nu şi-au luat niciodată dreptul 
de a face să se voteze o lege din autoritatea lor. Nimic din ce vă 
propunem, spuneau ei poporului, nu poate deveni lege fără voia 
voastră. Romani, fiţi singuri autorii legilor care trebuie să vă asi¬ 
gure fericirea. 

Cel care redactează legile n-are, deci, sau nu trebuie să aibă 
nici un drept legislativ; şi nici chiar poporul nu poate, când ar 
vrea, să renunţe la acest drept netransmisibil, pentru că, după 
pactul fundamental, numai voinţa generală îi obligă pe particu¬ 
lari şi pentru că nu poţi avea niciodată siguranţa că o voinţă par¬ 
ticulară este conformă celei generale, decât după ce ai supus-o 
voturilor libere ale poporului - ceea ce am mai spus, însă cred 
de folos să repet. 

în opera de legislaţie se găsesc, aşadar, două lucruri care par 
incompatibile: o sarcină care depăşeşte puterile omeneşti, dată 
spre executare unei autorităţi care nu înseamnă nimic. 

Altă dificultate care merită atenţie: înţelepţii care ar vroi să 
vorbească poporului în limba lor, şi nu înlr-a lui, n-ar şti să se 
facă înţeleşi. Cu toate acestea, sunt mii de idei care nu se pot ex¬ 
prima în limba poporului. Vederile prea generale, ca şi scopurile 
prea îndepărtate, depăşesc deopotrivă priceperea lui: fiecare in¬ 
divid înţelegând numai acele planuri de conducere care au legă¬ 
tură cu interesul său particular, îşi va da cu greu seama de fo¬ 
loasele ce ar urma să le tragă din nesfârşitele interdicţii impuse 


1. Cei care îl socotesc pc Calvin numai teolog, nu cunosc bine capacitatea geniului său. 
Redactarea înţeleptelor noastre edicte, la care a luat o mare parte, îi fac tot atâta cin¬ 
ste cât instituţia lui. 

Calvin a organi/.at la Geneva o republică protestantă, (n. t.) 

de legile bune. Pentru ca un popor în formare să poată pricepe 
maximele sănătoase ale politicii şi să urmeze regulile funda¬ 
mentale ale raţiunii de stal, ar trebui ca efectul să poată deveni 
cauză, iar spiritul social, care trebuie să fie opera legiferării, să 
prezideze chiar la crearea legilor, pentru ca, în sfârşit, oamenii 
să fie înainte de existenţa legilor ceea ce trebuie să devină prin 
ele. Legiuitorul neputând întrebuinţa, prin urmare, nici forţa şi 
nici raţionamentul, va fi nevoit să recurgă la o autoritate de alt 
ordin, care să poată conduce fără violenţă şi să determine fără a 
convinge. 

Iată ce i-a silit, în toate vremurile, pe părinţii naţiunilor să re¬ 
curgă la mijlocirea cerului şi să-i cinstească pe zei cu propria lor 
înţelepciune, pentru ca popoarele - supuse legilor stalului ca şi 
celor ale naturii şi recunoscând aceeaşi putere atât în crearea 
omului cât şi a societăţii - să se supună în libertate şi să poarte 
fără murmur jugul fericirii publice. 

Aceasta este înalta raţiune, mai presus de priceperea oame¬ 
nilor de rând, ale cărei hotărâri au fost puse de legiuitor în gura 
zeilor nemuritori pentru a lua, prin autoritatea divină, ceea ce n-ar 
fi putut obţine prudenţa omenească . Dar nu orice om are darul 
de a-i face pe zei să vorbească şi nici de a se face crezut când se 
dă drept interpretul lor. Mintea înţeleaptă a legiuitorului este 
adevărata minune care trebuie să aducă dovada menirii sale. 
Orice om poate săpa table dc piatră, cumpăra răspunsul unui 
oracol, simula un lainic contact cu o divinitate, poate dresa o pa¬ 
săre ca să-i vorbească la ureche ori găsi, în sfârşit, alte mijloace 
grosolane prin care să impună poporului. Cel care n-ar şti decât 
atât tot ar putea să adune, întâmplător, o grămadă de nebuni - 
dar el nu va întemeia niciodată un imperiu, iar opera lui capri¬ 
cioasă va dispărea o dată cu el. Şireteniile zadarnice nu stabilesc 
decât o legătură trecătoare, pe care numai înţelepciunea o face 


I. Şi-ntr-adevăr, spune Machiavelli, la nici un popor n-a existai legiuitor care, propu¬ 
nând legi extraordinare, să nu recurgă la Dumnezeu - pentru că altfel n-ar fi fost pri¬ 
mite. (n. a.) 

trainică. Legea iudaică, vie şi astăzi, ca şi legea fiului lui Ismail , 
care, de zece secole, stăpâneşte jumătate din omenire, atestă şi 
acum strălucitele calităţi ale oamenilor care le-au făcut; iar în 
timp ce filosofia îngâmfată ori spiritul orb de partid nu văd în ei 
■Jecât nişte şarlatani norocoşi, adevăratul om politic admiră în 
legislaţiile lor acel mare şi puternic geniu care dă viaţă operelor 
trainice. 

2 

Din toate acestea nu trebuie să tragem, cum face Waburton , 
concluzia că politica şi religia urmăresc azi acelaşi scop, dar că, 
la originea naţiunilor, una a servit de instrument celeilalte. 


CAPITOLUL VIII 

Despre popor 

După cum arhitectul, înainte de a construi o clădire mare, 
observă şi sondează locul spre a constata dacă-i poate susţine 
greutatea, tot aşa legiuitorul înţelept nu începe alcătuirea legilor, 
bune prin cuprinsul lor, înainte de a vedea dacă poporul, care le 
va primi, e în stare să le îndure. Aşa, de pildă, Plalon a refuzai 
să alcătuiască legi arcadienilor şi cirenienilor, ştiind că popoa¬ 
rele acestea erau bogate şi nu puteau suferi principiul egalităţii; 
aceeaşi consideraţie ne explică de ce s-au văzut în Creta legi 
bune la oameni răi, pentru că Minos a condus un popor plin de 
vicii. 

Foarte multe popoare, care n-ar fi putut niciodată suporta legi 
bune, au strălucit totuşi în lume, iar tocmai acelea care ar fi putut 
să le primească n-au avut, în decursul istoriei lor, decât o foarte 
scurtă perioadă în care să le accepte. Popoarele, ca şi majoritatea 
oamenilor, sunt ascultătoare numai în tinereţe şi devin incorigi¬ 
bile la bătrâneţe. Odată obiceiurile formale şi prejudecăţile înră¬ 
dăcinate, încercarea de a le reforma este primejdioasă şi zadar- 


1. Adică legea naţiunii arabe, mahomedanismul, (n. (.) 

2. Cclchrul teolog englez mori în 1779. (n. i.) 

nică: poporul nu poate suferi nici să te atingi de viciile lui spre 
a le distruge, întocmai ca bolnavii proşti şi fricoşi care tremură 
la vederea medicului. 

Asemenea bolilor care, tulburând mintea oamenilor, le şterg 
amintirile trecutului, şi în istoria statelor apar uneori epoci vio¬ 
lente, în care revoluţiile au influenţe asupra popoarelor, aşa cum 
anumite crize influenţează indivizii; atunci, oroarea de trecut 
ţine locul uitării, iar statul, măcinat în războaie civile, renaşte 
din propria-i cenuşă, ca să zic aşa, recăpătându-şi puterea tine¬ 
reţii, după ce a scăpat din ghearele morţii. Aşa s-a întâmplat cu 
Sparta pe vremea lui Licurg, cu Roma după Turquiniu şi aceeaşi 
soartă au avut-o, în vremurile mai noi, Olanda şi Elveţia după 
izgonirea tiranilor. 

Dar asemenea evenimente sunt rare, ele constituie excepţii a 
căror motivare se găseşte totdeauna chiar în formaţia deosebită 
a statului respectiv. Şi evenimentele acestea nici nu s-ar petrece 
de două ori la acelaşi popor - care, barbar fiind, poate deveni 
liber, însă nu mai poate deveni liber mai târziu, după ce i s-a 
istovit energia civilă. Atunci tulburările îl pot distruge fără ca re¬ 
voluţiile să-l poată renaşte; de îndată ce lanţurile au fost sfă¬ 
râmate, poporul se risipeşte şi dispare: din clipa aceea îi trebuie 
un stăpân, şi nu un liberator. Popoare libere, amintiţi-vă întot¬ 
deauna de maxima aceasta: libertatea se poate câştiga, dar nicio¬ 
dată redobândi. 

Tinereţea nu înseamnă copilărie. Pentru popoare, ca şi pen¬ 
tru oameni, există vârsta tinereţii sau, dacă vreţi, a maturităţii, 
care trebuie aşteptată înainte de a o supune legilor; cum, însă, 
nu-i întotdeauna lucru uşor să recunoşti maturitatea unui popor, 
opera nu-şi atinge scopul, dacă legile se stabilesc prea devreme. 
Un popor e uşor de condus încă de la naştere, altul nici după 
zece veacuri. Ruşii nu vor fi niciodată bine conduşi prin legi, 
pentru că le-au avut prea de timpuriu. Petru cel Mare avea geniul 
imitator, dar nu avea adevăratul geniu, cel creator, cel care din 
nimic face totul. A făcut şi câteva lucruri bune, dar cele mai 
multe au fost nepotrivite. Deşi înţelesese că poporul său era bar- 

bar, nu observase că nu era încă pregătit pentru viaţa socială; a 
voit să-l civilizeze, când nu trebuia decât să-l deprindă cu răz¬ 
boiul. A voit să facă germani, englezi, atunci când trebuia să în¬ 
ceapă prin a face ruşi: în acest mod şi-a împiedicat supuşii de a 
deveni ceea ce ar fi putut să Fie, făcându-i să se creadă că erau 
ceea ce nu sunt. Tot aşa un profesor francez îşi pregăteşte elevul 
spre a străluci timp de o clipă, în copilărie, pentru ca, apoi, să nu 
fie niciodată nimic. împărăţia Rusiei va năzui să cucerească Eu¬ 
ropa, dar va fi ea însăşi subjugată. Tătarii, supuşii sau vecinii ei, 
vor deveni stăpânii Rusiei şi ai noştri: revoluţia aceasta în ome¬ 
nire îmi pare inevitabilă. Toţi regii Europei lucrează de acord ca 
s-o grăbească. 


CAPITOLUL IX 

Continuare 

După cum natura a fixat staturii unui om bine conformat anu¬ 
mite limite, peste care trecând vei găsi doar uriaşi ori pitici, tot 
aşa, în privinţa celei mai bune structuri de stat, întinderea aces¬ 
tuia este limitată, astfel încât să nu fie nici prea mare pentru o 
guvernare chibzuită, nici prea mică, pentru a se putea menţine 
singur. în orice corp politic există un maximum de forţă care nu 
ar putea fi depăşit şi de care statul se îndepărtează adesea prin 
încercarea de a se mări. Cu cât legătura socială se întinde, cu atât 
slăbeşte, aşa că, în general, un stat mic este, proporţional, mai 
puternic decât unul mare. 

O mulţime de argumente demonstrează maxima aceasta. în¬ 
tâi, că administraţia devine mai greoaie la mari depărtări, aşa 
cum aceeaşi greutate devine mai mare la capătul unei pârghii 
mai lungi. Apoi, pe măsură ce sporesc categoriile'ierarhice, de¬ 
vine mai costisitoare: fiecare oraş are administraţia lui, plătită de 
popor, şi fiecare judeţ pe a lui, susţinută tot de popor; după aces¬ 
tea vin provinciile, urmate de marile guvernăminte, satrapiile şi 
vice-regatele, plătite toate din ce în ce mai scump şi întotdeau- 

na din punga nefericitului popor; iar ca încheiere, deasupra tutu¬ 
ror, se situează administraţia supremă, care-i apasă pe toţi. Atâ¬ 
tea biruri istovesc pe supuşi, care, cu atâtea categorii de admi¬ 
nistraţie, sunt guvernaţi mai rău decât dacă ar avea numai una! 
în acest timp, abia dacă mai rămân rezerve pentru cazuri extra¬ 
ordinare, iar când statul trebuie să recurgă la ele, atunci cu sigu¬ 
ranţă e aproape de ruină. 

Şi încă n-am spus tot: nu numai că guvernul e mai puţin vigu¬ 
ros şi prompt în a impune respectarea legilor, a împiedica nemul¬ 
ţumirea publică, a îndrepta abuzurile şi a înlătura instigările care 
pot apărea în ţinuturile îndepărtate, dar poporul, la rându-i, simte 
mai puţină dragoste pentru conducătorii săi, pe care nu-i vede 
niciodată, pentru patria care i se pare întreaga lume şi pentru con¬ 
cetăţenii care, în cea mai mare parte, îi sunt străini. Legile de 
acelaşi fel nu se potrivesc tuturor provinciilor, deosebite între ele, 
care-şi au fiecare obiceiurile lor, trăiesc în climate diferite, une¬ 
ori chiar opuse şi nu pot îndura, deci, aceeaşi formă de guver¬ 
nământ. Din legi diferite nu rezultă decât încurcături şi zăpăceală 
printre popoare: trăind sub aceiaşi conducători şi într-o continuă 
legătură între ele, trec de la unii la alţii şi se unesc unele cu altele; 
fiind însă supuse altor obiceiuri, ajung să nu mai ştie niciodată 
dacă patrimoniul lor le aparţine într-adevăr. Talentele se pierd, 
virtuţile rămân necunoscute, iar viciile nu se pedepsesc în mul¬ 
ţimea aceea de oameni - necunoscuţi unii altora - pe care sediul 
administraţiei supreme îi adună la un loc. Conducătorii preocu¬ 
paţi permanent dc treburi nu mai văd nimic prin ei înşişi, iar 
funcţionarii sunt cei care, dc fapt, guvernează statul. în sfârşit, 
măsurile care trebuie luate spre a menţine autoritatea generală - 
de la care atâţia slujbaşi vor să se sustragă ori să treacă peste ea 
- absorb toate preocupările publice; nu mai rămâne nimic din ele 
pentru fericirea poporului şi abia dacă mai rămâne ceva pentru 
apărarea lui la nevoie. în felul acesta, un corp prea mare pentru 
alcătuirea sa slăbeşte şi apoi piere zdrobit sub propria-i greutate. 

Pe de altă parte, statul trebuie să-şi asigure oarecum o teme¬ 
lie pentru a avea soliditate, pentru a rezista la zguduirile pe care 

odală Ie va simţi, ca şi Ia sforţările ce va fi nevoit să le facă spre 
a se menţine, căci toate popoarele au un fel de forţă centrifugă 
prin care acţionează necontenit unele contra altora, năzuind să 
se mărească în paguba vecinilor, întocmai ca “vârtejurile” lui 
Descartes. Cei slabi riscă să fie repede înghiţiţi şi nimeni nu se 
poate menţine decât dacă toţi se pun într-un fel de echilibru care 
să facă apăsarea pretutindeni egală. 

De unde rezultă că sunt motive pentru a se extinde şi motive 
pentru a se restrânge, iar găsirea, între unele şi altele, a celei mai 
potrivite proporţii pentru dezvoltarea statului, este un talent - şi 
nu tocmai unul neînsemnat - necesar omului politic. In general, 
se poate afirma că motivele din prima categorie, fiind numai ex¬ 
terioare şi relative, trebuie subordonate celorlalte, care sunt lă¬ 
untrice şi absolute. în primul rând, trebuie căutată asigurarea 
unei administraţii sănătoase şi puternice, căci trebuie să te în- 
crezi mai mult în vigoarea obţinută printr-o bună guvernare de¬ 
cât în forţele date de un teritoriu întins. 

S-au văzut, însă, state astfel alcătuite, încât nevoia cuceririlor 
intra chiar în firea lor, aşa că pentru a se menţine trebuiau să se 
mărească mereu. Poate că se simţeau prea fericite cu această 
nevoie care, totuşi, le arăta o dată cu limita măririi şi momentul 
de neînlăturat al căderii lor. 


CAPITOLUL X 

Urmare 

Un corp politic poate fi măsurat în două moduri, şi anume: 
după întinderea teritoriului sau după numărul locuitorilor; între 
aceste două măsuri e un raport proporţional, care face ca statul 
să fie într-adevăr ceea ce pare. Oamenii alcătuiesc statul, însă te¬ 
renul hrăneşte oamenii; prin urmare, trebuie ca pământul să fie 
suficient pentru întreţinerea locuitorilor şi să existe atâţia locui¬ 
tori câţi poate hrăni pământul. în proporţia aceasta se găseşte 
maximul de forţă al unui număr dat de locuitori: dacă e prea 


62 



mult teren, paza lui este grea, cultura insuficientă şi produsele 
prisosesc - deci cauza apropiată a războaielor defensive; dacă 
nu-i destul teren, statul se află, pentru lipsa aceasta, la discreţia 
vecinilor - cauza apropiată a războaielor ofensive. Slab este po¬ 
porul care, prin poziţia lui, n-arc decât alternativa dintre comerţ 
sau război; el depinde de vecini şi de evenimente şi întotdeauna 
are o viaţă nesigură şi scurtă. Ori cucereşte şi-şi schimbă situa¬ 
ţia, ori este cucerit şi dispare. Nu poate trăi liber decât între două 
extreme: foarte mic sau foarte mare. 

Un raport fix între cuprinsul teritoriului şi numărul suficient de 
locuitori nu se poale stabili, iar asta atât din cauza deosebirilor ce 
rezultă din calităţile pământului, din gradul de fertilitate, din felul 
produselor şi din influenţa climei, cât şi din alte diferenţe, obser¬ 
vate în temperamentul locuitorilor, căci unii consumă puţin într-o 
ţară bogată, iar alţii mult pe un teren sărac. Mai trebuie să se ţină 
seama de fecunditatea, mai mare sau mai mică, a femeilor, de 
condiţiile mai mult ori mai puţin favorabile creşterii populaţiei şi 
de numărul la care legiuitorul speră să ajungă prin dispoziţiile sale 
- de unde nevoia ca acesta să nu-şi întemeieze judecata pe ceea ce 
vede, ci pe ceea ce prevede, nici să se oprească atât asupra stării 
actuale a populaţiei, cât asupra aceleia la care va ajunge în mod 
firesc. în sfârşit, sunt nenumărate împrejurări în care însuşirile 
particulare ale locului silesc populaţia ori îi permit să se întindă pe 
mai mult teren decât ar fi nevoie. De pildă, populaţia se va întinde 
mai mult înlr-o ţară muntoasă, unde produsele naturale - bazate 
pe lemn şi păşuni - cer mai puţină muncă, unde se ştie din expe¬ 
rienţă că femeile sunt mai fecunde decât la câmpie şi unde marele 
teren înclinat are o bază orizontală mică, singura de care se ţine 
seamă în culturile vegetale. Dimpotrivă, populaţia se poate 
restrânge pe ţărmul mării - chiar şi pe terenuri stâncoase ori 
nisipoase, aproape neproductive -, pentru că pescuitul poate 
înlocui în mare parte produsele pământului, oamenii trebuie să fie 
mai numeroşi pe un loc mai limitat spre a putea respinge atacurile 
piraţilor; apoi este cu mult mai uşor pentru ţară să se scape, prin 
formarea de colonii, de excedentul de populaţie. 

Pc lângă aceste condiţii necesare formării unui popor, trebuie 
adăugată încă una, care nu poale înlocui pe nici una dintre cele 
amintite, dar fără de care toate sunt zadarnice, .■ji anume: poporul 
trebuie să se bucure de belşug şi de pace - pentru că timpul când 
se desăvârşeşte statul în organizarea lui, se aseamănă momente¬ 
lor în care se formează batalionul: tocmai atunci corpul este mai 
puţin rezistent şi poate fi învins mai uşor. In vremuri de comple¬ 
tă anarhie, statul ar rezista mai bine decât în momentele de trans¬ 
formare, când fiecare se preocupă de situaţia lui, iar nu de pri¬ 
mejdia externă. în asemenea vremuri de schimbări, e destul să 
izbucnească un război, o foamete ori o răscoală, pentru ca statul 
să fie cu siguranţă distrus. 

Nu susţin că n-ar exista guvernământ în timpul furtunilor so¬ 
ciale, dar tocmai atunci guvernămintele distrug statul. Uzurpa¬ 
torii provoacă asemenea vremuri tulburi sau se folosesc de ele 
pentru a obţine, graţie spaimei publice, votarea legilor distrugă¬ 
toare, pe care poporul nu le-ar accepta niciodată de bunăvoie. 
Alegerea momentului de aşezarea statului constituie unul dintre 
cele mai sigure caractere, după care se poate deosebi opera le¬ 
giuitorului de acţiunea tiranului. 

Aşadar, care-i poporul potrivit pentru a primi o legislaţie? - 
Acela care n-a purtat încă jugul adevărat al legilor, deşi membrii 
săi sunt legaţi mai demult printr-o comunitate de origine, de 
inlerese ori de convenţie; acela care nu are nici obiceiuri şi nici 
prejudecăţi prea învechite; acela care nu se teme de a fi copleşit 
printr-o năvălire neaşteptată şi care, fără a se certa cu vecinii, 
poate rezista singur fiecăruia dintre ei sau ajutându-se printr-u- 
nul spre a-1 respinge pe celălalt; acela în care orice membru poa¬ 
te fi cunoscut tuturor şi unde nu eşti silit să împovărezi pe cine¬ 
va cu sarcini mai mari decât Ic poate purta un om; acela căruia 
nu-i pasă de alte popoare, dar şi de care alte neamuri n-au nevoie ; 


1. Dacă unul din două popoare vecine n-ar putea trăi fără celălalt, situaţia ar fi foarte grei 
centru primul şi foarte primejdioasă pentru al doilea. Orice naţiune înţeleaptă va căuta, 
într-un asemenea caz, s-o scape curând pe cealaltă de această dependenţă, (n. u.) 

acela care nu-i nici bogat, nici sărac, dar se poate susţine singur; 
în sfârşit, acela care reuneşte tăria unui popor bătrân cu supune¬ 
rea unuia tânăr. Opera legiferării este grea, nu atât din cauza re¬ 
gulilor ce trebuie stabilite, cât din cauza relelor care trebuie dis¬ 
truse; iar succesul este atât de rar, tocmai di n cauza neputinţei de 
a satisface nevoile societăţii prin simplitatea legilor naturii. E 
adevărat, condiţiile enumerate mai sus cu greu se găsesc la un 
loc şi de aceea sunt puţine state bine constituite. 

Mai există în Europa o ţară potrivită legiferării; insula Corsi- 
ca. Pentru vitejia şi stăruinţa cu care a ştiut să-şi recapete şi să-şi 
apere libertatea, poporul acesta curajos ar merita ca un om înţe¬ 
lept să-l înveţe a şi-o păstra pe viitor. Am un fel de presimţire 
că, într-o zi, insula aceasta va uimi întreaga Europă. 


CAPITOLUL XI 

Despre diferitele sisteme de legislaţie 

Dacă vom cerceta în ce constă cel mai mare bine al tuturor, 
scopul necesar al oricărui sistem de legislaţie, vom vedea că 
totul se mărgineşte la două obiecte principale, libertatea şi egali¬ 
tatea: libertatea, pentru că orice dependenţă particulară înseam¬ 
nă tot atâta forţă răpită corpului social, iar egalitatea, pentru că 
fără ea nu poate dăinui libertatea. 

Am spus ce înseamnă libertatea civilă. Cât despre egalitate, 
cuvântul nu trebuie luat în sensul că gradul de putere şi de bogăţie 
să fie acelaşi pentru toată lumea, ci - în privinţa puterii - să existe 
în afară de orice violenţă şi să nu se manifeste niciodată decât în 
limitele rangului şi ale legilor, iar în privinţa bogăţiei - nici un 
cetăţean să nu fie destul de bogat pentru a-1 putea cumpăra pe altul 
şi nici unul atât de sărac încât să fie silit a se vinde : rezultă, deci, 


1. Dacă voiţi să asiguraţi rezistenţa statului, apropiaţi gradele extreme cât mai muli posibil şi 
nu îngăduiţi ca unii să fie prea bogaţi, iar alţii să ajungă cerşetori. Asemenea clase sociale, 
firesc condiţionale între ele, sunt la l'el de primejdioase pentru binele general, (n. u.) 

moderaţie în bogăţie şi în consideraţie din partea celor mari, iar 
din partea celor mici, moderaţie în sărăcie şi în lăcomie. 

Unii spun: o asemenea egalitate e produsul imaginaţiei şi nu 
poate dăinui în practică. Mă întreb atunci: dacă abuzul e de neîn¬ 
lăturat, înseamnă oare că el nu trebuie nici cel puţin limitat? Toc¬ 
mai fiindcă forţa lucrurilor tinde întotdeauna să distrugă ega¬ 
litatea, forţa legiuitoare trebuie totdeauna să caute a o menţine. 

Obiectele generale ale oricărei legiferări trebuie însă modificate 
în fiecare ţară după raporturile ce se nasc atât din situaţia locală cât 
şi din firea locuitorilor - şi numai pe baza acestor raporturi trebuie 
să i se dea fiecărui popor un sistem propriu de organizare, care să 
fie cel mai bun nu în sine însuşi, ci pentru statul căruia i-a fost des¬ 
tinat. De pildă: pământul este rău şi neproductiv ori ţara prea mică 
pentru locuitorii săi? Atunci lumea va trebui să recurgă la industrie 
şi la meşteşuguri, ale căror produse vor aduce, în schimb, lucrurile 
ce lipsesc. Dimpotrivă, poporul stăpâneşte câmpii întinse şi coline 
fertile, dar lipsesc locuitorii într-un teritoriu bogat? Atunci toată 
grija se va acorda agriculturii, care sporeşte numărul locuitorilor, 
înlăturându-se meşteşugurile, care accentuează depopularea, în¬ 
grămădind rnult-puţinii locuitori în câteva puncte ale teritoriului. 
Locuieşte poporul ţărmuri întinse şi înalte de mare? Atunci să aco¬ 
pere cuprinsul apelor cu vapoare, să facă negoţ şi navigaţie: va 
avea viaţă scurtă, dar strălucită. Iar dacă valurile mării nu scaldă 
decât ţărmuri stâncoase şi aproape inaccesibile? Atunci poporul să 
rămână barbar şi mâncător de peşte: va trăi mai liniştit, poate chiar 
mai bine, dar cu siguranţă mai fericit. Cu alte cuvinte, în afară de 
maximele comune tuturor, toate popoarele cuprind prin însăşi firea 
lor o cauză care le organizează într-un mod particular şi face ca 
fiecare să-şi aibă legislaţia lui proprie, caracteristică. De pildă, reli¬ 
gia a fost principalul obiect al legislaţiei odinioară la evrei, iar 
acum, de curând, la arabi; literele au fost la atenieni, comerţul - în 
Cartagina şi Tyr, marina - la Rodos, războiul - în Sparta şi virtutea 
- la Roma. Autorul Spiritului legilor a arătat, prin nenumărate 


1. E vorba despre MonleAquieu. (n. t.) 

exemple, cu câtă dibăcie conduce legiuitorul instituţia spre fiecare 
obiectiv. 

Structura unui stat este într-adevăr puternică şi trainică, atunci 
când convenţiile sunt astfel respectate încât raporturile naturale 
şi legile cad întotdeauna de acord asupra aceloraşi puncte, iar 
legile nu fac decât, ca să zicem aşa, să asigure, să însoţească şi 
să îndrepte raporturile naturale. Dar dacă legiuitorul, înşelându- 
se asupra obiectivului său, ia un principiu diferit de cel care re¬ 
iese din firea lucrurilor - de pildă unul care tinde la sclavie, pe 
când celălalt, natural, la libertate; unul la bogăţii, pe când celălalt 
la sporirea populaţiei; ori unul la pace, pe când celălalt la cuce¬ 
riri -, atunci legile slăbesc pe nesimţite, iar organizarea se strică 
şi statul nu va înceta de a fi tulburat până în ziua când va dispă¬ 
rea sau se va schimba şi astfel natura neînvinsă îşi va recuceri 
deplina stăpânire asupra legislaţiei. 


CAPITOLUL XII 

Diviziunea legilor 

Pentru a organiza întregul sau a da, în limitele posibilităţilor, 
cea mai bună formă lucrului public, trebuie să se ţină seamă de 
diferite relaţii. 

Prima este acţiunea corpului întreg lucrând faţă de el însuşi, 
adică raportul de la întreg la întreg sau de la suveran la stat, pre¬ 
cum şi termenii intermediari ai acestui raport, după cum vom 
vedea. Legile care reglementează acest raport poartă denumirea 
de legi politice şi se mai numesc şi legi fundamentale, nu fără 
oarecare dreptate, dacă ele sunt înţelepte, pentru că în orice stat 
nu există decât o singură organizare bună, iar poporul care a 
găsit-o trebuie s-o menţină. Dar dacă ordinea stabilită este rea, 
pentru ce s-ar lua drept fundamentale tocmai legile care împie¬ 
dică organizarea să fie bună? De altminteri, poporul este întot¬ 
deauna îndreptăţit să-şi schimbe legile, chiar şi atunci când aces- 

tea sunt cele mai bune, căci dacă vrea să-şi facă singur rău, cine 
are dreptul să-I oprească? 

A doua este relaţia membrilor între ei sau faţă de corpul 
întreg. Şi acest raport trebuie să fie în primul caz cât mai mic, 
iar într-al doilea cât mai mare posibil, astfel încât fiecare cetă¬ 
ţean să se găsească într-o desăvârşită independenţă faţă de toţi 
ceilalţi şi în cea mai deplină dependenţă faţă de corpul întreg - 
situaţie la care se ajunge întotdeauna prin acelaşi mijloc, pentru 
că numai forţa statului asigură libertatea membrilor săi. Din 
acest de al doilea raport se nasc legile civile. 

în sfârşii, poate exista o a treia relaţie, între om şi lege, şi 
anume: relaţia dintre nesupunere şi pedeapsă, de unde rezultă 
stabilirea legilor criminale, care, în fond, sunt mai mult sancţi¬ 
unea tuturor celorlalte decât o speţă aparte de legi. 

La aceste trei categorii de legi trebuie adăugată a patra, cea 
mai însemnată dintre toate, care nu se sapă nici în marmură şi 
nici în aramă, ci în inimile cetăţenilor - cea care constituie ade¬ 
vărata organizare a statului şi devine zilnic tot mai puternică şi 
care, după ce au îmbătrânit ori au dispărut celelalte legi, le reîn- 
tinereşte ori le ia locul, menţine poporul în spiritul formaţiunii 
sale şi înlocuieşte treptat puterea autorităţii prin aceea a obice¬ 
iului. Vorbesc de obiceiuri, de tradiţii şi mai ales de opinia pu¬ 
blică, parte necunoscută conducătorilor noştri, dar de care de¬ 
pinde succesul tuturor celorlalte; este partea de care se ocupă în 
taină un legiuitor mare în timpul când, aparent, se limitează la 
reguli particulare ce nu sunt decât arcada bolţii, a cărei puternică 
cheie o alcătuiesc, în sfârşit, obiceiurile care se formează lent. 

Din toate aceste categorii diferite, singure legile politice care 
definesc forma de guvernământ sunt în legătură cu subiectul meu. 



CARTEA A TREIA 


înainte de a vorbi despre diferitele forme de guvernământ, să 
încercăm a stabili înţelesul exact al acestui cuvânt care n-a fost 
tocmai bine lămurit. 


CAPITOLUL I 

Despre guvernământ în general 

Atrag cititorului atenţia că acest capitol trebuie citit fără gra¬ 
bă şi că eu nu cunosc arta de a fi lămurii pentru cine nu vrea să 
fie atent. 

Două cauze contribuie la producerea oricărei acţiuni libere: 
una morală, anume voinţa care determină actul, şi alta fizică - 
puterea care îl săvârşeşte. Când merg într-o direcţie, trebuie în 
primul rând să o voicsc, iar în al doilea să mă ducă picioarele. 
Astfel, un paralitic care ar vroi să fugă, ca şi un om sprinten care 
n-ar vroi, vor sta amândoi pe loc. Corpul politic are aceleaşi 
mobile, căci vom găsi şi la el forţa şi voinţa: una denumită pu¬ 
tere legislativă, cealaltă putere executivă. Nimic nu se fiice - sau 
n-ar trebui să se facă - fără sprijinul lor. 

Am văzut că puterea legislativă aparţine poporului şi nu poa¬ 
te fi decât a lui. Dimpotrivă, puterea executivă, cum se vede 
uşor din principiile stabilite mai sus, nu poate aparţine tuturor, 
ca puterea legislativă sau suverană, pentru că nu este formată 

decât din acte particulare, care nu sunt de resortul legii, şi prin 
urmare nici de al suveranului, ale cărui acte nu pot fi decât legi. 

Forţei publice îi trebuie, deci, un agent care s-o pună în 
legătură şi în mişcare după indicaţiile voinţei generale, care să 
servească la contactul dintre stat şi suveran, care să facă în per¬ 
soana publică ceea ce face în om unitatea dintre suflet şi trup. 
Aceasta este, în stat, raţiunea de a fi a guvernului, confundat toc¬ 
mai cu suveranul, al cărui instrument este. 

Prin urmare, ce este guvernământul? - Un corp mijlocitor 
pus între supuşi şi suveran pentru legătura lor reciprocă, însărci¬ 
nat cu executarea legilor şi cu menţinerea libertăţii, atât a celei 
civile cât şi a celei politice. 

Membrii acestui corp se numesc magistraţi sau regi , adică 
conducători, iar corpul întreg poartă denumirea de principe . 
Iată cum cei care susţin că actul de supunere al unui popor faţă 
de conducătorii săi nu este contract au mare dreptate. Actul 
acesta nu-i decât o însărcinare, o funcţie, în care - numai ca in¬ 
strumente ale suveranului - ei exercită, în numele poporului, pu¬ 
terea ce el le-a încredinţat-o şi pe care le-o poate mărgini, modi¬ 
fica sau retrage când îi place. Fiind nepotrivită cu natura corpu¬ 
lui social, înstrăinarea unui astfel de drept este contrară scopu¬ 
lui asocierii. 

Voi numi, deci, guvernământ sau administraţie supremă e- 
xercitarea legitimă a puterii executive şi principe sau magistrat, 
omul sau corpul însărcinat cu această administraţie. 

în guvernământ se găsesc forţele intermediare, ale căror ra¬ 
porturi îl alcătuiesc pe cel de la întreg la întreg sau de la suve¬ 
ran la stat. Acest din urmă raport se poate imagina prin acela al 
extremelor unei proporţii continue, a cărei medie proporţională 
este guvernământul. Primind ordinele suveranului, guvernămân¬ 
tul le transmite poporului; şi pentru ca statul să fie în bun echili- 


1. Cuvântul rois nu-şi mai are azi înţelesul de atunci, (n. l.) 

2. In original prin ce. reprezentantul suveranităţii De altfel autorul dă şi următoarea 
notiţă asupra acestui cuvânt: "La Veneţia se dădea titulatura de Serenissime principe 
colegiului conducător, chiar când lipsea Dogele", fii. t.) 

bru, Irebuie să se compenseze totul: adică să existe egalitate 
între produsul sau puterea guvernământului luat în sine şi pro¬ 
dusul sau puterea cetăţenilor, care pe de o parte sunt suverani, 
iar pe de alta supuşi. 

Mai mult chiar: nici n-ar fi posibil să se strice vreunul dintre 
aceşti trei termeni fără ca imediat să dispară proporţia. Dacă su¬ 
veranul vrea să guverneze, ori magistratul să facă legi, ori supu¬ 
şii refuză să asculte - în oricare din aceste cazuri, dezordinea ia 
locul ordinii, forţa şi voinţa nu mai acţionează armonios, iar statul, 
distrus, cade astfel în despotism sau în anarhie. în sfârşii, după 
cum nu este decât o medie proporţională în fiecare raport, nu 
este posibil decât un singur guvernământ bunîntr-un stat: nenu¬ 
mărate evenimente putând schimba raporturile înlăuntrul unui 
popor, diferitele forme de guvernământ pot fi bune nu numai la 
popoare diferite, ci chiar la unul şi acelaşi popor, dar în vremuri 
diferite. 

Pentru a reuşi să dau o idee despre diferitele raporturi care 
pot exista între cele două extreme, voi lua, de pildă, numărul lo¬ 
cuitorilor, ca fiind unul dintre raporturile mai uşor de exprimat. 
Să ne închipuim că statul ar fi alcătuit din zece mii de cetăţeni. 
Suveranul nu poale fi privit decât în mod colectiv şi în corp; fie¬ 
care particular, în calitate de supus, e privit, însă, ca individ: 
deci suveranul faţă de individ se află în proporţia de zece mii 
faţă de unul, adică fiecare membru al statului n-are decât a zecea 
mia parte din autoritatea suverană. Iar dacă poporul ar fi alcătuit 
dintr-o sută de mii de locuitori, starea supuşilor rămâne aceeaşi 
şi fiecare poartă întreaga stăpânire a legilor - pe când votul lui, 
redus la a suta miime, are o influenţă de zece ori mai mică în al¬ 
cătuirea lor. Supusul rămânând întotdeauna unul, raportul suve¬ 
ranului faţă de el creşte o dată cu numărul cetăţenilor. De unde 
rezultă că libertatea scade cu cât creşte statul. 

Când spun că se măreşte raportul, înţeleg că se îndepărtează 
de egalitate. Astfel, cu cât e mai mare raportul în înţelesul ma¬ 
tematic, cu atât e mai mic în înţelesul obişnuit: într-un caz rapor- 

ml, ilupă cantitate, se măsoară prin exponent; într-altul, după iden¬ 
titate, este apreciat prin analogie. 

Prin urmare, cu cât voinţele particulare sunt în raport mai 
mic faţă de voinţa generală, adică obiceiurile faţă de legi, cu atât 
mai mult trebuie să crească forţa executivă. Deci, ca să fie bun, 
guvernământul trebuie să fie cu atât mai puternic cu cât poporul 
este mai numeros. 

Pe de altă parte, creşterea statului dând deţinătorilor autorită¬ 
ţii publice mai multe ispite şi mijloace de a abuza de puterea lor, 
pe măsură ce guvernământul trebuie să aibă mai multă forţă spre 
a înfrâna poporul, suveranul trebuie şi el să aibă mai multă, spre 
a înfrâna guvernământul. Aici nu vorbesc de o forţă absolută, ci 
de forţa relativă a diferitelor părţi ale statului. 

Din acest dublu raport rezultă că proporţia continuă dintre 
suveran, principe şi popor nu este o idee arbitrară, ci o consecin¬ 
ţă firească a naturii corpului politic. Mai rezultă că una dintre 
extreme, şi anume poporul, ca supus, fiind un termen fix şi re¬ 
prezentat prin unitate, ori de câte ori proporţia creşte sau scade, 
elementele sale cresc sau scad, iar termenul mijlociu, prin ur¬ 
mare, se schimbă. De aici se vede că nu există o formă unică şi 
absolută de guvernământ, ci pot exista guvemăminte diferite 
prin natura lor, după cum sunt state diferite prin mărime. 

Dar s-ar putea face haz pe socoteala acestui sistem, spunând 
că pentru a găsi proporţionala mijlocie şi a alcătui corpul de gu¬ 
vernământ, e destul - admiţând părerea mea - să se extragă ră¬ 
dăcina pătrată a numărului locuitorilor. De aceea voi răspunde 
de la bun început că am luat numărul populaţiei ca exemplu; că 
raporturile despre care vorbesc nu se măsoară numai prin numă¬ 
rul locuitorilor, ci în general prin cantitatea de acţiune, care se 
compune dintr-o mulţime de cauze; că, în sfârşit, dacă pentru a 
mă exprima în mai puţine cuvinte am împrumutat o clipă ter¬ 
meni aritmetici, nu înseamnă, totuşi, că n-aş şti cit precizia arit¬ 
metică nu-şi are locul când e vorba de cantităţi morale. 

Guvernământul este, în mic, ceea ce corpul politic care-l cu¬ 
prinde este în mare. El este o persoană morală înzestrată cu anu- 

mite facultăţi, activă ca suveran, pasivă ca stat, persoană ce se 
poale descompune în alte raporturi asemănătoare; de unde rezul¬ 
tă, prin urmare, o nouă proporţie, iar în aceasta încă una după 
felul tribunalelor, până se ajunge la un termen mijlociu indivizi¬ 
bil, adică la un singur conducător sau magistrat suprem, care, în 
mijlocul acestei progresii, poate fi socotit ca o unitate între seria 
fracţiunilor şi seria numerelor. 

Fără a ne încurca în prea mulţi termeni, ne vom mulţumi să 
socotim guvernul ca pe un corp nou în stat, diferit atât de popor 
cât şi de suveran, dar intermediar între unul şi celălalt. 

între cele două corpuri există o singură diferenţă esenţială, şi 
anume: statul există prin sine însuşi, iar guvernământul nu există 
decât prin suveran. Astfel că voinţa dominantă a conducerii nu 
este sau nu trebuie să fie decât voinţa generală sau legea; forţa 
ci nu este decât forţa publică, concentrată în mâinile sale: îndată 
ce ar vrea să săvârşească de la sine putere vreun act absolut şi 
independent, legătura întregului începe să slăbească. Dacă, în 
sfârşit, s-ar întâmpla ca principele să aibă o voinţă particulară 
mai activă decât cea a suveranului şi s-ar folosi - tocmai ascul¬ 
tând de această voinţă - de forţa publică ce o areîn mâinile sale, 
în aşa mod încât la un moment dat ar exista, ca să zic aşa, doi 
suverani, unul de drept şi altul de fapt, atunci legătura socială s-ar 
desface imediat, iar corpul politic s-ar descompune. 

Dar pentru ca să aibă o existenţă, o viaţă reală care să-l deo¬ 
sebească de corpul statului, pentru ca toţi membrii săi să poată 
lucra de acord şi ca el să răspundă, deci, scopului în care a fost 
creat, guvernământul are nevoie de un eu particular, o sensibili¬ 
tate comună membrilor săi, o forţă, o voinţă proprie, care să tin¬ 
dă spre conservarea lui. Această existenţă deosebită presupune 
adunări, consilii, o putere de a discuta şi hotărî, drepturi, titluri 
şi privilegii, care-i aparţin numai principelui şi care fac ca situa¬ 
ţia magistratului să devină mai onorată pe măsură ce-i mai grea. 
Toată greutatea constă în a aşeza corpul acesta subaltern în corpul 


I. S-a dai mai înainte înţelesul acestui cuvânt, (n. u.) 

social întreg, în aşa fel încât să nu dăuneze alcătuirii generale, 
întărindu-şi-o pe a sa; în aşa fel încât să-şi deosebească întot¬ 
deauna forţa lui particulară, destinată propriei sale conservări, 
de forţa publică, destinată conservării statului; în sfârşit, astfel 
încât să fie întotdeauna gata de a jertfi guvernământul pentru po¬ 
por, iar nu poporul pentru guvernământ. 

Deşi corpul artificial al guvernământului este opera unui alt 
corp artificial şi are, într-o anumită măsură doar o viaţă împru¬ 
mutată şi subordonată, toate acestea nu-1 împiedică să lucreze cu 
mai multă sau mai puţină tărie ori promptitudine - şi să se 
bucure, ca să zic aşa, de o sănătate mai mult sau mai puţin bună. 
Şi, în sfârşit, fără să se depărteze direct de scopul său, guvernă¬ 
mântul se poate totuşi depărta mai mult sau mai puţin, după cum 
este alcătuit. 

Din toate deosebirile arătate rezultă raporturile variate pe 
care guvernământul trebuie să le aibă cu statul, corespunzător 
raporturilor întâmplătoare ori speciale prin care chiar statul se 
modifică. Căci adeseori guvernământul cel mai bun în sine va 
deveni cel mai rău, dacă raporturile sale se vor strica după de¬ 
fectele corpului politic căruia îi aparţine. 


CAPITOLUL II 

Despre principiul 

care constituie diferitele forme de guvernământ 

Pentru a arăta cauza generală a acestor deosebiri, trebuie să 
fac distincţia între principe şi guvernământ, după cum am facut-o 
înainte între stat şi suveran. 

Corpul de guvernământ poate fi alcătuit dintr-un număr mai 
mare sau mai mic de membri. Am spus că raportul suveranului 
faţă de supuşi era cu atât mai mare, cu cât poporul era mai nu¬ 
meros; iar printr-o analogie evidentă, putem spune tot aşa despre 
guvernământ faţă de membrii săi. 

Forţa totală a guvernământului fiind întotdeauna torţa statu¬ 
lui, ea nu variază: de unde rezultă că pe măsură ce se foloseşte 
de ea faţă de membrii săi, îi rămâne mai puţină faţă de poporul 
întreg. 

Deci, cu cât are mai mulţi membri, cu atât guvernământul e 
mai slab. Fiindcă maxima aceasta este fundamentală, s-o lămu¬ 
rim mai bine. 

Putem distinge trei voinţe esenţial deosebite în persoana ma¬ 
gistratului şi anume: prima, voinţa proprie a individului, care 
nu tinde decât spre folosul său particular; a doua, voinţa comună 
a magistraţilor, care se află de acord cu folosul principelui şi s-ar 
putea denumi voinţa corpului, care este generală faţă dc guver¬ 
nământ şi particulară faţă de stalul din care face parte guvernă¬ 
mântul; şi a treia, voinţa poporului sau voinţa suverană, care este 
generală, atât în raport cu statul considerat ca întreg, cât şi în 
raport cu guvernământul considerat ca parte a întregului. 

într-o legislaţie perfectă, voinţa particulară sau individuală 
trebuie să fie nulă, iar voinţa de corp proprie guvernământului - 
foarte subordonată şi, prin urmare, voinţa generală sau suverană 
trebuie să fie întotdeauna dominantă şi să constituie regula unică 
a celorlalte. 

Dimpotrivă, în ordinea naturală, diferitele voinţe devin mai 
active pe măsură ce se înmulţesc. De pildă, voinţa generală este 
întotdeauna cea mai slabă, voinţa dc corp vine în al doilea rând, 
iar voinţa particulară în cel dintâi: astfel că, în guvernământ, fie¬ 
care membru este mai întâi el însuşi, ca individ, apoi e magistrat 
şi abia în cele din urmă cetăţean, gradaţie tocmai opusă celei pe 
care o cere ordinea socială. 

Presupunând acum că guvernământul ar fi în mâinile unui 
singur om, iată perfect reunite voinţa particulară şi voinţa dc 
corp - şi, prin urmare, aceasta din urmă ajunsă la cel mai înalt 
grad de intensitate pe care îl poate avea. Şi fiindcă întrebuinţarea 


I. In originii) se întrebuinţează ades termenul magistrul, în înţelesul de membru sau 
reprezentant al corpului dc guvemfmiăni. (n. t.) 

forţei depinde de gradul voinţei, iar forţa absolută de guvernă¬ 
mânt nu variază, înseamnă că guvernământul cel mai activ e 
acela aparţinând unuia singur. 

Dimpotrivă, să unim guvernământul cu autoritatea legisla¬ 
tivă, să-l facem pe suveran principe, iar din toţi cetăţenii - ma¬ 
gistraţi: în acest caz, voinţa de coip, confundată cu voinţa gene¬ 
rală, nu va fi mai activă decât aceasta şi va lăsa voinţa particu¬ 
lară în deplinătatea forţei sale. Iată cum guvernământul, cu ace¬ 
eaşi forţă absolută, se va afla la minimul de forţă relativă sau de 
activitate. 

Raporturile acestea sunt incontestabile şi mai sunt şi alte 
consideraţii care ne sprijină să le confirmăm. De pildă, se con¬ 
stată că fiecare magistral este în corporaţia lui mai activ decât 
cetăţeanul într-a lui şi că, prin urmare, voinţa particulară are 
mult mai multă influenţă în actele de guvernământ decât în ace¬ 
lea de suveran, căci fiecare magistrat e însărcinat aproape întot¬ 
deauna cu o funcţie oarecare de guvernământ, pe când fiecare 
cetăţean luat în parte n-are nici o funcţie de suveranitate. De alt¬ 
minteri, cu cât statul se întinde, cu atât creşte forţa lui reală, deşi 
nu creşte în proporţia întinderii; dar statul rămânând acelaşi, ma¬ 
gistraţii pot să se înmulţească, fără ca guvernământul să capete 
o mai mare forţă reală, pentru că aceasta este forţa statului, a că¬ 
rei mărime este întotdeauna egală. In acest fel, forţa relativă sau 
activitatea guvernământului scade fără ca forţa lui absolută sau 
reală să poată creşte. 

Cu siguranţă că îndeplinirea treburilor publice se face cu atât 
mai încet cu cât sunt însărcinaţi cu ele mai mulţi oameni, că 
acordând prea multă atenţie prudenţei, nu se acordă destulă tim¬ 
pului oportun şi astfel se pierde momentul, iar din cauza unor 
chibzuieli fără sfârşit, se pierde adesea scopul acestor chibzuieli. 

Am demonstrat că guvernământul slăbeşte cu cât se înmul¬ 
ţesc magistraţii, iar mai înainte că forţa executivă trebuie să 
crească pc măsură ce sporeşte poporul. De unde reiese că magis- 


I. Adică în organizaţia lui de corp suu în rolul lui de magistral (n. I.) 

traţii faţă dc guvernământ trebuie să fie în raport invers cu supu¬ 
şii faţă de suveran, adică guvernământul trebuie să se restrângă 
cu cât creşte statul, astfel încât numărul conducătorilor să scadă 
pe măsură ce sporeşte poporul. 

Aici nu vorbesc decât despre forţa relativă a guvernământu¬ 
lui, nu despre linia sa de conduită, căci, dimpotrivă, cu cât ma¬ 
gistraţii sunt mai numeroşi, cu atât voinţa corpului se apropie de 
voinţa generală - pe când, sub un magistrat unic, însăşi voinţa 
de corp devine, precum am spus, o voinţă particulară, lată cum 
se pierde într-o parte ceea ce se câştigă în alta: arta legiuitorului 
constă tocmai în a şti să stabilească punctul în care forţa şi vo¬ 
inţa de guvernământ, aflate întotdeauna în proporţie reciprocă, 
se combină în raportul cel mai favorabil statului. 


CAPITOLUL III 

împărţirea guvernămintelor 

Din capitolul precedent am văzut pentru ce se face deosebire 
între variatele feluri sau forme de guvernământ, după numărul 
membrilor care îl compun; în capitolul acesta rămâne să vedem 
cum se face deosebirea între ele. 

în primul rând, suveranul poate încredinţa deţinerea guvernă¬ 
mântului fie poporului întreg, fie celei mai mari părţi din el, în 
aşa fel încât cetăţenii magistraţi să fie mai numeroşi decât sim¬ 
plii cetăţeni particulari. Acestei forme de guvernământ i se dă 
numele de democraţie. 

Sau poate lăsa guvernământul în mâinile unui număr re¬ 
strâns, încât simplii cetăţeni să fie mai numeroşi decât cetăţenii 
magistraţi; această formă poartă denumirea de aristocraţie 
Sau, în sfârşit, poate concentra tot guvernământul în mâinile 
unui singur magistrat, de la care-şi deţin puterea toţi ceilalţi. 
Această formă e cea mai cunoscută şi se numeşte monarhie sau 
guvernământ regal. 

Trebuie să spun că toate formele, primele două în orice caz, 
sunt mai mult sau mai puţin aşa precum le-am arătat şi au chiar 
o mare uşurinţă de a varia. Astfel, democraţia poate cuprinde tot 
poporul sau numai jumătate; aristocraţia, la rândul ei, poate de 
la jumătatea poporului să se restrângă în mod nehotărât până la 
cel mai mic număr de cetăţeni. Chiar regalitatea poate fi întru¬ 
câtva împărţită. Sparta a avut de la întemeiere câte doi regi, iar 
în imperiul roman s-au văzut până la opt împăraţi deodată, fără 
să se poată spune că imperiul ar fi fost împărţit. Deci, există un 
punct în care orice formă de guvernământ se confundă cu forma 
următoare şi sub numai trei denumiri guvernământul poate lua 
tot atâtea forme diferite câţi cetăţeni are statul. 

Mai mult încă: acelaşi guvernământ putând, din anumite 
puncte de vedere, să se subdividă în alte părţi, una administrată 
înlr-un fel, alta într-altul, din cele trei forme combinate pot re¬ 
zulta o mulţime de forme mixte, fiecare combinabilă la rândul ei 
cu toate formele simple. 

în toate epocile s-a discutat mult asupra celei mai bune forme 
de guvernământ, fără să se ţină seama că fiecare dintre ele este 
uneori cea mai bună, alteori cea mai rea. 

Dacă, în funcţie de forma statelor, numărul magistraţilor 
supremi trebuie să fie în raport invers faţă de numărul cetăţeni¬ 
lor, rezultă că, în general, guvernământul democratic este bun în 
statele mici, aristocraţia în cele mijlocii, iar monarhia în cele 
mari. Regula aceasta reiese nemijlocit din principiu. Ce vom 
face, însă, cu mulţimea împrejurărilor care pot da naştere ex¬ 
cepţiilor? 



CAPITOLUL IV 

Despre democraţie 


Acela care face legea ştie mai bine decât oricine cum trebuie 
să fie ea executată şi interpretată. Prin urmare, s-ar părea că nu 
poate exista organizare mai bună decât aceea în care puterea 
executivă este unită cu cea legislativă; dar tocmai cauza aceasta 
face guvernământul insuficient din unele puncte de vedere, pen¬ 
tru că lucrurile care trebuie să fie distincte nu sunt, iar principele 
şi suveranul nefiind decât una şi aceeaşi persoană nu formează 
- ca să zic aşa - decât un guvernământ tară cârmă. 

Nu este bine ca legile să fie executate de cel care le alcătu¬ 
ieşte, nici ca poporul suveran să-şi îndepărteze voinţa de la cau¬ 
zele generale spre a şi-o risipi în cele particulare. Nimic nu-i mai 
primejdios decât amestecul intereselor particulare în afacerile 
publice, iar abuzurile legilor prin guvernământ sunt un rău mai 
mic decât corupţia legiuitorului, urmarea fatală a scopurilor par¬ 
ticulare: statul fiind atins în însăşi esenţa lui, orice reformă de¬ 
vine imposibilă. Poporul care n-ar abuza niciodată de guvernă¬ 
mânt, n-ar abuza nici de independenţă, iar poporul care s-ar gu¬ 
verna bine întotdeauna, n-ar avea nevoie să fie guvernat. Luând 
cuvântul în înţelesul lui cel mai strict, se poate spune că n-a exis¬ 
tat niciodată şi nici nu va exista adevărata democraţie. Căci nici 
nu este firesc să guverneze cei mulţi şi să fie guvernaţi cei pu¬ 
ţini. Şi-apoi nici nu se poale imagina cum ar putea sta poporul 
mereu adunat spre a se ocupa de afacerile publice, sau în ce mod 
s-ar putea constitui adunările pentru a rezolva acele afaceri, fără 
ca forma administraţiei să se schimbe. 

într-adevăr, când funcţiile de guvernământ sunt împărţite în¬ 
tre multe tribunale, pot afirma, cred, în principiu, că acele mai 
puţin numeroase dobândesc, mai curând ori mai târziu, cea mai 
mare autoritate, fie şi numai datorită uşurinţei de a rezolva afa¬ 
cerile, uşurinţă care, fireşte, le aduce autoritatea. 

Dar câte condiţii greu de îndeplinit presupune un asemenea 
guvernământ! întâi, un stat foarte mic, în care poporul să fie les¬ 
ne adunai şi unde fiecare cetăţean să-i poată cunoaşte uşor pe 
toţi ceilalţi; al doilea, o mare simplitate de moravuri care să în¬ 
lăture mulţimea afacerilor şi a discuţiilor inutile; apoi, o cât mai 
mare egalitate în stări sociale şi în averi, fără de care egalitatea 
în drepturi şi în autoritate n-ar dăinui mult timp; şi, în sfârşit, lux 
puţin sau deloc, căci acolo unde luxul este efectul bogăţiilor sau 
le face necesare pe acestea, el îl corupe şi pe cel bogat ca şi pe 
cel sărac - pe unul prin avere, pc celălalt prin invidie -, deprinde 
patria cu trândăvia şi cu uşurinţa, răpeşte statului pe toţi cetăţe¬ 
nii pentru a face din unii sclavii altora, iar pe toţi - sclavii săi. 

Iată de ce un autor celebru a socotit virtutea drept principiul 
republicii, căci toate condiţiile de mai sus n-ar dăinui fără virtu¬ 
te; dar, deşi a făcut deosebirile necesare, geniului acesta strălucit 
i-a lipsit adeseori precizia, câteodată claritatea şi astfel n-a văzut 
că, autoritatea suverană fiind aceeaşi pretutindeni, acelaşi prin¬ 
cipiu trebuie să existe, în orice stat bine organizat, într-o măsură 
mai mare sau mai mică, e adevărat, după forma de guvernământ. 

Voi adăuga că nu există guvernământ atât de expus războa¬ 
ielor civile şi agitaţiilor interne ca acela democratic sau popular, 
pentru că nu există nici un alt fel de guvernământ care să tindă 
atât de mult şi atât de stăruitor a-şi schimba forma şi care să cea¬ 
ră mai multă pază şi curaj spre a se menţine. Cetăţeanul, mai 
ales în statele cu această formă de guvernământ, trebuie să fie 
convins şi statornic şi în avântul sufletului să-şi şoptească întot¬ 
deauna ceea ce spunea un virtuos palatin în dieta Poloniei: e 
mai rea libertatea primejdioasă decât robia liniştită. Numai un 
popor de zei s-ar guverna în mod democratic — căci oamenilor 
nu li se potriveşte un guvernământ atât de perfect. 


I. Palatinul de Posnania, tatăl regelui Poloniei, duce de Lorena. (n.a.) 


80 



CAPITOLUL V 

Despre aristocraţie 


Aici avem două persoane morale Toarte distincte, şi anume 
guvernământul şi suveranul; prin urmare, două voinţe generale, 
una faţă de toţi cetăţenii, alta numai faţă de membrii adminis¬ 
traţiei. Cu toate că guvernământul îşi poale organiza ordinea sa 
internă cum vrea, el nu poate vorbi poporului niciodată altfel 
decât în numele suveranului, adică chiar în numele poporului - 
fapt care nu trebuie niciodată scăpat din vedere. 

Cele dintâi societăţi s-au condus în mod aristocratic. Capii de 
familie discutau între ei asupra treburilor publice. Tinerii cedau 
fără greutatefaţă de autoritatea experienţei. De aici denumirile de 
preoţi, bătrâni, senat şi geronţi . Sălbaticii din America de Nord 
sunt guvernaţi şi azi în acest fel, şi sunt foarte bine guvernaţi. 

Dar pe măsură ce inegalitatea creată prin instituţii a trecut 
deasupra inegalităţii naturale, bogăţia sau puterea au fost pre¬ 
ferate vârstei, şi aristocraţia a devenit electivă. Pe urmă, puterea 
lăsată copiilor, o dată cu averile părinţilor, făcând să apară fami¬ 
liile patriciene, a adus şi guvernământul ereditar şi astfel au apă¬ 
rut senatori la vârsta de douăzeci de ani. 

Aristocraţia, prin urmare, este de trei feluri: naturală, electivă 
şi ereditară. Cea dintâi nu sc potriveşte decât popoarelor simple; 
cea din urmă este cea mai rea din toate formele de guvernământ. 
A doua, aristocraţia propriu-zisă. este cea mai bună. 

Pe lângă avantajul distingerii celor două puteri, ea mai pre¬ 
zintă şi avantajul de a-şi putea alege membrii; în guvernământul 
popular toţi cetăţenii se nasc magistraţi, pe când aici ci sunt re¬ 
duşi la un număr restrâns şi nu devin magistraţi decât prin ale¬ 
gere - mijlocul sigur prin care cinstea, cultura, experienţa, pre- 


1. Bătrâni ridicoli, (n. t.) 

2. l-Sic sigur că optitrimes nu însemna, în Antichitate, cei mai buni. ci ivi mai puternici. 

3. Reglementarea alegerii magistraţilor pun lege este importantă, căci lăsând-o în voia 
guvernului se ajunge firesc la aristocraţia creditară, cum s a întâmplat republicilor 
Veneţiei şi Bernei. 

cum şi toate celelalte motive de preferinţă şi de stimă publică, 
constituie tot atâtea garanţii de guvernare înţeleaptă. 

Mai mult, adunările au loc mai uşor, treburile publice sunt 
mai bine discutate şi satisfăcute cu mai multă ordine şi grijă; 
creditul statului e mai bine susţinut în faţa străinătăţii de perso¬ 
nalităţi marcante decât de o mulţime necunoscută sau dispreţui¬ 
tă. Pe scurt, ordinea cea mai desăvârşită şi mai firească domneş¬ 
te atunci când oamenii cei mai luminaţi conduc mulţimea, cu 
condiţia să existe siguranţa că o conduc numai în folosul ei, iar 
nu într-al lor. Nu trebuie înmulţite zadarnic competenţele şi nici 
puşi douăzeci de mii de oameni să facă ceea ce o sulă de oameni 
aleşi pot face chiar mai bine. Trebuie, însă, să spun că interesul 
de coip începe cel puţin de aici să conducă forţa publică după regu¬ 
la voinţei generale şi că o inevitabilă tendinţă de corp începe să 
răpească legilor o parte din puterea executivă. 

în ce priveşte bunăstarea particularilor, stalul nu trebuie să 
fie atât de mic, nici poporul atât de simplu şi de drept, încât exe¬ 
cutarea legilor să urmeze imediat voinţei publice, ca într-o ade¬ 
vărată democraţie. Dar nici naţiunea să nu fie atât dc mare încât 
conducătorii, puşi în diferite părţi ca s-o guverneze, să se poată 
desprinde de suveran, şi. începând prin a se face independenţi, 
să sfârşească prin a deveni stăpâni, fiecare în departamentul său. 

Dacă aristocraţia cere mai puţine virtuţi decât guvernământul 
popular, ea cere în schimb altele, proprii, precum moderaţia la 
cei bogaţi şi mulţumirea la cei săraci, căci stricta egalitate parcă 
nu-şi are locul sub aristocraţie şi n-a fost observată nici în Sparta. 

De altfel, forma aceasta se potriveşte cu oarecare inegalitate 
de avere, datorită numai faptului că administraţia treburilor pu¬ 
blice trebuie să fie, în general, încredinţată celor care pot mai 
uşor să-i jertfească tot timpul - iar nu, cum pretindea Aristot, 
pentru ca bogaţii să fie întotdeauna preferaţi. Dimpotrivă, toc¬ 
mai printr-o alegere contrară, este bine ca poporul să se convin¬ 
gă uneori că în meritele oamenilor sunt motive de preferinţă mai 
însemnate decât bogăţia. 

CAPITOLUL VI 

Despre monarhie 


Până aici am socotit guvernământul ca pe o persoană morală 
şi colectivă, neschimbată prin puterea legilor şi deţinătoare a pu¬ 
terii executive din stat. De acum încolo vom considera puterea 
aceasta ca aflându-se în mâinile unei persoane fizice, ale unui 
om real - cai c să aibă singur dreptul de a dispune de ca, conform 
legilor -, denumii monarh sau rege. 

De unde o fiinţă colectivă reprezintă, în celelalte adminis¬ 
traţii, individul - aici, dimpotrivă, individul reprezintă o fiinţă 
colectivă; astfel că unitatea morală care constituie guvernămân¬ 
tul este în acelaşi timp o unitate fizică în care toate însuşirile, aşa 
de greu reunite dincolo prin lege, se găsesc reunite aici în mod 
firesc. 

Voinţa poporului şi voinţa guvernului, forţa publică a statu¬ 
lui şi forţa particulară a guvernului, toate răspund aceluiaşi im¬ 
bold, toate resorturile maşinii sunt în aceeaşi mână şi totul mer¬ 
ge spre acelaşi scop; au dispărut mişcările contrarii care se ani¬ 
hilau reciproc, aşa că nu se poate imagina o altfel de organizare, 
în care, cu un efort mai mic, să se obţină o acţiune mai mare. Ca 
un Arhimede stând liniştit pe ţărm şi purtând fără greutate printre 
valuri o corabie mare - aşa mi-1 imaginez pe monarhul îndemâ¬ 
natic, care-şi conduce din cabinet provinciile întinse şi pune 
totul în mişcare, pe când el însuşi pare că stă nemişcat. 

Dar dacă nu există un guvernământ care să aibă mai multă 
putere, nu există nici altul în care voinţa particulară să aibă mai 
multă stăpânire şi să treacă cu mai multă uşurinţă peste celelalte; 
e adevărat că totul merge spre acelaşi scop, însă acest scop nu 
este fericirea publică, şi chiar forţa administraţiei se abate mereu 
în dauna statului. 

Toţi regii vor să fie absoluţi, şi pentru ca să fie cu adevărat 
absoluţi, li se strigă de departe că cel mai bun mijloc este să se 
facă iubiţi de supuşii lor. Maximă foarte frumoasă şi chiar foarte 

adevărată, în unele privinţe, dar de care, din nenorocire, nicioda¬ 
tă nu se va ţine seamă pe la curţi. Sigur că prin dragostea popo¬ 
rului se capătă puterea cea mai mare, dar regii nu se mulţumesc 
niciodată cu ea, pentru că dragostea aceasta este nestatornică şi 
condiţionată. Cei mai buni regi voiesc să aibă putinţa de a fi şi 
răi când le-o plăcea, fără a înceta să fie stăpâni. Zadarnic va spu¬ 
ne cugetătorul politic că forţa poporului fiind forţa lor, ei au cel 
mai mare interes ca poporul să fie bogat, numeros şi puternic - 
pentru că ei ştiu prea bine că altfel stă adevărul. Mai întâi, inte¬ 
resul lor personal cere ca poporul să fie slab şi nenorocit, ca să 
nu le poată rezista niciodată. Recunosc că, presupunând pe lo¬ 
cuitori perfect supuşi întotdeauna, interesul prinţului va cerc 
atunci ca poporul să fie puternic, pentru că puterea fiind a lui, 
să-l facă temut faţă de vecini; cum, însă, interesul acesta e se¬ 
cundar şi subordonat, iar cele două presupuneri nu se împacă, fi¬ 
reşte că principii vor da totdeauna preferinţă acelei maxime care 
le este mai utilă. Lucrul acesta l-a arătat Samuel, la evrei, iar mai 
recent Machiavelli l-a demonstrat în mod cât se poate de limpe¬ 
de. Prefăcându-se că dă lecţii regilor, a arătat popoarelor adevă¬ 
rul. Principele lui Machiavelli este cartea republicanilor. 

Prin raporturi generale am găsit că monarhia nu se potriveşte 
decât statelor mari, iar acelaşi lucru îl vom constata şi exami¬ 
nând-o în esenţa ei. Cu cât e mai numeroasă administraţia publi¬ 
că, cu atât raportul de la suveran la supuşi scade şi se apropie de 
egalitate, până când ajunge să fie acelaşi pentru toţi, adică să 
atingă egalitatea din democraţie. Acelaşi raport. însă, creşte pe 
măsură ce guvernământul se restrânge şi ajunge la maximum, 
când guvernământul se află în mâinile unuia singur. In acest caz, 
distanţa dintre prinţ şi popor fiind prea mare, statul e lipsit de le¬ 
gătură. Pentru a o forma trebuie, deci, clase intermediare, tre¬ 
buie nobili şi prinţi, pentru a umple golul şi a alcătui acele clase. 
Dar într-un stat mic clasele acestea nu sunt bune pentru că-l rui¬ 
nează. 

Un stat marc cu greu poate să fie guvernat bine şi cu atât mai 
greu de către un singur om, iar când regele îşi ia ajutoare, ştie 
toată lumea ce se întâmplă. 

Un defect esenţial şi inevitabil va pune întotdeauna guver¬ 
nământul monarhic mai prejos de cel republican. In acesta din 
urmă, voinţa publică nu ridică aproape niciodată decât oameni 
luminaţi şi capabili în primele locuri, pe care să le ocupe cu cin¬ 
ste; în monarhie, dimpotrivă, de cele mai multe ori ajung în 
Frunte neisprăviţii, necinstiţii ori intriganţii pc care micile talen¬ 
te - cărora la curţi li se asigură locuri mari - nu îi ajută, decât 
să-şi arate lumii neputinţa, imediat ce se văd ajunşi în poziţiile 
râvnite. Poporul se înşeală în alegere mult mai greu decât prin¬ 
cipele, iar un bărbat de merit se găseşte într-o înaltă funcţie din 
monarhie aproape la fel de rar ca un prost în fruntea guvernă¬ 
mântului republican. Când, însă, se întâmplă ca vreunul din oa¬ 
menii născuţi să conducă ia, printr-o întâmplare fericită, cârma 
guvernului într-o monarhie aproape prăbuşită de mulţimea neis¬ 
prăviţilor, mijloacele de redresare pe care Ic găseşte acesta sunt 
suprinzătoare, iar faptul rămâne consemnat în istoria ţării. 

Pentru ca statul monarhic să poată fi bine guvernat, ar trebui 
ca mărimea sau întinderea lui să fie corespunzătoare capacităţi¬ 
lor celui care guvernează, căci e mai uşor să cucereşti decât să 
stăpâneşti. Având pârghia potrivită, poţi mişca lumea cu un de¬ 
get, dar ca s-o susţii îţi trebuie umerii lui Hercule. Oricât de mic 
ar fi statul, principele este întotdeauna prea mic. Iar când, dim¬ 
potrivă, se întâmplă - ceea ce e foarte rar - ca statul să fie prea 
mic pentru conducătorul său, el este tot rău guvernai, pentru că 
şeful, ghidându-se numai după vederile sale largi, uită de intere¬ 
sele poporului şi, făcând abuz de talentele sale în exces. îi aduce 
acestuia tot atâta nenorocire ca un şef mărginit prin lipsa talen¬ 
telor necesare. Ar trebui ca regatul, la fiecare domnie, să se în¬ 
tindă ori să se strângă, ca să zic aşa, după măsura conducătoru¬ 
lui, pe când după talentele unui senat, în limite mai fixe, statul 
poate avea aceleaşi frontiere, fără ca administraţia să meargă 
mai rău. 

Inconvenientul cel mai vădit al conducerii unuia singur este 
lipsa de neîntreruptă continuitate, care în celelalte forme de gu¬ 
vernământ constituie o statornică legătură. Murind un rege, tre¬ 
buie altul: alegerea dă loc la intervale de timp agitate, primejdi¬ 
oase; e destul ca cetăţenii să nu fie dezinteresaţi şi cinstiţi - aşa 
cum pot să fie sub monarhie -, pentru ca partidele şi corupţia să 
se amestece în alegere. Aceluia căruia i s-a vândut statul, îi e 
greu să nu-1 vândă la rândul lui şi astfel să-şi scoată, pe socoteala 
celor săraci, banii ce i s-au stors de către cei bogaţi. Mai curând 
ori mai târziu, toate ajung de vânzare sub o asemenea adminis¬ 
traţie, iar pacea, de care se bucură poporul sub conducerea re¬ 
gilor, devine mai nesuferită decât dezordinea tronurilor vacante. 

Ce s-a făcut pentru a se înlătura asemenea nenorociri? - Co¬ 
roanele au fost declarate ereditare, în anumite familii, şi s-a sta¬ 
bilit ordinea succesiunii care înlătură orice neînţelegeri la moar¬ 
tea regilor: cu alte cuvinte, înlocuind inconvenientul alegerilor 
prin regenţă, s-a preferat o linişte aparentă în locul unei adminis¬ 
traţii pricepute, iar lumea a riscat să aibă de conducători copii, 
monştri ori tâmpiţi, decât să trebuiască să mai discute alegerea 
regilor buni. Expunându-se astfel la riscurile alternativei, nu s-a 
ţinut seamă de faptul că aproape toţi sorţii sunt împotriva celui 
care se expune. Foarte cuminte a fost vorba tânărului Denys care 
- la întrebarea tatălui său care îi reproşa o faptă ruşinoasă: 
'‘Ţi-am dat eu exemplul?” - a răspuns: “A! da’, tatăl tău nu era 
rege”. 

Totul contribuie la a-1 lipsi de simţul dreptăţii şi al judecăţii 
pe omul ridicat la rangul din care se comandă altora. Se fac mari 
eforturi, după cât se spune, pentru a-i învăţa pe tinerii prinţi arta 
de a domni, dar se pare că această educaţie nu le foloseşte. Poate 
că ar fi mai bine dacă la început li s-ar preda arta de a asculta. 
Cei mai mari regi pe care i-a cinstit istoria n-au fost învăţaţi să 
domnească, pentru că ştiinţa aceasta n-o posezi niciodată atât de 
puţin ca atunci când ai învăţat-o prea mult şi pentru că mai 
curând o dobândeşti ascultând decât poruncind. Num utilissimus 

idem ac brevissimus bonarum malarumque rerum detectus cogi- 

l« 

tare quid aut nolueris sub alio principe, aut volueris . 

O urmare a lipsei de legătură este nestatornicia guvernămân¬ 
tului regal, care - conducându-se când după un plan, când după 
altul, potrivit caracterului principelui domnitor sau al oamenilor 
care domnesc în locul lui - nu poate avea mult timp nici acelaşi 
scop şi nici o conduită consecventă: variaţie ce face statul de la 
un proiect la altul tot mai nehotărât şi care nu-şi are locul în ce¬ 
lelalte guvernăminte, unde conducătorul este totdeauna acelaşi, 
în general, este evident că, dacă la curtea regală se află mai mul¬ 
tă şiretenie, în schimb e mai multă înţelepciune într-un senat; iar 
republicile îşi ating scopul pe căi mult mai drepte şi mai sigure, 
în loc ca fiecare schimbare la cârmă să producă o schimbare în 
stat, regula comună tuturor miniştrilor şi aproape a tuturor regi¬ 
lor fiind aceea de a lua în orice problemă tocmai hotărârea con¬ 
trarie celei luate de predecesorul lor. 

Din această lipsă de legătură şi continuitate îşi trage conclu¬ 
zia un sofism foarte obişnuit la partizanii regalităţii. Aceştia nu 
numai că fac o comparaţie între conducerea societăţii şi con¬ 
ducerea familiei, asemănându-1 pe monarh cu un părinte de fa¬ 
milie - eroare pe care am arătat-o deja dar îl şi acoperă din 
belşug cu toate virtuţile de care ar avea nevoie şi presupun că 
principele este aşa cum ar trebui să fie; graţie acestei presupu¬ 
neri se înţelege de ce guvernământul regal este preferabil orică¬ 
rui altuia, pentru că cel mai puternic e netăgăduit, iar pentru ca 
să fie şi cel mai bun, nu-i lipseşte decât o voinţă de corp mai po¬ 
trivită cu voinţa generală. 

Dacă omul născut ca să fie rege este un personaj atât de rar, 
după Platon, atunci se pune întrebarea: cât de frecvent se vor 
întâlni naşterea şi norocul ca să-l încoroneze? Iar dacă educaţia 
regală corupe în mod fatal pe cei care o primesc, oare la ce tre¬ 
buie să ne aşteptăm de la un şir întreg de oameni crescuţi ca să 
domnească? Confundând, deci, guvernământul regal cu condu- 

cerea unui rege bun, înseamnă că vrei să te înşeli. Ca să vedem 
ce înseamnă un asemenea guvernământ prin el însuşi, trebuie să-l 
examinăm sub monarhi mărginiţi sau răi, care aşa au fost înainte 
de încoronare ori tronul îi va face aşa. 

Asemenea fapte au fost observate şi de autorii noştri, care, 
însă, nu s-au oprit asupra lor. Leacul, spun ci, c foarte simplu: să 
te supui fără murmur. Dumnezeu, în mânia sa, dă regi ticăloşi şi 
noi trebuie să-i primim ca pe nişte pedepse ale cerului. Sfatul 
acesta e desigur mântuitor; mă întreb numai dacă n-ar fi mai po 
trivit în amvon decât într-o scriere politică. Ce am spune despre 
un doctor care ar făgădui minuni, iar toată priceperea lui s-ar 
mărgini la a-şi îndemna bolnavul la resemnare? 

Toată lumea ştie: când ai un guvernământ rău, trebuie să-l 
suporţi; întrebarea este însă cum să găseşti unul bun. 


CAPITOLUL VII 

Guvcmăminte mixte 

La drept vorbind, nu există un guvernământ simplu. Şeful 
unic trebuie să aibă magistraţi subalterni, iar guvernământul 
popolar trebuie şi el să aibă un şef, un conducător. Astfel că în 
diviziunea puterii executive există întotdeauna o gradaţie, de la 
numărul cel mai mare la cel mic, cu singura deosebire că uneori 
numărul mare depinde de cel mic, alteori acesta de cel mare. 

Câteodată diviziunea se face în mod egal, când cele două 
părţi sunt în dependenţă mutuală, precum sunt în guvernământul 
Angliei, sau când autoritatea fiecărei părţi este independentă, 
însă în mod imperfect, ca în Polonia. Forma din urmă este rea, 
pentru că guvernământul n-are unitate, iar statul e lipsit de coe¬ 
ziune. 

Care este sistemul cel mai bun: guvernământul simplu sau cel 
mixt? Chestiunea este foarte mult discutată, încât trebuie să-i 
dăm acelaşi răspuns ca mai sus, pe care l-am dat în genere de¬ 
spre formele de guvernământ. 

Cel mai bun în sine este guvernământul simplu; şi anume 
tocmai pentru că este simplu. Dar când puterea executivă nu 
depinde destul de cea legislativă, adică distanţa de la principe la 
suveran e mai mare decât de la popor la principe, lipsa de pro¬ 
porţie trebuie remediată prin împărţirea guvernământului: în 
acest fel, toate părţile îşi păstrează aceeaşi autoritate asupra su¬ 
puşilor, iar divizarea lor le face pe toate împreună mai puţin pu¬ 
ternice împotriva suveranului. 

Acelaşi inconvenient se mai poale înlătura prin numirea unor 
magistraţi intermediari care, fără a se preocupa dc guvernământ 
în întregul său, contribuie numai la cgalarea celor două puteri şi 
la menţinerea drepturilor lor respective. Aici guvernământul nu 
este mixt, ci temperat. 

Inconvenientul opus - dependenţa prea mare faţă de puterea 
legislativă - se poate îndrepta prin mijloace de acelaşi fel, iar 
când guvernământul e prea slab, se instituie tribunale ca să-l în¬ 
tărească - procedeu care se aplică în toate democraţiile. în cazul 
dintâi, guvernământul este împărţit ca să slăbească, pe când în al 
doilea, ca să se întărească, pentru că atât maximul cât şi minimul 
de forţă se găsesc în guvernămintele simple, formele mixte ne- 
dând decât o forţă mijlocie. 


CAPITOLUL VIII 

Diferitele fonne de guvernământ nu sunt potrivite în orice f ară 

Libertatea nu-i la dispoziţia tuturor popoarelor, ea nefiind un 
fruct al tuturor ţinuturilor. Cu cât se cugetă mai mult asupra 
principiului stabilit de Monlesquieu, cu atât adevărul lui e mai 
bine înţeles; şi cu cât este mai contestat, cu atât mai des apare un 
prilej de a-1 demonstra prin probe noi. 

în toate guvernămintele din lume persoana politică nu pro¬ 
duce nimic, dar consumă. De unde-şi capătă substanţa pc care o 
consumă? Din munca membrilor săi. Prisosul particularilor aco¬ 
peră nevoile persoanei publice. De unde rezultă că statul nu poa- 

te dăinui decât atâta vreme cât munca oamenilor produce peste 
trebuinţele lor. Prisosul acesta, însă, nu-i acelaşi în toate ţările 
din lume. In cele mai multe este considerabil, în altele mijlociu, 
în altele nu există şi, în sfârşit, în altele este în sens negaLiv, adi¬ 
că necesarul de consum este mai mare decât produsul. Producti¬ 
vitatea aceasta variată depinde de fertilitatea ţinutului, de munca 
pe care o cere pământul, de felul produselor sale, de puterea lo¬ 
cuitorilor, de consumul lor, mai mare sau mai mic, după cum au 
nevoie, şi de multe altele. 

Pe de altă parte, guvernămintele nu sunt la fel nici din punc¬ 
tul de vedere al consumului lor, iar deosebirile se bazează pe un 
alt principiu, şi anume că, pe măsură ce se îndepărtează de sursa 
lor, contribuţiile publice sunt mai împovărătoare. Impozitele nu 
trebuie măsurate din punctul de vedere al mărimii sarcinii publi¬ 
ce pentru particulari, după cantitate, ci după drumul pe care îl au 
de parcurs pentru a se reîntoarce în mâinile din care au ieşit. 
Când circulaţia aceasta bine stabilită se face repede, nu se pune 
problema dacă poporul plăteşte mult sau puţin - căci e bogat, iar 
finanţele stau întotdeauna bine. Dimpotrivă, oricât de puţin ar 
plăti poporul, dacă acest puţin nu i se întoarce, tot dând mereu 
fără a primi nimic, el se istoveşte curând; statul nu se îmbogă¬ 
ţeşte niciodată, iar poporul rămâne întotdeauna sărac. 

Rezultă că, pe măsură ce creşte distanţa de la popor la guver¬ 
nământ, dările devin mai grele: astfel, în democraţie, poporul 
este mai puţin împovărat, în aristocraţie - mai mult, iar în monar¬ 
hie duce cele mai mari sarcini. Monarhia, deci, nu-i bună decât 
pentru naţiunile bogate, aristocraţia convine statelor mijlocii în 
bogăţie ca şi în mărime, iar democraţia - statelor mici şi sărace. 

Deosebirea aceasta dintre statele libere şi cele monarhice 
este cu atât mai vădită cu cât te gândeşti mai mult la ea. In cele 
dintâi se întrebuinţează totul spre folosul binelui general, în ce¬ 
lelalte forţele publice şi cele particulare se menţin într-un echili¬ 
bru reciproc, încât una nu creşte decât prin slăbirea celeilalte; în 
sfârşit, în cele din urmă despotismul, în loc să guverneze supuşii 

spre fericirea lor, îi aduce într-o stare jalnică tocmai ca să-i poa¬ 
tă guverna. 

Iată, prin urmare, în fiecare zonă de climă cauze naturale 
după care se poate determina forma de guvernământ potrivită ţi¬ 
nutului şi se poate spune chiar ce fel de locuitori trebuie să aibă. 

Ţinuturile neproductive, unde produsele nu sunt pe măsura 
muncii, trebuie să rămână necultivate şi pustii, ori populate cel 
mult de sălbatici; ţinuturile unde munca oamenilor nu produce 
decât strictul necesar, trebuie să fie locuite de popoare barbare. 
- în ambele ipoteze orice fel de guvernământ ar fi imposibil. - 
Mai departe; locurile unde diferenţa în plus a produselor faţă de 
muncă este mijlocie convin popoarelor libere; în sfârşit, teritori¬ 
ile bogate şi fertile, care cu puţină muncă produc mult, trebuie 
să fie guvernate monarhic, pentru ca prisosul de bunăstare a po¬ 
porului să fie consumat de luxul principelui, deoarece e mai bine 
ca produsul excedentar să fie luat de guvernământ decât risipit 
de particulari. Ştiu că sunt şi excepţii, dar tocmai ele confirmă 
regula prin faptul că, mai curând sau mai târziu, dau naştere re¬ 
voluţiilor, care readuc lucrurile în starea firească. 

Să deosebim întotdeauna legile generale de cauzele particulare 
care le pot modifica efectele. Chiar dacă Sudul ar fi acoperit de 
republici, iar Nordul de state despotice, tot n-ar fi mai puţin ade¬ 
vărat că, prin efectul climatului, despotismul convine ţărilor cal¬ 
de, barbaria celor reci, iar guvernământul bun regiunilor inter¬ 
mediare. Chiar punându-mă de acord cu principiul, observ că s-ar 
mai putea face obiecţii asupra aplicării sale: s-ar putea spune că 
există ţări reci foarte fertile şi ţări meridionale foarte neproduc¬ 
tive. Răspund că această greutate există numai pentru cei care nu 
cercetează lucrul din toate punctele de vedere. Cum am mai spus-o, 
trebuie să se ţină seama de muncă, de forţă, de consum etc. 

Să presupunem două terenuri egale, dintre care unul produce 
cinci, iar altul zece. Dacă locuitorii celui dintâi consumă patru, 
iar ai celui de-al doilea nouă, surplusul întâiului produs va fi de 
o cincime şi al celuilalt de o zecime. Raportul dintre aceste două 
surplusuri fiind invers faţă de raportul producţiilor, înseamnă că 

terenul care nu va produce decât cinci va da un surplus dublu 
faţă de terenul care va produce zece. 

Dar nu este vorba de o producţie dublă şi nu cred că cineva 
ar merge până acolo încât să socotească egale fertilitatea ţărilor 
reci cu cea a celor calde. Totuşi, să presupunem această egalitate 
şi, dacă voiţi, să comparăm Anglia cu Sicilia, iar Polonia cu 
Egiptul: mai spre sud vom avea Africa şi Indiile, mai la nord nu 
vom mai avea nimic. Dar în faţa acestei egalităţi de producţie, 
ce deosebire în modul de cultură! în Sicilia e de ajuns să zgârii 
pământul, iar în Anglia - câtă muncă c necesară pentru ca să-l 
semeni! Prin urmare, acolo unde trebuie mai multe braţe ca să se 
obţină acelaşi produs, surplusul trebuie să lîe, fireşte, mai mic. 

Afară de aceasta, mai ţineţi seamă că acelaşi număr de locui¬ 
tori consumă mult mai puţin în ţările calde. Din cauza climatu¬ 
lui trebuie să fii cumpătat ca să-ţi păstrezi sănătatea: europenii 
care vor să trăiască în ţările calde ap cum trăiau acasă, mor toţi 
de dizenterie şi indigestie. Chardin chiar spune: “în comparaţie 
cu asiaticii suntem nişte animale carnivore, nişte lupi. Unii cred 
că persanii sunt cumpătaţi, fiindcă ţara lor este mai puţin culti¬ 
vată; cu cred că, dimpotrivă, ţara lor are mai puţine alimente 
fiindcă locuitorilor nu le trebuie mai multe. Cumpătarea lor, da¬ 
că ar fi efectul sărăciei ţării, atunci ar mânca puţin numai săracii 
şi nu toată lumea; de asemenea s-ar mânca mai mult sau mai 
puţin în diferitele provincii, după fertilitatea pământului, în loc 
ca aceeaşi cumpătare să domnească pretutindeni, în tot regatul. 
Şi se mândresc foarte mult cu felul lor de viaţă, spunând că-i 
destul să-i priveşti în faţă şi să vezi că arată mai bine decât creş¬ 
tinii. Intr-adevăr, chipul persanilor e acelaşi la toţi: piele frumoasă, 
delicată şi catifelată; pe când armenii - supuşii lor, care trăiesc 
europeneşte - au figura aspră şi pătată, iar cotpul gros şi greoi". 

Cu cât te apropii de ecuator, popoarele trăiesc cu mai puţin. 
Aproape că nu mănâncă deloc came, hrana lor obişnuită o 


I. Jcnn ChiifJin (1643-1713), un călător francez care şi-a descris călătoriile făcute în 
Persia şi în Indiile orientale. (n. l.) 

formează orezul, porumbul, cuşcuşul, meiul şi făina de manioc. 
Sunt în India milioane de oameni a căror hrană nu costă nici 
cinci parale pe zi. Chiar în Europa găsim deosebiri simţitoare 
între pofta de mâncare a popoarelor din nord şi a celor din sud. 
Un spaniol va trăi opt zile din prânzul unui german. In ţările 
unde oamenii sunt mai lacomi, se face lux chiar la lucrurile de 
mâncare: în Anglia el se arată pe masa încărcată de carne; în 
Italia ţi se oferă zahăr şi flori. 

Luxul la îmbrăcăminte prezintă de asemenea deosebiri. în 
ţinuturile unde schimbările de anotimp sunt repezi şi violente, se 
poartă haine mai bune şi mai simple; în celelalte, unde îmbrăcă¬ 
mintea este o podoabă, se caută mai mult frumuseţea decât utili¬ 
tatea şi chiar hainele sunt un lux. La Neapole, pe Pausilippe, se 
văd zilnic bărbaţi ieşind la plimbare în vestă aurită şi fără cio¬ 
rapi. Acelaşi lucru se petrece şi cu locuinţele: când nu există te¬ 
mere de perturbarea atmosferei, toate casele se construiesc lu¬ 
xos. La Paris şi la Londra omul vrea casă comodă şi caldă; la 
Madrid sunt saloane minunate, dar n-au ferestre care să se poată 
închide, aşa că lumea doarme grămadă într-o singură cameră. 

Apoi, în ţările calde alimentele sunt mult mai substanţiale şi 
mai suculente - o a treia deosebire care, fără îndoială, influen¬ 
ţează asupra celei de-a doua. De ce se mănâncă atâtea legume în 
Italia? Pentru că sunt bune, hrănitoare şi gustoase. în Franţa, 
însă, legumele, trăind numai cu apă, nu sunt hrănitoare deloc şi 
n-au la masă aproape nici o valoare; totuşi ocupă tot atâtea tere¬ 
nuri şi cer cel puţin tot atâta muncă spre a fi cultivate. Azi este 
un fapt cunoscut că grâul din Barbaria , deşi inferior celui din 
Franţa, produce totuşi mai multă făină, iar grâul din Franţa pro¬ 
duce, la rândul lui, mai multă decât cel din nord. De unde rezultă 
că aceeaşi gradaţie se observă, în general, în aceeaşi direcţie, 


I. Nuinc general dat odinioară regiunilor din nordul Africii: Maroc, Algeria, Tunisia şi 
Tripolitania. (n. t.) 

adică de la ecuator la poli. Nu-i oare un dezavantaj net să ai la 
un produs egal o cantitate mai mică de alimente? 

La consideraţiile de mai sus pot adăuga încă una, care 
decurge din celelalte, înlărindu-le, şi anume că ţările calde au 
mai puţină nevoie de locuitori decât cele reci şi ar putea, din 
contră, să hrănească mai mulţi - de unde rezultă un surplus du¬ 
blu şi totdeauna în folosul despotismului. Cu cât acelaşi număr 
de locuitori ocupă o suprafaţă mai întinsă, cu atât mai dificile 
devin revoltele, pentru că adunările şi consfătuirile nu se pot ţine 
nici repede, nici în taină şi pentru că întotdeauna îi vine uşor gu¬ 
vernământului să înlăture planurile şi să taie comunicaţiile. 
Dimpotrivă, cu cât un popor numeros se restrânge în teritoriu, cu 
atât mai greu îi este guvernământului să acapareze suveranita¬ 
tea: conducătorii mulţimii se consfătuiesc în locuinţele lor la fel 
de bine ca şi principele în consiliu, iar lumea se adună în pieţele 
publice tot atât de repede ca trupele în cazărmi. Guvernăminlele 
tiranice sunt mai puternice când lucrează de la distanţe mari. Cu 
ajutorul punctelor de sprijin pe care şi le fixează, forţa lor creşte 
la distanţe pe aceea a pârghiilor . Forţa poporului, din contră, nu 
lucrează decât concentrată: întinzându-se. ca se evaporă şi se 
pierde ca şi efectul prafului de puşcă atunci când, fiind risipit pe 
pământ, nu ia foc deodată, ci în mod treptat. Ţările cele mai 
puţin populate sunt de asemenea favorabile tiraniei: fiarele săl¬ 
batice nu domnesc decât în pustiuri. 


I. Afirmaţie care m: contrazice ceea ce am spus mai înainie (Canea li, Cap. IX), asupra 
inconvenientelor statelor mari; acolo era vorba de autoritatea guvernământului asupra 
membrilor săi. iar aici c vorba dc forţa faţă de supuşi (n. n.) 

CAPITOLUL IX 

Semnele unui bun guvernământ 


întrebându-te care-i, în mod absolut, cel mai bun guvernă¬ 
mânt, înseamnă să pui o problemă de nerezolvat pentru că este 
prea vagă sau, dacă vreţi, are tot atâtea răspunsuri potrivite câte 
combinaţii se pot face între poziţiile absolute şi cele relative ale 
popoarelor. 

Altceva ar fi fost dacă se punea întrebarea după ce se cunoaş¬ 
te dacă un anumit popor este bine sau rău guvernai; atunci ches¬ 
tiunea de fapt s-ar putea rezolva. 

Totuşi ea rămâne nerezolvată, pentru că fiecare vrea s-o re¬ 
zolve în felul lui. Supuşii laudă liniştea publică, cetăţenii liber¬ 
tatea particularilor; unul preferă siguranţa bunurilor, altul pe cea 
a persoanelor; unul vrea ca guvernământul cel mai sever să trea¬ 
că drept cel mai bun, altul susţine pe cel mai blând; acesta vrea 
să se pedepsească crimele, celălalt cere ca ele să fie prevenite; 
unuia i se pare bine ca statul să fie temut de vecini, altuia îi place 
ca acelaşi stat să rămână neremarcat; în sfârşit, dacă unul se 
mulţumeşte când circulă banii, altul stăruie ca poporul să aibă 
pâine. Chiar dacă am cădea de acord asupra acestora cât şi asu¬ 
pra altor puncte asemănătoare, înseamnă oare că am mers mai 
departe? Calităţile morale fiind lipsite de măsură precisă, chiar 
dacă am fi de acord asupra semnului, cum vom putea fi şi în 
privinţa aprecierii? 

Mă mir întotdeauna că nu se recunoaşte un semn atât de sim¬ 
plu sau că reaua credinţă nu le permite oamenilor de a cădea de 
acord. Care-i scopul asocierii politice? - Conservarea şi prospe- 
rarea membrilor săi. Şi care-i semnul cel mai sigur că ei se con¬ 
servă şi prosperă? - Numărul lor şi al familiilor lor. Nu căutaţi, 
deci, aiurea semnul acesta atât de mult discutat. Iar în condiţii 
egale, adică având acelaşi semn, cel mai bun este, în mod indis¬ 
cutabil, guvernământul sub care, fâră mijloace străine, fără natu¬ 
ralizări şi fără colonii, cetăţenii populează ţara şi se înmulţesc 

mereu. Acel guvernământ sub care un popor descreşte şi piere 
este cel mai rău. 

Statisticieni, de-acum e rândul vostru: număraţi, măsuraţi şi 
comparaţi. 


CAPITOLUL X 

Abuzurile guvernământului şi tendinţa spre degenerare 

După cum voinţa particulară lucrează neîncetat contra voin¬ 
ţei generale, tot aşa guvernământul face un efort permanent îm¬ 
potriva suveranităţii. Cu cât creşte acest efort, cu atât orânduirea 
degenerează; şi fiindcă nu există aici altă voinţă de corp, care, 
rezistând voinţei principelui, să refacă echilibrul, mai curând 
sau mai târziu - acest lucru trebuie să se întâmple - principele 
va sfârşi prin a asupri suveranul şi a rupe pactul social. Acesta-i 
viciul inevitabil care, de la naşterea corpului politic, tinde mereu 
spre a-1 distruge -, la fel cum bătrâneţea şi moartea distrug în 
cele din urmă corpul omului. 

Două sunt căile generale pe care degenerează un guvernă¬ 
mânt: anume, când el se restrânge sau când statul se dizolvă. 

Guvernământul se restrânge când trece din mâinile unui nu¬ 
măr mare în ale altuia mic, adică de la democraţie la aristocraţie 
sau de la aristocraţie la regalitate. Asta-i năzuinţa lui firească. 
Dacă ar da înapoi, adică de la numărul mic la cel mare, s-ar pu¬ 
tea spune că el se destinde, că se slăbeşte: procesul acesta invers 
este, însă, cu neputinţă. 

Intr-adevăr, guvernământul nu-şi schimbă niciodată forma, 
afară de cazul când resortul său obosit îl face prea slab pentru a 
şi-o putea conserva pe cea veche. Căci dacă s-ar destinde şi mai 
mult, forţa statului ar deveni atât de slabă încât ar trăi şi mai 
puţin. Trebuie, prin urmare, să ne întoarcem şi să strângem re¬ 
sortul pe măsură ce acesta slăbeşte: altfel, statul pe care-1 susţine 
s-ar prăbuşi. 

Dizolvarea statului se poate întâmpla în două feluri: 

întâi, când guvernământul nu mai conduce statul după legi, 
ci îşi asumă puterea suverană. în acest caz se întâmplă o mare 
schimbare şi anume se restrânge statul, iar nu guvernământul, 
adică statul mare se dizolvă şi în sânul lui se formează un altul 
- compus numai din membrii conducători care nu mai este 
pentru popor decât un stăpân şi un tiran. Astfel că, din clipa când 
guvernământul îşi asumă suveranitatea, pactul social este rupt şi 
toţi cetăţenii - reintraţi de drept în libertatea lor firească - sunt 
siliţi, dar nu obligaţi, să asculte. 

Al doilea: atunci când membrii guvernământului îşi asumă în 
mod separat puterea pe care nu trebuie s-o exercite decât în corp 
-, fapt ce nu constituie o mai mică încălcare a legilor, şi produce 
o şi mai mare dezordine. în acest caz există, ca să zic aşa, atâţia 
principi câţi magistraţi, iar statul - la fel de divizat ca şi guver¬ 
nământul - piere ori îşi schimbă forma. 

Când se dizolvă statul, abuzul guvernământului, de orice fel 
ar fi, capătă numele comun de anarhie. Trebuie să facem aici 

■f 

deosebirea în sensul că democraţia degenerează în ochlocrape , 
iar aristocraţia în oligarhie , şi voi adăuga că regalitatea dege¬ 
nerează în tiranie. Dar cuvântul acesta fiind cu două înţelesuri, 
are nevoie de explicaţii. 

în vorbirea de toate zilele, tiran este regele care guvernează 
prin violenţă şi fără a ţine seamă de dreptate şi de legi. în înţele¬ 
sul adevărat, tiranul este un particular care ia asupră-şi autori¬ 
tatea regală, fără nici un drept. Aşa înţelegeau grecii cuvântul de 
tiran, cu care îi desemnau pe toţi conducătorii - buni sau răi -, 
a căror autoritate nu era legitimă. în felul acesta, tiran şi uzurpa¬ 
tor sunt două cuvinte perfect sinonime. 

Pentru a da nume diferite la noţiuni diferite, voi spune tiran 
uzurpatorului autorităţii regale, iar despot uzurpatorului puterii 
suverane. Tiran este acela care, contrar legilor, ajunge la putere 
şi apoi guvernează după legi; despot este celălalt, care ajunge la 
putere şi pe urmă se situează mai presus decât legile. Rezultă, 
deci, că tiranul poate să nu fie despot, dar despotul este întot¬ 
deauna tiran. 

CAPITOLUL XI 

Moartea corpului politic 


Aceasta este tendinţa firească şi inevitabilă a tuturor guvcr- 
nămintelor, chiar şi a celor mai bine constituite. Dacă au pierit 
Sparta şi Roma, atunci care stal ar putea nădăjdui să trăiască 
veşnic? Dacă vrem alcătuirea unei formaţiuni trainice, să nu ne 
gândim a o face veşnică. Pentru a ajunge la izbândă, nu este 
nevoie să încerci imposibilul şi nici să-ţi închipui că vei da ope¬ 
rei oamenilor o soliditate cu care nu se împacă lucrurile ome¬ 
neşti. 

Corpul politic, ca şi corpul omului, începe să moară încă de 
la naştere şi poartă în sine cauzele distrugerii sale. Dar şi unul, 
şi celălalt pot avea o constituţie mai mult sau mai puţin puter¬ 
nică, graţie căreia să trăiască mai mult sau mai puţin timp. 
Constituţia omului este opera naturii, pe când cealaltă este arti¬ 
ficială. Nu depinde de oameni prelungirea vieţii lor, însă ei pot 
prelungi cât mai mult viaţa statului, dându-i cea mai bună con¬ 
stituţie ce i se, poate da. Statul cel mai bine constituit va pieri şi 

i 

el, însă mai târziu decât altul, dacă nici o întâmplare neprevăzută 
nu-i va aduce pieirea înainte de vreme. 

Principiul vieţii politice se află în autoritatea suverană. Pu¬ 
terea legiuitoare e inima statului, iar cea executivă - creierul 
care pune în mişcare toate părţile. Creierul poate da în paralizie 
şi individul va continua să trăiască. Un om rămâne imbecil şi 
trăieşte, dar imediat ce inima şi-a încetat activitatea, el moare. 

Statul nu trăieşte prin legi, ci prin puterea legiuitoare. Legea 
de ieri nu mai obligă azi, însă consimţământul tacit reiese din 
tăcere, iar suveranului îi e permis să confirme mereu legile pe 
care nu le abrogă, deşi poate s-o facă. Tot ce a declarat că vrea 
o dată înseamnă că vrea întotdeauna, cel puţin dacă nu revine 
asupra acestei declaraţii. 

D e ce se dă, prin urmare, atâta respect legilor vechi? Tocmai 
din această cauză. Şi trebuie să fim convinşi că numai perfecţi¬ 
unea voinţelor de atunci le-a putut face să trăiască atât de mult: 

dacă suveranul nu le-ar li socotit de folos în tot acest timp, le-ar 
li revocat de o inie de ori. Iată pentru ce, în orice stat bine con¬ 
stituit, în loc să slăbească, legile dobândesc mereu forţe noi; 
autoritatea vechimii le face tot mai respectate; acolo, în schimb, 
unde legile se slăbesc o dată cu trecerea timpului, avem dovada 
că nu mai există putere legiuitoare şi că statul nu mai trăieşte. 


CAPITOLUL XII 

Cum se menţine autoritatea suverană 

Suveranul neavând altă putere decât pe cea legislativă, nu 
lucrează decât prin legi; iar legile nefiind decât acte autentice ale 
voinţei generale, suveranul n-ar şti să lucreze decât atunci când 
e adunat poporul. Se va spune: poporul adunat, ce idee! Adevă¬ 
rat, astăzi e o idee, dar a fost fapt acum două mii de ani. Să-şi fi 
schimbat oamenii firea? 

In chestiunile morale, limitele posibilului nu sunt atât de în¬ 
guste cum ni le închipuim: numai slăbiciunile, viciile şi prejude¬ 
căţile noastre le îngustează. Sufletele decăzute n-au încredere în 
oamenii mari, iar sclavii zâmbesc cu un aer batjocoritor la auzul 
cuvântului libertate. 

După cele ce s-au făcut odinioară, să vedem ce se poate face 
azi. Despre vechile republici ale Greciei nu voi vorbi, dar repu¬ 
blica romană mi se pare că era un stat mare, iar Roma un oraş 
mare. Cel din urmă recensământ a dat la Roma patru sute de mii 
de cetăţeni purtători de arme, iar ultima numărătoare a imperiu¬ 
lui peste patru milioane de cetăţeni, în afară de supuşi, sclavi, 
străini, femei şi copii. 

Şi-ar închipui cineva: câte greutăţi ca să aduni mai ales po¬ 
porul imens al capitalei şi al împrejurimilor ei! Şi totuşi, rar tre¬ 
cea săptămâna fără ca poporul roman să se fie adunat o dată şi 
chiar de mai multe ori. Căci poporul îşi exercita nu numai drep¬ 
turile de suveranitate, ci şi o parte din cele de guvernământ, dis¬ 
cuta anumite afaceri, hotăra în altele - şi astfel poporul întreg 

era, aproape permanent, când magistrat, când cetăţean în piaţa 
publică. 

Dar ducându-ne înapoi, până la cele dintâi vremuri ale po¬ 
poarelor, vom constata că în majoritatea vechilor forme de gu¬ 
vernământ, chiar în cele monarhice, cum erau ale macedoneni- 

1 

lor şi ale francilor , existau asemenea consfătuiri naţionale. Ori¬ 
cum ar fi, singur faptul acesta necontestat răspunde tuturor difi¬ 
cultăţilor: pornind de la faptul existent şi ajungând, pe firul raţi¬ 
unii, la cel posibil, concluzia mi se pare elocventă. 


CAPITOLUL XIII 

Continuare 

Nu e de ajuns ca poporul adunat să fi fixat o dată constituţia 
statului, dând consfinţire unui corp de legi şi nici să fi stabilit o 
formă de guvernământ perpetuă, alegând o dată pentru totdeau¬ 
na magistraţii; în afară de adunările extraordinare, pe care le pot 
cere întâmplări neprevăzute, trebuie să existe adunări' periodi¬ 
ce, la anumite date. pe care nimic să nu le poată suprima sau 
întârzia , astfel încât în ziua fixată poporul să fie convocat, în 
mod legitim, prin lege, fără să mai aibă nevoie de vreo altă con¬ 
vocare formală. 

în afară, însă, de adunările de drept, legale prin chiar data lor 
dinainte stabilită, orice adunare a poporului, care nu va fi fost 
convocată de către magistraţii desemnaţi în acest scop şi după 


* Unul dintre popoarele barbare năvălitoare în Galia cucerită de romani şi căreia francii 
sub Clovis (481-511) izbutesc să-i redea unitatea politică. în amestecul de neamuri, 
din care a ieşit poporul francez de azi. francii au avut, desigur, un rol preponderent şi 
au dat ţării cucerite chiar numele lor - fenomen istoric aproape general, (n. t.) 

2. în înţelesul de sesiuni parlamentare, (n. t ) 

Cum s-a întâmplat, de pildă, cu deschiderea Corpurilor legiuitoare din România, la 26 
în loc de 15 noiembrie, in anul 19i 2. (n. t.) 

4. In înţelesul de factorii constituţionali, (n. t.) 

formele prescrise, trebuie să fie socotită ca nelegitimă, iar tot ce 
s-ar hotărî în sânul ei drept nul, pentru că însuşi ordinul de 
adunare trebuie să vină de la lege. 

Cât despre frecvenţa mai mare sau mai mică a adunărilor 
legitime, aceasta depinde de atâtea consideraţii, încât nu s-ar 
putea da reguli precise în acest sens. Se poate, totuşi, spune că, 
în general, cu cât guvernământul are mai multă forţă, cu atât mai 
des trebuie să se arate suveranul. 

Mi se va spune: procedeul acesta poate fi bun într-un oraş, 
dar ce-i de făcut când statul cuprinde mai multe? Vom împărţi 
autoritatea suverană ori va trebui, mai bine, s-o concentrăm într- 
un singur oraş, căruia să-i subordonăm restul? 

Răspund că nu trebuie să se facă nici una, nici alta. Mai întâi, 
autoritatea suverană este simplă şi unică, deci nu se poate împăr¬ 
ţi fără a o distruge. Pe urmă, un oraş, mai mult decât o naţiune, 
nu poate fi supusul altuia, pentru că în esenţă corpul politic exis¬ 
tă prin acordul dintre supunere şi libertate, iar cuvintele de supus 
şi suveran sunt corelaţii identice a căror idee se reuneşte numai 
în cuvântul de cetăţean. 

Mai răspund că-i întotdeauna rău să se unească mai multe 
oraşe într-o singură cetate şi că, voind săvârşirea acestei uniri, 
cineva nu trebuie să-şi închipuie că va înlătura inconvenientele 
fireşti. Nu-i nevoie să se obiecteze abuzul statelor mari aceluia 
care nu vrea decât state mici. - Dar cum să se dea acestora des¬ 
tulă forţă spre a rezista celor mari? Cum au rezistat, de pildă, 
odinioară, oraşele greceşti marelui rege, iar acum, mai recent, 
Olanda şi Elveţia casei de Austria? 

Chiar dacă nu se poate reduce statul la adevăratele lui limite, 
mai rămâne totuşi o cale, şi anume: să nu existe capitală, iar gu¬ 
vernământul să-şi aibă reşedinţa pe rând în fiecare oraş, unde tot 
aşa să se adune reprezentanţii ţării. 

Populaţi teritoriul în mod egal, răspândiţi pretutindeni ace¬ 
leaşi drepturi, duceţi pretutindeni abundenţa şi viaţa, căci numai 
aşa statul va deveni în acelaşi timp - în limitele posibilităţilor - 
cât mai puternic şi mai bine guvernat. Aduceţi-vă aminte că zi- 


101 



duri le oraşelor nu se construiesc decât din cărămizile caselor de 
!a ţară. Când văd conslruindu-se un palat în capitală, mi se pare 
că privesc cum se ruinează o provincie întreagă. 


CAPITOLUL XIV 

Continuare 

In clipa în care poporul se află legitim constituit în adunare 
suverană, toate puterile guvernământului încetează, puterea exe¬ 
cutivă este suspendată, iar persoana celui din urmă cetăţean e lot 
atât de sacră şi inviolabilă ca şi a primului magistrat, pentru că 
acolo unde se găseşte reprezentatul, nu mai există reprezentant. 
Cele mai multe din tumulturile care se petreceau în comiţiile de 
la Roma erau cauzate de necunoaşterea sau desconsiderarea mai 
sus amintitei reguli. Consulii nu erau atunci decât preşedinţi ai 
poporului, tribunii - simpli oratori , iar senatul nu era nimic. 

Principele s-a temut întotdeauna de aceste intervale de sus¬ 
pendare, când recunoaşte sau trebuie să recunoască un superior 
prezent, iar adunările acestea ale poporului, constituind pavăza 
corpului politic şi înfrânarea guvernământului, au fost în toate 
vremurile groaza conducătorilor: astfel că ei n-au renunţat nicio¬ 
dată la atenţii, obiecţii, greutăţi şi făgăduieli pentru a dezgusta 
cetăţenii de adunări. Iar când aceştia sunt zgârciţi, laşi, timizi, 
mai iubitori de linişte decât de libertate, atunci nu rezistă multă 
vreme eforturilor crescânde ale guvernământului: forţa opusă 
sporind mereu, autoritatea suverană dispare în cele din urmă, iar 
majoritatea cetăţilor decade şi piere înainte de vreme. 

Dar între autoritatea suverană şi guvernământul arbitrar se 
introduce uneori o putere intermediară, despre care trebuie să 
vorbim. 


1. Aproape, după înţelesul ce se dă denumirii acesteia în Parlamentul englez. Asemă¬ 
narea celor două funcţii i-ar fi pus în conllict pe consuli cu tribunii, chiar când orice 
jurisdicţie ar 11 fost suspendată. (n. a.) 

CAPITOLUL XV 

Despre deputaţi sau reprezentanţi 


îndată ce datoriile publice au încetat de a fi cea dintâi grijă a 
cetăţenilor, care preferă să le îndeplinească mai mult cu punga 
decât cu persoana lor, statul se află aproape de ruină. Dacă tre¬ 
buie să meargă la război, plătesc trupe şi rămân acasă; dacă tre¬ 
buie să se ducă la adunări, numesc deputaţi şi stau acasă. 

Prin lene şi prin bani au, în sfârşit, soldaţi pentru a stăpâni 
ţara şi reprezentanţi pentru a o vinde. 

Lenea comerţului şi a artelor, pofta lacomă de câştig, dorinţa 
şi slăbiciunea plăcerilor transformă în bani serviciile publice. 
Omul cedează o parte din foloase, pentru ca, apoi, să şi le spo¬ 
rească în voie. Daţi bani şi veţi purta imediat lanţuri. Finanţă 
este un cuvânt de sclav şi care nu era cunoscut în cetatea de al¬ 
tădată. într-un stat cu adevărat liber, cetăţenii fac totul cu braţele 
şi nimic cu parale; în loc să plătească spre a scăpa de îndatoriri, 
vor plăti tocmai ca să le îndeplinească singuri. Fiind foarte de¬ 
parte de ideile obişnuite, cred că taxele, mai curând decât corve¬ 
zile, sunt contrarii libertăţii. 

Cu cât e mai bine constituit statul, cu atât, în spiritul cetăţe¬ 
nilor, afacerile publice sunt mai însemnate decât cele particu¬ 
lare. Ba chiar sunt mai puţine afaceri private, pentru că suma fe¬ 
ricirii comune dând o parte mai mare părţii fiecărui individ, îi 
rămâne de căutat mai puţină în preocupările particulare. înlr-o 
cetate bine condusă, fiecare se duce la adunări; sub un guvernă¬ 
mânt rău, însă, nu îndrăzneşte să facă un pas într-acolo, pentru 
că nimeni nu se interesează de ceea ce se petrece în ele; toată lu¬ 
mea înţelege că acolo nu va domina voinţa generală şi, deci, tre¬ 
burile particulare îi preocupă pe toţi. Legile bune produc altele, 
mai bune, cele rele duc la altele, şi mai rele. 

Din clipa când cine va va spune despre treburile publice “ce-mi 
pasă?”, trebuie să socotim statul ca fiind pierdut. 

Slăbirea dragostei de patrie, influenţa interesului particular, 
marea întindere a statelor, cuceririle, abuzul guvernământului - 

toate au contribuit la naşterea ideii de deputaţi sau reprezentanţi 
ai poporului, a ceea ce în unele ţări se numeşte îndrăzneţ a treia 
stare . Astfel, interesul particular este pus de către ambele cate¬ 
gorii în primul şi în al doilea rând, iar interesul public rămâne 
într-al treilea. 

Suveranitatea nu poate fi reprezentată din acelaşi motiv pen¬ 
tru care nu poate fi înstrăinată; ea există în mod absolut numai 
în voinţa generală, iar voinţa generală nu se reprezintă: ea este 
fie una şi aceeaşi, fie este alta, linie de mijloc nu există. Depu¬ 
taţii poporului nu sunt şi nici nu pot fi, deci, reprezentanţii acelei 
voinţe; ei nu sunt decât delegaţii săi şi nu pot hotărî nimic în 
mod definitiv. Orice lege pe care n-a ratificat-o însuşi poporul 
este nulă, în orice caz nu-i lege. Poporul englez se crede liber, 
dar se înşeală amarnic: nu-i liber decât în timpul alegerii mem¬ 
brilor parlamentului; de îndată ce i-a ales, este sclav sau nu-i 
nimic. Iar prin modul cum se foloseşte de libertate, în scurtele 
momente când o are, merită să şi-o piardă. 

Ideea de reprezentanţi este o idee modernă: ea derivă din gu¬ 
vernământul feudal, din acel guvernământ nedrept şi absurd, sub 
care s-a înjosit omenirea şi s-a necinstit numele de om. în vechile 
republici şi chiar în monarhii, poporul n-a avut niciodată re¬ 
prezentanţi: nici nu se cunoştea cuvântul acesta. E foarte ciudat că 
la Roma, unde persoana tribunilor era aşa de sacră, nici cel puţin 
nu şi-a închipuit cineva că ei ar fi putut uzurpa drepturile poporu¬ 
lui; mai mult: în mijlocul unei mulţimi atât de mari, ei n-au încer¬ 
cat niciodată, din proprie iniţiativă, să strecoare vreun plebiscit, 
învălmăşeala pe care o provoca uneori mulţimea se poate vedea 
din faptul, întâmplat pe vremea Grachilor, când o parte dintre 
cetăţeni şi-au exprimat voinţa de pe acoperişul caselor. 

Inconvenientele n-au însemnătate acolo unde dreptul şi liber¬ 
tatea sunt totul. La poporul acesta cuminte, fiecare era pus la 
locul lui: poporul îşi lăsa magistraţii să facă ceea ce tribunii, la 


1. Adunările generale din Franca cuprindeau pe membrii clerului şi ai nobilimii şi pe 
reprezentanţii Iui (iers ciut. Poporul, deci, adevăratul suveran ar 11 ticrs ctat - cum era 
ţărănimea col. III românesc, mult-puţină câtă mai nota. (n. l.) 

rândul lor, n-ar fi îndrăznit să facă; nu se temea, însă, că magis¬ 
traţii ar fi voit să-l reprezinte. 

Pentru a arăta cum îl reprezentau câteodată tribunii, e destul 
să vedem cum reprezintă guvernul pe suveran. Legea nefiind 
decât declaraţia voinţei generale, este lucru lămurit că poporul 
nu poate fi reprezentat în puterea legiuitoare, dar el poate şi tre¬ 
buie să fie reprezentat în puterea executivă, care nu este decât 
forţa aplicată de lege. Cercetând bine lucrurile, vom constata că 
numai foarte puţine popoare au legi. In orice caz, este sigur că 
tribunii, neavând nici o parte din puterea executivă, n-au putut 
niciodată reprezenta poporul roman prin drepturile ce li se încre¬ 
dinţaseră, ci numai asumându-şi parte din drepturile senatului. 

La greci, poporul făcea singur tot ce avea de făcut: el era me¬ 
reu adunat în piaţa publică. Locuia un ţinut cu climă dulce, nu 
era lacom, sclavii munceau pentru cetăţeni, aşa că singura lui 
treabă importantă era libertatea. Nemaiavând aceleaşi avantaje, 
cum să-şi păstreze cineva aceleaşi drepturi? Climatul mai aspru 
înmulţeşte trebuinţele omeneşti , şase luni din an nu se pot ţine 
adunări în piaţa publică, limbile puţin sonore nu se aud în plin 
aer, iar lumea de azi se îngrijeşte mai mult de câştigul decât de 
libertatea ei şi se teme mai curând de mizerie decât de sclavie. 

Cum, libertatea nu se păstrează decât cu sprijinul sclaviei? - 
Poale. Cele două extreme se ating. Tot ce nu există de la natură, 
îndeosebi societatea civilă, prezintă inconveniente. Sunt situaţii 
foarte nenorocite în care cineva nu-şi poate păstra libertatea decât 
în paguba libertăţii altuia şi în care cetăţeanul nu poate fi perfect 
liber pentru ca sclavul să nu fie prea de tot sclav. Aşa era situaţia la 
Sparta. Popoare modeme. Iară să aveţi sclavi, chiar voi sunteţi 
sclave, cu libertatea voastră o plătiţi pe a lor! Zadarnic v-aţi lăudat 
cu această preferinţă, în care văd mai multă laşitate decât umanitate. 

Din cele spuse până acum nu vreau să se înţeleagă că trebuie 
să ai sclavi şi nici că dreptul la sclavaj ar fi legitim, căci am do- 


I. A adopta în ţările reci luxul şi moliciunea orientalilor. înseamnă câ vrei să-ţi pui 
lanţurile lor; ba chiar, în mod fatal, să ie pleci acelor lanţuri şi mai mult. (n. a.) 

vedit tocmai contrariul; arăt numai motivele pentru caic popoa¬ 
rele modeme, crezându-se libere, au reprezentanţi, iar popoarele 
vechi nu-i aveau. Oricum ar fi fost până atunci, din clipa când 
îşi alege reprezentanţii, un popor nu mai este liber. 

După ce am examinat totul cu atenţie, nu văd cum i-ar fi 
posibil suveranului - dacă cetatea nu este foarte mică - să-şi 
păstreze de aici înainte exerciţiul drepturilor sale. Dar dacă ce¬ 
tatea e foarte mică, nu va fi subjugată? - Nu. Voi arăta mai de¬ 
parte cum se poate împăca puterea exterioară a unui popor mare 
cu administraţia uşoară şi ordinea bună a unui stat mic. 


CAPITOLUL XVI 

Instituirea guvernământului nu este un contract 

Odată bine stabilită puterea legislativă, urmează să stabilim 
tot aşa pe cea executivă, căci aceasta, lucrând numai prin acte 
particulare, nu este de natura celeilalte şi, prin urmare, există 
separat de ea. Dacă era posibil ca suveranul, privit ca atare, să fi 
avut puterea executivă, dreptul şi faptul s-ar fi confundat până 
acolo încât nu s-ar fi ştiut care-i unul faţă de celălalt, iar corpul 
politic, denaturat în chipul acesta, ar fi căzut repede pradă vio¬ 
lenţei împotriva căreia fusese alcătuit. 

Toţi cetăţenii fiind egali prin contractul social, numai cu toţii 
pol porunci ceea ce trebuie să facă toţi, pe când nimeni n-are 
dreptul de a cere altuia să facă ceea ce nu face el însuşi. Prin ur¬ 
mare, când alcătuieşte guvernământul, suveranul îi dă principe¬ 
lui tocmai acest drept, indispensabil spre a face corpul politic să 
Irăiască şi să se pună în mişcare. 

Unii au susţinut că actul acestei instituiri era un contract între 
popor şi conducătorii pe care şi i-a ales, contract stipulând între 
cele două părţi condiţiile în care una se obligă să comande, iar 
cealaltă să asculte. Sc va recunoaşte, desigur, că acesta-i un mod 
ciudat de a contracta. Să vedem, însă, dacă se poate susţine o 
asemenea părere. 

Mai întâi, autoritatea supremă nu se poate nici schimba, nici 
înstrăina, iar ca s-o limitezi, înseamnă s-o distrugi. Este şi ab¬ 
surd şi contradictoriu ca suveranul să-şi aleagă un superior, iar 
ca să se oblige să asculte de un stăpân, ar însemna să se reîntoarcă 
la deplina libertate. 

Mai mult, contractul acesta al poporului încheiat cu o anu¬ 
mită persoană ar fi, evident, un act particular, de unde rezultă că, 
neputând fi nici lege şi nici act de suveranitate, contractul ar fi, 
prin urmare, ilegitim. 

Pe urmă, reiese că părţile contractante s-ar afla astfel în sta¬ 
rea de natură şi fără nici un garant pentru obligaţiile lor recipro¬ 
ce, contrar stării civile din orice punct de vedere. Actul unui om 
care ar spune altuia: îţi dau tot avutul meu, cu condiţia să-mi res¬ 
titui numai ce-ai vrea, ar merita denumirea de contract numai 
prin faptul că acela care posedă forţa este întotdeauna şi stăpânul 
executării. 

în stat nu există decât un singur contract, acela de asociere, 
care, însă, exclude existenţa altuia. Nici nu s-ar putea închipui un 
alt contract public, care să nu însemne nesocotirea celui dintâi. 


CAPITOLUL XVII 

Instituirea guvernământului 

Cum trebuie să concepem actul prin care s-a înfiinţat gu¬ 
vernământul? Voi spune de la început că acest act este complex şi 
anume este compus din alte două: stabilirea legii şi executarea ei. 

Prin cel dintâi, legiuitorul hotărăşte fiinţarea unui corp de gu¬ 
vernământ sub cutare sau cutare formă. - Lămurit lucru, actul 
acesta este o lege. 

Prin al doilea, poporul îşi numeşte conducătorii care vor fi 
însărcinaţi cu cârmuirea guvernământului înfiinţat. Această nu¬ 
mire fiind un act particular, nu-i o nouă lege, ci numai o conti¬ 
nuare a celei dintâi şi o funcţie a guvernământului. 

, E greu de înţeles, însă, cum s-a săvârşit act de guvernământ 
înainte chiar de existenţa guvernământului şi cum poporul, de 
obicei suveran sau supus, poate deveni prinţ sau magistrat în 
anumite împrejurări. 

Tocmai aici se descoperă iarăşi una din surprinzătoarele în¬ 
suşiri ale corpului politic, prin care acesta împacă acte în apa¬ 
renţă contradictorii: căci actul din urmă se îndeplineşte printr-o 
transformare imediată a suveranităţii în democraţie, în aşa fel 
încât - fără nici o schimbare simţită şi numai printr-un raport 
nou al tuturor faţă de toţi - cetăţenii, deveniţi magistraţi, trec de 
la acte generale la acte particulare şi de la lege la executarea ei. 

Schimbarea aceasta de raport nu este o subtilitate a gândirii 
fără existenţă în practică, pentru că ea se întâmplă foarte des în 
parlamentul englez, unde - în anumite împrejurări şi în scopul 
de a discuta mai bine afacerile generale - camera inferioară se 
transformă în mare comitet, din curtea suverană ce fusese până 
atunci devine deodată o simplă comisie şi, în această calitate, îşi 
face un raport către sine, Camera Comunelor, asupra celor dez¬ 
bătute în mare comitet, iar în cele din urmă discută din nou, sub 
acest titlu, ceea ce a hotărât sub celălalt. 

Acesta-i avantajul caracteristic guvernământului democratic, 
că poate fi stabilit în fapt printr-un simplu act al voinţei gene¬ 
rale. Pe urmă, guvernământul provizoriu conduce mai departe, 
dacă el se prezintă în forma aleasă, ori stabileşte în numele su¬ 
veranului guvernământul prescris prin lege - şi astfel totul este 
în regulă. E cu neputinţă ca, fără a renunţa la principiile mai sus 
stabilite, să se instituie guvernământul în alt mod. 



CAPITOLUL XVIII 

Mijloace de a preveni uzuipările guvernământului 


Din lămuririle de mai sus - şi ca o confirmare a capitolului 
XVI - rezultă că actul prin care se instituie guvernământul nu 
este un contract, ci o lege; că depozitarii puterii executive nu 
sunt stăpânii poporului, ci slujitorii lui şi că acesta îi poate numi 
sau revoca oricând vrea; că din punctul de vedere al depozitari¬ 
lor nu se pune problema de a contracta, ci de a asculta; şi că, în 
sfârşit, primind funcţiile ce li se impun de către stat, ei nu-şi fac 
decât datoria de cetăţeni, fără să aibă nici un fel de drept spre a 
discuta asupra condiţiilor. 

Când se întâmplă, deci, ca poporul să instituie un guvernă¬ 
mânt ereditar - fie monarhic, în cadrul unei familii, fie aristocra¬ 
tic, în cuprinsul unei categorii de cetăţeni el nu-şi ia un anga¬ 
jament, ci dă, provizoriu, o formă administraţiei, până în ziua 
când va vroi să hotărască altfel. 

Schimbările de felul acesta sunt primejdioase întotdeauna, 
e-adevărat, şi poporul nu trebuie să se atingă niciodată de guver¬ 
nământul pe care l-a instituit, în afară de cazul când acest guver¬ 
nământ nu mai e folositor binelui public; dar prudenţa asta este 
o maximă de politică, şi nu o regulă de drept, iar stalul nu mai 
este ţinut să lase nici conducătorilor săi autoritatea civilă, nici 
generalilor pc cea militară. 

Este adevărat că - în asemenea cazuri - nu s-ar putea obser¬ 
va cu toată atenţia formalităţile necesare pentru a deosebi un act 
normal şi legitim dc o răscoală populară, ori voinţa unui întreg 
popor de ţipetele unei părţi din el. Tocmai din cauza aceasta nu 
trebuie să se recunoască, din revendicările formulate pe calea 
răscoalei, decât partea ce nu se poate respinge din punctul de ve¬ 
dere al dreptului strict. Tot de consideraţia asta se foloseşte, în 
mare parte, principele pentru a-şi păstra puterea împotriva voin¬ 
ţei poporului şi fără să se poată spune că a uzurpat-o, deoarece, 
având aparenţa că nu se foloseşte decât de drepturile sale, îi vine 
foarte uşor să şi le extindă şi să împiedice - sub motivul păstră- 

rii ordinii publice - adunările menite a restabili ordinea; aşa că 
principele se foloseşte de o linişte pe care caută s-o menţină, îm- 
piedicându-i pe alţii de a o tulbura, sau de neorânduielile pe care 
singur le pune la cale, pentru a-i presupune de partea sa pe toţi 
cei care tac de frică şi a-i pedepsi pe cei care îndrăznesc să vor¬ 
bească. în acest fel, după ce au fost aleşi întâi pentru un an, apoi 
pentru încă unul, decemvirii au încercat să-şi păstreze puterea 
pentru totdeauna, nemaiîngăduind întrunirile comiţiilor; toate 
guvemămintele, odată îmbrăcate în forţa publică, uzurpă mai 
curând sau mai târziu autoritatea suverană prin asemenea mij¬ 
loace. 

Sesiunile periodice, despre care am vorbii mai înainte, sunt 
potrivite spre a preveni sau întârzia nenorocirea aceasta, mai 
ales când nu-i nevoie de vreo convocare formală, căci atunci 
prinţul n-ar putea să le împiedice fără a se declara făţiş infractor 
al legilor şi duşman al statului. 

Deschiderea sesiunilor - menite a menţine pactul social - 
trebuie să se facă întotdeauna prin două întrebări, care nu se pot 
suprima niciodată şi care se votează separai prin voturi speciale. 

Prima: dacă suveranul voieşte să menţină actuala formă de 
guvernământ. 

A doua: dacă poporul voieşte să lase administraţia tot acelo¬ 
ra care sunt însărcinaţi în prezent. 

Presupunem aici ceea ce cred că am demonstrat, anume că nu 
există în stat nici o lege fundamentală, nici chiar pactul social, 
care să nu se poată revoca: căci dacă s-ar aduna toţi cetăţenii ca 
să rupă, de comun acord, pactul acesta, fără îndoială că l-ar rupe 
în mod foarte legitim. Grotius crede chiar că oricine poate re¬ 
nunţa la starea socială pc care o are într-un stat, rccăpătându-şi 
libertatea naturală şi bunurile prin părăsirea ţării . De unde re¬ 
zultă că ar fi absurd ca toţi cetăţenii, laolaltă, să nu poală face 
ceea ce poate oricare dintre ei. 


I. Bineînţeles să n-o părăseşti spie u fugi de la datorie şi a scăpa astfel de serviciul ce 
datorezi patriei tocmai în clipa când ca are nevoie de tine. în cazul acesta, fuga ar fi 
criminală şi demna de pedeapsă: faptul n-ar mai însemna retragere, ci dezertare, (n. u.) 


no 




CARTEA A PATRA 


CAPITOLUL I 

Voinţa generală este indestructibilă 

Cât timp un număr de oameni se potrivesc laolaltă ca făcând 
un singur corp, ei n-au decât o singură voinţă, care tinde la con¬ 
servarea comună şi la binele general. Toate resorturile statului 
sunt simple, dar puternice, iar maximele sale sunt lămurite şi 
frumoase; nu există interese diferite ori contrarii, binele comun 
e pretutindeni evident şi nu cere decât bun-simţ ca să fie înţeles. 
Pacea, buna înţelegere şi egalitatea sunt duşmanii subtilităţilor 
politice. Oamenii cinstiţi şi simpli cu greu pot fi înşelaţi, tocmai 
datorită simplităţii lor: momelile ori şireteniile n-au trecere în 
ochii lor, căci ei nu sunt destul de rafinaţi spre a fi păcăliţi. Când 
vezi grupuri de ţărani rezolvând afacerile statului, la umbra unui 
stejar, în mijlocul celui mat fericit popor din lume şi conducân- 
du-1 totdeauna cu înţelepciune - mai poţi să nu dispreţuieşti 
rafinamentele altor naţiuni care îşi fac renume, dar în acelaşi timp 
ajung nenorocite prin atâtea artificii şi atâtea taine conducătoare? 

Un stat astfel condus are nevoie de foarte puţine legi, iar pe 
măsură ce trebuie promulgate altele noi, nevoia este resimţita de 
toată lumea. Cel dintâi care le propune nu face decât să rosteas¬ 
că ceea ce au simţit toţi, astfel că nu mai este nevoie nici de pre¬ 
gătiri, nici de discursuri, spre a transforma în lege ceea ce a ho¬ 
tărât fiecare să facă, din moment ce are siguranţa că şi ceilalţi 
vor face la fel. 

în privinţa asta, cugetătorii s-au înşelat prin faptul că, nevă- 
zând decât state prost construite de la început, au fost surprinşi 
de imposibilitatea de a menţine asemenea ordine în sânul lor, 
dar au râs închipuindu-şi toate prostiile despre care un panglicar 
dibaci, un vorbitor insinuant, ar putea convinge poporul din 
Paris şi din Londra. Cugetătorii nu ştiu că Cromwell ar fi fost 
pus în butuci de poporul oraşului Berna, iar ducelui de Beauforl 
gcnevezii i-ar fi aplicat disciplina . 

Când, însă, legătura socială începe a se desface şi statul a 
slăbi, când interesele particulare încep să se resimtă, iar soci¬ 
etăţile mai mici să influenţeze marea societate, interesul comun 
întâlneşte piedici şi dă înapoi: nu mai domneşte unanimitatea 
voturilor; voinţa generală nu mai este voinţa tuturor, apar con¬ 
tradicţii şi se pornesc discuţii, astfel încât nici cea mai bună 
părere nu mai este admisă fără dispute. 

în sfârşit, când stalul, în preajma ruinei, nu mai trăieşte decât 
prin forma lui amăgitoare şi vremelnică, legătura socială a dis¬ 
părut din suflete, iar interesul cel mai josnic se împodobeşte ne¬ 
ruşinat cu numele sacru al binelui public. Atunci voinţa genera¬ 
lă amuţeşte: condus de motive ascunse, fiecare nu-şi mai expri¬ 
mă părerea de cetăţean, ca şi cum statul n-ar fi existat niciodată, 
ci, sub numele de legi, strecoară prin înşelăciune decrete nedrep¬ 
te, care nu urmăresc altceva decât interesul particular. 

Rezultă oare de aici că voinţa generală ar fi dispărut ori s-a 
corupt? - Nu; ea este aceeaşi dintotdeauna, neatinsă şi curată, 
dar e subordonată altora, care o depăşesc. Fiecare vede că des- 
părţindu-şi propriul interes de interesul general, nu le poate des¬ 
părţi cu totul, însă i se pare că partea lui de rău general nu-i ni¬ 
mic faţă de binele personal pe care pretinde să şi-l apropie. în 
afară de acest bine particular, doreşte binele general tocmai în 
interesul său, de altfel ca oricare altul. Chiar vânzându-şi votul 
pe bani, nu distruge voinţa generală din el, ci o ocoleşte. Căci el 
săvârşeşte greşeala de a schimba forma întrebării şi a răspunde 
altceva decât ceea ce este întrebai - aşa că prin votul său, în loc 
să spună: e folositor slutului, spune: e folositor cutărui bărbat 



sau cutărui partid ca să se admită cutare părere. în adunări, legea 
de ordine publică nu tinde atât la menţinerea voinţei generale, 
cât la provocarea acesteia, prin continue întrebări, ca să răspun¬ 
dă întotdeauna. 

Aş avea de făcut aici multe reflecţii asupra dreptului de a 
vota în orice act de suveranitate - drept pe care nimeni şi nimic 
nu-1 poate răpi cetăţenilor -, cât şi asupra aceluia de a opina, de 
a propune şi de a discuta, pe care guvernul a avut grijă dintot- 
deauna să nu-1 lase decât membrilor săi - dar acest subiect im¬ 
portant ar cere un tratat aparte, căci în cel de faţă n-aş putea 
spune totul în legătură cu el. 


CAPITOLUL II 

Despre voturi 

Din capitolul precedent rezultă că modul cum se hotărăşte în 
afacerile generale poate da un indiciu destul de sigur atât asupra 
stării actuale a obiceiurilor, cât şi asupra sănătăţii corpului poli¬ 
tic. Cu cât buna înţelegere domneşte în adunări, adică cu cât se 
apropie hotărârile de unanimitate, cu atât şi voinţa generală este 
mai dominantă; discuţiile lungi, neînţelegerile şi zgomotul ves¬ 
tesc ascendentul intereselor particulare şi sfârşitul statului. 

Lucrul acesta apare mai puţin evident când în alcătuirea sta¬ 
tului intră două sau mai multe clase sociale, cum au fost la Roma 
patricienii şi plebeii, ale căror certuri au tulburat adeseori comi¬ 
ţiile chiar şi în timpurile cele mai frumoase ale republicii; aceas¬ 
tă excepţie, însă, e mai mult aparentă decât reală, căci atunci 
sunt, ca să zic aşa, două state într-unul prin viciul inerent corpu¬ 
lui politic: ceea ce nu-i adevărat despre amândouă împreună, e 
adevărat despre fiecare în parte. Dovadă faptul că plebiscitele, 
chiar în vremurile cele mai tulburi, se petreceau întotdeauna în 
mod liniştit şi aveau un marc număr de voturi, dacă nu se ames¬ 
teca senatul: cetăţenii neavând decât un singur interes, poporul 
n-avea decât o singură voinţă. 

Unanimitatea se obţine şi în extrema cealaltă: când cetăţenii, 
căzuţi în sclavie, nu mai au nici libertate şi nici voinţă. Teama şi 
linguşirea schimbă voturile în aclamaţii, nu se mai discută, ci se 
iubeşte ori se urăşte. în modul acesta josnic îşi exprima senatul 
părerea sub împăraţi. Uneori faptul se petrecea luându-se cele 
mai ridicole precauţii. Tacit ne spune că, sub Othon, aruncându-i 
vorbe de batjocură lui Vitellius, senatorii făceau în acelaşi timp 
mare zgomot pentru ca, în cazul în care el ar fi devenit întâm¬ 
plător stăpân , să nu ştie ce spusese fiecare dintre ei. 

Maximele, după care trebuie să se orienteze modul de a nu¬ 
măra voturile şi a compara părerile spre a cunoaşte mai cu uşu¬ 
rinţă dacă voinţa este generală, iar statul mai mult sau mai puţin 
în declin, reies din consideraţiile de mai sus. 

Nu există decât o singură lege care, prin natura ei, cere un 
consimţământ unanim: pactul social, căci asocierea civilă este 
actul cel mai voluntar din lume; orice om fiind născut liber şi 
stăpân pe sine, nimeni nu poate - sub un motiv oarecare - să-l 
facă sclav fără voia lui. A spune că fiul unei sclave se naşte 
sclav, înseamnă să spui că nu se naşte om. 

Dar dacă la întocmirea pactului social se găsesc opozanţi, 
opoziţia lor nu anulează contractul, ci îi împiedică doar pe 
aceştia să fie cuprinşi într-însul, ei rămânând astfel străini printre 
cetăţeni. După ce s-a format statul, consimţământul se subînţe¬ 
lege prin faptul reşedinţei: locuind pe teritoriul respectiv, înseam¬ 
nă că recunoşti suveranitatea. 

în afară de contractul primitiv, părerea majorităţii îi obligă 
întotdeauna şi pe toţi ceilalţi - o urmare chiar a contractului. Se 
naşte, însă, întrebarea: cum poate fi liber un om silit să se con¬ 
formeze unor voinţe care nu sunt ale lui? Cum sunt liberi opo¬ 
zanţii supuşi legilor la care n-au consimţit? 

întrebarea este pusă greşit. Cetăţeanul consimte la toate legi¬ 
le, chiar la cele votate fără voia lui şi chiar la cele care-1 pedep- 


1. Lucru care s*a şi întâmplat. în 69 d.Hi .. Vilellius l-a învins pc Othon la Bedriac şi s-a 
proclamat împărat. N-a domnit. însă, decât opt luni. (n t.) 

sesc în cazul când ar îndrăzni să încalce vreuna din ele. Voinţa 
constatată a tuturor membrilor statului este voinţa generală, căci 
prin ea sunt ei cetăţeni şi liberi. Când se propune o lege în adu¬ 
narea poporului, nu i se cere acesteia să primească ori să respin¬ 
gă propunerea, ci să răspundă dacă-i conformă sau nu cu voinţa 
generală: votând, fiecare-şi spune părerea, iar din calcularea vo¬ 
turilor reiese declaraţia de voinţă generală. Când se admite pă¬ 
rerea contrară părerii mele, aceasta nu dovedeşte decât că mă în¬ 
şelasem, luând-o drept generală pe aceea care nu era. Dacă, însă, 
părerea mea particulară a reuşit, dar eu am votat altfel decât aş 
fi voit, atunci n-aş mai fi fost liber. 

Aceasta presupune, într-adevăr, că toate caracterele voinţei 
generale sunt încă în majoritate: când încetează de a fi, atunci nu 
mai există libertate, indiferent de părerea care s-ar accepta. 

Arătând mai înainte cum se substituiau voinţele particulare 
celei generale în deliberările publice, am enumerat şi mijloacele 
uşoare spre a preveni asemenea abuz. Despre ele voi mai vorbi. 
Am arătat, de asemenea, principiile după care se poate determi¬ 
na numărul proporţional de voturi spre a declara o voinţă ca fi¬ 
ind generală. Deosebirea de un vot rupe egalitatea, un singur 
opozant distruge unanimitatea; între unanimitate şi egalitate 
sunt mai multe stadii inegale şi care se pot determina în funcţie 
de stat şi de nevoile corpului politic. 

Două maxime generale pot servi la determinarea acelor sta¬ 
dii: una, cu cât sunt mai însemnate şi mai primejdioase hotărâ¬ 
rile deliberărilor, cu atât părerea dominantă trebuie să se apropie 
de unanimitate; cealaltă, cu cât afacerea discutată cere urgenţă, 
cu atât trebuie să scadă diferenţa de voturi între păreri, până aco¬ 
lo, încât excedentul unui singur vot să fie de ajuns în deliberările 
care trebuie încheiate imediat. 

întâia maximă mi se pare mai potrivită legilor, a doua proce¬ 
selor. Din combinarea lor se stabilesc, oricum, cele mai bune ra¬ 
porturi prin care se pronunţă majoritatea. 

CAPITOLULUI 

Despre alegeri 


în privinţa alegerii principelui şi a magistraţilor, acte com¬ 
plexe cum am spus, există două mijloace şi anume: prin voturi 
sau prin tragere 1 a sorţi. Amândouă au fost întrebuinţate în dife¬ 
rite republici şi chiar astăzi, la alegerea dogelui de Veneţia, mai 
dăinuie o combinaţie foarte complicată între cele două mijloace. 

Montesquieu spune că: alegerea prin sorţi este în mod firesc 
democratică. Să admit, dar cum? Modul de a alege prin tragere 
la sorţi, spune el mai departe, nu supără pe nimeni, căci lasă 
fiecărui cetăţean speranţa cinstită de a-şi sluji patria. Acestea nu 
sunt argumente. 

Dacă ţinem seama de faptul că alegerea conducătorilor este o 
funcţie de guvernământ, iar nu de suveranitate, vom vedea de ce 
calea tragerii la sorţi este în firea democraţiei, sub care adminis¬ 
traţia e cu atât mai bună cu cât actele sunt mai puţine. 

Magistratura, în orice democraţie adevărată, nu este un avan¬ 
taj, ci o sarcină împovărătoare, care nu i se poate impune unui 
cetăţean în mod mai just decât altuia. Numai legea poate impune 
sarcina aceasta aceluia pe care-1 vor alege sorţii. Condiţia fiind 
astfel egală pentru toţi, iar alegerea neatârnând de nici o voinţă 
omenească, nu mai există aplicare particulară care să vateme 
universalitatea legii. 

în aristocraţie, un principe este ales de alt principe, iar guver¬ 
nământul se păstrează prin sine însuşi - deci acolo votul este 
mijlocul potrivit. 

Alegerea dogelui de Veneţia confimă, în loc să dezmintă, 
această distincţie: sub un guvernământ mixt, alegerea combinată 
e foarte bună. Ar fi chiar o greşeală să luăm guvernământul Ve¬ 
neţiei drept o adevărată aristocraţie. Când poporul nu ia parte în 
nici un fel la conducere, atunci nobilimea ţine locul poporului. 
Sunt o mulţime de nobili săraci, care nu se apropie niciodată de 
vreo funcţie publică - şi din toată nobleţea lor nu le rămâne de¬ 
cât amăgitorul tiltu de “Excelenţă”, cu dreptul de a asista la ma- 

rele consiliu. Iar acesta fiind tot atât de numeros cât consiliul 
nostru general din Geneva, iluştrii săi membri n-au drepturi mai 
multe decât simplii noştri cetăţeni. Lăsând la o parte singura 
mare deosebire dintre cele două republici, burghezia Genevei 
reprezintă tocmai patriciatul vencţian: genevezii prin naştere şi 
cu ceilalţi locuitori ai noştri reprezintă tocmai pe cetăţenii şi po¬ 
porul Veneţiei, ţăranii noştri sunt ca şi supuşii nobililor; în sfâr¬ 
şit, din orice punct de vedere am privi republica Veneţiei, în afa¬ 
ră de mărimea ei, vom constata că guvernământul ei nu este mai 
aristocratic decât al nostru. Cu singura deosebire că, neavând un 
doge ales pe viaţă, noi nu avem nevoie la fel de des de votul prin 
tragere la sorţi pentru a-1 alege. 

Alegerile prin sorţi ar fi uşoare într-o adevărată democraţie, 
în care toţi fiind perfect egali, atât prin obiceiuri sau talente, cât 
şi prin convingeri sau avere, cel ales ar fi aproape indiferent. Am 
spus, însă, că nu există adevărată democraţie. 

Când se combină votul cu sorţul, unul trebuie să aleagă pe 
oamenii cu însuşirile şi pregătirea necesară în locurile care cer 
aşa ceva, de pildă în slujbele militare; celălalt, sorţul, poate să 
aleagă acolo unde nu se cere decât bun-simţ, dreptate şi cinste, 
cum sunt slujbele judecătoreşti, pentru că într-un stat bine con¬ 
stituit, calităţile acestea sunt comune tuturor cetăţenilor. 

în guvernământul monarhic, nici sorţii şi nici voturile nu-şi 
au rostul. Monarhul fiind, e drept, singurul principe şi magistrat, 
alegerea ajutoarelor sale îi aparţine. Când abatele St. Pierre pro¬ 
punea înmulţirea consiliilor regelui Franţei şi alegerea membri¬ 
lor prin vot, nu-şi dădea seama că, de fapt, propunea schimbarea 
formei de guvernământ. 

Mi-ar rămâne de vorbit despre modul în care trebuie expri¬ 
mate şi numărate voturile în adunarea poporului, dar poate că is¬ 
toricul regulei romane în această materie ar explica mai bine 
toate maximele pe care le-aş putea stabili. Cred că-i bine pentru 
cititorul cu judecată sănătoasă ca să vadă mai în amănunt cum 
se discutau afacerile publice şi cele particulare într-un consiliu 
de două sute de mii de oameni. 


117 



CAPITOLUL IV 

Comiţiile romane 


N-avem nici o informaţie sigură despre perioadele cele mai 
vechi ale Romei, ba chiar se pare că sunt poveşti cele mai multe 
lucruri care ni se spun ; şi în general, de la toate popoarele ne 
lipseşte, mai ales din istoria lor, tocmai partea cea mai plină de 
învăţăminte: istoria organizării lor. Experienţa ne învaţă zilnic 
din ce cauze izbucnesc revoluţiile în sânul imperiilor; cum, însă, 
nu se mai formează un alt popor, nu ne rămân decât presupuneri 
spre a ne explica cum s-au format ele în decursul vremii. 

Obiceiurile respectate, pe care le găsim păstrate, ne dovedesc 
că a existat o origine a lor. Datinile care vin de la aceste origini, 
sprijinind şi întărind, deci, cu mai mult temei cele mai înalte pu¬ 
teri publice, trebuie să treacă drept cele mai sigure. Acestea sunt 
regulile pe care am căutat să le urmăresc, voind să văd cum îşi 
exercita puterea supremă cel mai puternic popor din lume. 

După întemeierea Romei, viitoarea republică - adică armata 
fondatorului, alcătuită din albani , sabini şi străini - a fost îm¬ 
părţită în trei clase, care, încă de la început, s-au numit triburi. 
Fiecare trib era împărţit în zece curii, iar curia în decurii, având 
în fruntea lor conducătorii numiţi curioni şi, respectiv, decurioni. 

Pe urmă, din mijlocul fiecărui trib erau aleşi câte o sută de 
călăreţi sau cavaleri, care formau o centurie. Se vede foarte uşor 
că aceste împărţiri, prea puţin necesare înlr-un oraş, n-aveau la 
început decât un caracter militar. Un instinct de grandoare făcea 
ca micul oraş Roma să-şi croiască de la început o organizaţie 
potrivită pentru capitala lumii. 

Cea dintâi împărţire prezintă foarte curând un inconvenient: 
triburile albanilor şi sabinilor rămânând mereu aceleaşi, au fost 


1. Numele Ue Romn care se prclindc că derivă din Romulus, este grcccsc şi înseamnă /orpT, 
in Numa e toi grecesc şi înseamnă lege. Nu vă parc evident că cei dintâi doi regi ai 
oraşului au purta- de mai-nainle nume aşa de potrivite cu fapiele ce au săvârşit? (n. a.) 

2. Dc la Alba, oraş situat la picioarele unui munte din Laiium. Oraşul acesta a fost riva¬ 
lul Romei. (n. t.) 


118 




curând depăşite numeric de tribul străinilor, care creştea perma¬ 
nent prin imigrare. Servius a găsit un remediu acestei creşteri 
primejdioase, schimbând modul de împărţire: în locul criteriului 
de rasă, a introdus altul, pe suburbii, după locurile pe care tribu¬ 
rile la ocupau în oraş; în loc de trei triburi s-au constituit patru, 
fiecare ocupând în Roma câte o colină, al cărei nume îl purta, 
îndreptând inegalitatea prezentă, o înlătură şi pentru viitor, iar 
pentru ca împărţirea să nu fie numai după locuri, ci şi după oa¬ 
meni, opri trecerea locuitorilor dintr-un cartier într-altul, ceea ce 
a împiedicat amestecul între seminţii. 

Spori la şase numărul celor trei centurii de la început, apoi le 
adăugă încă alte douăsprezece, tot sub acelaşi nume, mijloc sim¬ 
plu şi cuminte prin care desăvârşi deosebirea dintre corpul cava¬ 
lerilor şi masa poporului, fără a provoca nemulţumirea acestuia 
din urmă. 

La cele patru triburi orăşeneşti, Servius adăugă alte cinci¬ 
sprezece - numite triburi rustice, fiindcă erau formate din locui¬ 
tori de la ţară -, împărţite în tot atâtea canioane. Mai târziu se 
adăugară încă cinci spreece, astfel că, în cele din urmă, poporul 
roman era împărţit în treizeci şi cinci de triburi, câte au rămas 
până la sfârşitul republicii. 

Din deosebirea făcută între triburile de la oraş şi cele de la 
ţară, a rezultat un fapt demn de remarcat, pentru că nu s-a întâm¬ 
plat nicăieri altundeva şi pentru că Roma îi datorează atât păs¬ 
trarea obiceiurilor, cât şi creşterea puterii sale. Ar fi fost de aş¬ 
teptat ca triburile urbane să fi acaparat repede puterea şi onoru¬ 
rile şi să nu fi întârziat să înjosească triburile rustice: faptele s-au 
petrecut tocmai invers. Preferinţa vechilor romani pentru viaţa 
de ţară este cunoscută. Preferinţa aceasta se datorează înţeleptu¬ 
lui fondator care, unind libertatea cu muncile agricole şi serviciul 
militar, a izgonit, ca să zic aşa, la oraş arta, meşteşugurile, intri¬ 
ga, bogăţia şi robia. 

Tot ce avea Roma mai de seamă trăia la ţară şi se ocupa cu 
agricultura, astfel că toată lumea se obişnui să caute la ţară spri¬ 
jinul statului. Aşa stând lucrurile cu cei mai demni paiiicieni. 



toată lumea îi respecta, încât viaţa simplă şi de muncă a sătenilor 
fu preferată vieţii de lene şi laşitate a orăşenilor din Roma; ceva 
mai mult, cel din urmă proletar de la oraş, ca muncitor agricol, 
devenea cetăţean respectat la ţară. 

Varro avea dreptate când afirma că străbunii înţelepţi au 
aşezat la ţară şcoala oamenilor muncitori şi curajoşi, care apărau 
pe toată lumea în vreme de război şi îi hrăneau pe toţi în timp de 
pace. Pliniu afirmă foarte clar că triburile de la ţară erau cinstite 
tocmai datorită oamenilor care le compuneau, şi tot el spune că, 
spre a-i pedepsi şi ruşina pe cei laşi, aceştia erau trecuţi în tribu¬ 
rile de la oraş. Venind să se stabilească la Roma, sabinul Appius 
<. îaudius a fost încărcat cu onoruri şi înscris într-un trib rustic, 
care mai târziu a purtat numele familiei sale. în sfârşit, toţi scla¬ 
vii liberaţi intrau în triburile urbane, niciodată în cele rurale; şi 
în toată istoria republicii nu există nici un caz de sclav liberat a- 
juns la vreo magistratură, deşi devenise cetăţean. 

Regula aceasta era minunată, dar fiind împinsă prea departe, 
a rezultat o schimbare şi, desigur, un abuz în conducere. 

Mai întâi, cenzorii, după ce şi-au luat pentru multă vreme 
dreptul de a muta cetăţenii în mod arbitrar dintr-un trib într-al- 
tul, au îngăduit apoi la toată lumea să se înscrie unde vroia - per¬ 
misiune fără nici un folos pentru nimeni şi care a nimicit una din 
puterile cenzurii. Ceva mai mult, cei mari şi puternici înscriin- 
du-se toţi în triburile de ţară, iar liberaţii deveniţi cetăţeni rămâ¬ 
nând cu gloata în cele de oraş, triburile nu mai aveau, în gene¬ 
ral, nici loc destul, nici teritoriu aparte, ci toate se amestecaseră 
într-atât încât nu se mai putea cunoaşte decât după registre cine 
erau membrii fiecărui trib; însăşi ideea de trib trecu de la tipul 
real la cel personal sau deveni mai curând o simplă ficţiune. 

Pe urmă s-a întâmplat ca triburile de oraş, venindu-le mai la 
îndemână, să fie adesea cele mai puternice în comiţii, şi astfel au 
vândut statul celor care primeau să cumpere voturile plebei oră¬ 
şeneşti. 

în privinţa curiilor, fondatorul stabilind câte zece de trib, în 
tregul popor roman - cuprins atunci între zidurile oraşului - era 

alcătuit din treizeci de curii, fiecare cu templele, zeii, preoţii şi 
serbările sale, numite compitalia, asemănătoare cu paganalia pe 
care le-au avut mai târziu triburile rustice. 

La noua împărţire a lui Servius, numărul de treizeci nepu- 
tându-se împărţi egal între cele patru triburi, apăru un nou mod 
de împărţire a locuitorilor Romei - mod care nu avea legătură 
nici cu triburile, nici cu poporul lor, pentru că acestea devenise¬ 
ră un aşezământ cu caracter civil, iar în ceea ce privea recrutarea 
trupelor, împărţirile militare ale lui Romulus îşi pierdură utilita¬ 
tea, fiindcă se introdusese o altă normă. De pildă, dacă fiecare 
cetăţean era înscris într-un trib, era de aşteptat ca să fie înscris şi 
într-o curie, ceea ce însă nu se mai întâmplă. 

Servius mai făcu şi o a treia împărţire, care n-avea nici o le¬ 
gătură cu celelalte, dar care deveni cu timpul cea mai importantă 
dintre toate. El împărţi poporul roman în şase clase, deosebite 
după avere, iar nu după ţinuturi ori persoane; astfel că primele 
clase cuprindeau pe cei bogaţi, ultimele pe cei săraci, iar cele 
mijlocii pe cei cu avere potrivită. Clasele acestea fură subîmpăr- 
ţite în alte o sută nouăzeci şi trei de grupuri, numite centurii - 
dar în aşa mod subîmpărţite, încât prima clasă cuprindea singură 
mai mult de jumătate din centurii, iar ultima numai un singur 
grup. Printr-un asemenea procedeu, clasa cea mai mică prin nu¬ 
mărul oamenilor era cea mai mare prin centurii, iar clasa cea din 
urmă în întregime era socotită cât o centurie, deşi cuprindea sin¬ 
gură mai mult de jumătate din locuitorii Romei. 

Pentru ca poporul să nu înţeleagă consecinţele împărţirii, 
Servius îi dădu în aparenţă un caracter militar: adăugă încă două 
centurii de armurieri clasei a doua şi alte două de instrumente 
războinice clasei a patra; apoi despărţi pe tineri de bătrâni, adică 
în oameni obligaţi de a purta arme şi în scutiţi de drept din cauza 
vârstei, în toate clasele, afară de ultima - despărţire care mai 
mult decât cea după avere necesita ades facerea recensământu¬ 
lui - şi, în sfârşit, hotărî adunarea poporului în Câmpul lui Mar- 
te, unde trebuiau să vină cu armele lor toţi cei apţi de a le purta. 

Ultima clasă n-a mai fost împărţită în tineri şi bătrâni, pentru 
că gloata nu avea drept la cinstea de a purta arma spre apărarea 
patriei; trebuia să ţi se ia căminul ca să capeţi dreptul de a ţi-l 
apăra, încât se poate că nici unul dintre flămânzii care alcătuiesc 
azi armatele regilor n-ar fi fost îngăduit în cohortele romane, pe 
vremea când soldaţii erau apărătorii libertăţii. 

Totuşi, chiar în ultima clasă, se făcu o distincţie între prole¬ 
tari şi cei aşa numiţi capile censi. Cei dintâi nefiind săraci de tot, 
puteau fi cel puţin cetăţeni ai stalului, iar câteodată, la mare 
nevoie, chiar soldaţi. Ceilalţi, fiind lipsiţi cu desăvârşire, nu erau 
număraţi decât pentru capetele lor şi socotiţi ca şi cum n-ar fi 
existat până la Marius, care i-a înrolat pentru întâia oară. 

Fără a mă pronunţa aici dacă a treia împărţire a populaţiei era 
bună sau rea prin ea însăşi, cred că aş putea afirma că menţine¬ 
rea ei în practică se datoreşte numai obiceiurilor simple, dezinte¬ 
resării, dragostei pentru agricultură şi dispreţului romanilor, la 
început, faţă de comerţ şi lăcomia de câştig. Unde-i poporul mo¬ 
dem, la care lăcomia nesăţioasă, frământarea, intriga, mişcarea 
neîntreruptă a locuitorilor şi veşnica circulaţie a bunurilor ar pu- 
teaîngădui existenţa unei astfel de organizări sociale timp de cel 
puţin douăzeci de ani fără a ruina statul? Trebuie să ţinem chiar 
seamă că obiceiurile şi cenzura, mai puternice decât organizarea 
lui Servius, îndreptară viciul la Roma, iar cutare bogătaş se văzu 
gonit în clasa săracilor, pentru că-şi arătase prea mult bogăţia. 

Din cele expuse până aici rezultă explicaţia faptului că întot¬ 
deauna se vorbeşte numai de cinci clase, deşi exista şi a şasea. 
Aceasta, nedând soldaţi armatei şi alegători în Câmpul lui Marte 
şi nefiind de folos stalului aproape niciodată, abia rareori dacă 
era luată în seamă. 

Aşa au fost împărţite diferitele categorii sociale la romani. Să 
vedem acum efectul lor în adunări. Convocate fiind în mod le- 


1. Spun Câmpul lui Marte pentru că acolo se adunau comiţiile pe centurii: sub celelalte 
două forme sociale poporul sc aduna în t'oivm sau aiurea şi atunci capitc ccnsi aveau 
tot atâta trecere şi putere cât cei dintâi cetăţeni, (n. a.) 

gitim, acestea luau denumirea de comiţii, deosebindu-se între 
ele după cum erau chemate pe curii, pe centurii sau pe triburi; 
şedinţele se ţineau de obicei în piaţa Romei sau pe Câmpul lui 
Marte. Comiţiile curiate erau înfiinţate de Romulus, cele centu- 
riate de Servius, iar cele pc triburi de tribunii poporului. Numai 
în comiţii erau sancţionate legile şi tot acolo se alegeau magis¬ 
traţii; iar cum nu existau cetăţeni în afară de curie, de centurie 
sau de trib, putem spune că nici un cetăţean nu era exclus dc la 
dreptul dc vot şi că, prin urmare, poporul roman era înlr-adevăr 
suveran de drept şi de fapt. 

Pentru ca să fie legitim convocate şi hotărârile comiţiilor să 
aibă putere dc lege, trebuiau respectate trei condiţii: întâia, orga¬ 
nul politic sau magistratul care le convoca să fi fost învestit cu 
autoritatea necesară; a doua, adunarea să aibă loc într-una din 
zilele îngăduite prin lege, şi a treia, augurii să-şi fi dat consim¬ 
ţământul. 

întâia condiţie se înţelege de la sine, fără explicaţie. A doua 
era o chestiune de bună ordine: nu se îngăduia adunarea comi¬ 
ţiilor în zilele de repaus sau în cele de târg, când oamenii de la 
ţară, venind la Roma cu treburi, n-aveau posibilitatea să-şi pe¬ 
treacă ziua în piaţa publică. Printr-a treia, senatul stăpânea oare¬ 
cum un popor mândru şi dornic de agitaţii, potolind la timp şi 
avântul tribunilor agitatori, care - e adevărat - găsiră alte mij¬ 
loace să ocolească această piedică. 

Hotărârea comiţiilor nu se pronunţa numai la facerea legilor 
şi alegerea conducătorilor, ci se poate spune că soarta Europei 
era decisă în adunări, pentru că poporul roman luase asupră-şi 
cele mai importante obligaţii ale guvernământului. Varietatea 
obiectelor în discuţie dădea adunărilor prilejul să ia diferite 
forme, după materiile asupra cărora aveau să se pronunţe. 

Pentru a le înţelege, este destul să facem comparaţie între di¬ 
feritele forme. înfiinţând curiile, Romulus voise să stăpânească 
senatul prin popor, iar poporul prin senat, pentru ca în cele din 
urmă să domine peste toţi. în modul acesta, i-a dat poporului în¬ 
treaga autoritate a numărului, spre a tempera autoritatea puterii 

şi a averii pe care o lăsa patricienilor. Totuşi, după spiritul mo¬ 
narhiei, le-a lăsat mai multe avantaje patricienilor prin influenţa 
clienţilor lor asupra numărului voturilor. Admirabila instituţie a 
patronilor şi a clienţilor a fost o capodoperă politică şi umani¬ 
tară, fără de care patriciatul - cu totul contrar spiritului repu¬ 
blicii - n-ar fi putut dăinui. Roma singură a avut cinstea de a da 
în lume pilda aceasta frumoasă, din care niciodată n-au decurs 
abuzuri şi care, totuşi, n-a fost imitată niciodată. 

Forma aceasta a curiilor dăinuind sub regalitate până la Ser- 
vius, iar domnia ultimului Tarquiniu fiind socotită nelegitimă, 
de aici înaintea legilor regale li s-a dat, în general, denumirea de 
leges curiatae. 

în timpul republicii, curiile, fiind limitate tot la cele patru tri¬ 
buri urbane şi nemaicuprinzând decât gloata Romei, nu puteau 
conveni nici senatului, care era în fruntea patricienilor - şi nici 
tribunilor, care, deşi plebei, se aflau în fruntea cetăţenilor cu sta¬ 
re. Ele au fost, prin urmare, discreditate, iar decăderea lor a mers 
atât de departe, încât cei treizeci de lictori, întrunindu-se, făcea 
ceea ce ar fi căzut în sarcina comiţiilor curiate. 

împărţirea pe centurii era atât de favorabilă aristocraţiei, în¬ 
cât la prima vedere, pare de neînţeles faptul că senatul nu învin¬ 
gea întotdeauna în comiţiile centuriate, care alegeau consulii, 
cenzorii şi ceilalţi magistraţi curuli. într-adevăr, dintr-o sută no¬ 
uăzeci şi trei de centurii, câte erau în cele şase clase ale poporu¬ 
lui roman, singură prima clasă cuprindea nouăzeci şi opt, iar vo¬ 
turile socotindu-se numai pe centurii, această primă clasă le în¬ 
trecea pe toate celelalte prin numărul de voturi. Chiar dacă aces¬ 
tea din urmă ar Fi fost toate de acord, votarea nu mai continua, 
pentru că hotărârea celor puţini era socotită drept hotărârea mul¬ 
ţimii. Deci, se poate spune că în comiţiile centuriate treburile 
publice se rezolvau mai curând de mulţimea banilor decât de 
majoritatea voturilor. 

Dar marea autoritate a celor bogaţi se atenua prin două mij¬ 
loace. Primul era acela că tribunii, de obicei, şi întotdeauna un 

mare număr de plebei, aflându-se în clasa avuţilor, cumpăneau 
trecerea patricienilor în clasa întâi. 

Al doilea mijloc era următorul: în loc să voteze centuriile pe 
categorii, ceea ce ar fi însemnat să se înceapă de la prima clasă, 
se trăgea la sorţi o centurie , care vota imediat; toate celelalte 
centurii votau în altă zi şi în ordinea claselor, repetând şi confir¬ 
mând de obicei alegerea făcută de cea trasă la sorţi. în acest 
mod, autoritatea votului iniţial era luată clasei şi încredinţată 
sorţilor, după principiul democraţiei. 

Din obiceiul acesta mai decurgea un avantaj: între cele două 
alegeri, cetăţenii de la ţară aveau răgazul necesar să se informe¬ 
ze asupra candidatului ales provizoriu şi astfel să-şi dea voturile 
în cunoştinţă de cauză. Cu timpul, însă, sub pretext de grabă, 
obiceiul acesta fu înlăturat şi amândouă alegerile se făceau în 
aceeaşi zi. 

Comiţiile pe triburi constituiau de fapt sfatul poporului ro¬ 
man, căci erau convocate de tribuni pe care îi alegeau singure şi 
tot acolo se votau plebiscitele. Senatul n-avea nici dreptul să a- 
siste, necum să voteze în acest sfat; siliţi să se supună unor legi, 
la alcătuirea cărora nu-şi dăduseră consimţământul, senatorii 
erau din acest punct de vedere mai prejos decât cei din urmă 
cetăţeni. Nedreptatea aceasta fusese foarte rău înţeleasă şi ar fi 
fost suficientă pentru a anula deciziile unui corp în care nu toţi 
membrii erau admişi. Dacă toţi patricienii ar fi luat parte la aces¬ 
te comiţii, prin dreptul ce-1 aveau ca cetăţeni, devenind atunci 
simpli particulari, ei n-ar fi putut exercita vreo influenţă asupra 
unei forme de alegere individuale, în care cel mai mic proletar 
era egal cu principele din senat. 

Evident, deci, că în afară de ordinea ce rezulta din diferitele 
împărţiri pentru adunarea voturilor unui popor atât de mare, 
orânduielile acestea nu se mărgineau la a fi nişte forme oarecare. 


1. Centuria, trasă la sorţi, se numea prjerogutiva, pentru că îşi dădea cea dintâi votul, (n.u.) 


125 




ci fiecare avea urmări legate de motivele care o făcuseră să fie 
preferată. 

Fără a intra, prin urmare, în mai multe detalii, din lămuririle 
date până acum rezultă că acele comiţii pe triburi erau mai 
favorabile formei de guvernământ popular, iar comiţiile pe cen¬ 
turii, aristocraţiei. Cât despre comiţiile curiate - în care majori¬ 
tatea era alcătuită din populaţia de jos a Romei -, cum acestea 
nu mai erau bune decât la înlesnirea tiraniei şi a planurilor tică¬ 
loase, trebuiră să cadă în desuetudine, încât până şi agitatorii se 
fereau de un mijloc care prea le dădea planurile pe faţă. Desigur 
că toată măreţia poporului roman nu se păstra decât în comiţiile 
centuriate, singurele care erau complete, pe când din comiţiile 
curiate lipseau triburile rustice, iar din cele pe triburi - senatul 
şi patricienii. 

Modul de a număra voturile la vechii romani era tot atât de 
simplu ca şi obiceiurile lor, deşi mai puţin simplu decât în 
Sparta. Fiecare îşi dădea votul cu glas tare, un funcţionar le nota 
treptat: majoritatea determina votul fiecărui trib, iar majoritatea 
voturilor pe triburi însemna voinţa poporului - aşa se proceda pe 
curii şi centurii. Obiceiul acesta a fost bun câtă vreme cinstea a 
domnit printre cetăţeni şi fiecare se ruşina să voteze o părere ne¬ 
dreaptă ori pentru o cauză nedemnă; dar după ce s-a corupt po¬ 
porul şi au început să se cumpere voturile, s-a hotărât introduce¬ 
rea votării secrete, pentru ca neîncrederea să-i tempereze pe 
cumpărători şi pentru a le da pungaşilor mijlocul de a nu fi tră¬ 
dători. 

Ştiu că Cicerone critică schimbarea modului de votare, acu- 
y.ănd-o în parte pentru ruina republicii. Deşi înţeleg câtă greutate 
are aici cuvântul lui Cicerone, nu pot fi, însă, de aceeaşi părere: 
dimpotrivă, cred că s-a grăbit pierderea statului tocmai fiindcă 
nu s-au făcut destule schimbări de acest fel. După cum regimul 
lamenilor sănătoşi nu se potriveşte celor bolnavi, tot aşa nu tre¬ 
buie să guvernezi un popor corupt cu acele legi care se potrivesc 
unui popor cinstit. Nimic nu dovedeşte mai bine acest adevăr 
decât durata republicii Veneţia, a cărei umbră mai există şi acum 

numai pentru că legile sale nu se potrivesc decât unor oameni 
răi. 

Deci, după schimbare, s-au împărţit cetăţenilor tăbliţe, cu 
ajutorul cărora fiecare putea vota fără să i se ştie părerea, şi s-au 
stabilit noi formalităţi pentru adunarea tăbliţelor, numărarea vo¬ 
turilor, compararea rezultatelor etc., formalităţi care n-au împie¬ 
dicat ca adesea să fie pusă la îndoială buna-credinţă a funcţiona¬ 
rilor însărcinaţi cu acele lucrări. în sfârşit, pentru a împiedica 
amestecarea sau cumpărarea voturilor, s-au făcut edicte, a căror 
mulţime ne arată însă tocmai inutilitatea lor. 

Mai mult, în timpurile din urmă a trebuit să sc recurgă ade¬ 
sea la expediente extraordinare pentru a se putea suplini insufi¬ 
cienţa legilor: uneori se invocau minuni, un mijloc care putea 
impresiona poporul, dar nu şi pe conducătorii lui; alteori se con¬ 
voca pe neaşteptate adunarea spre a nu le da candidaţilor timp să 
recurgă la intrigi; iar alteori se pierdea o şedinţă întreagă cu dis¬ 
cursuri, atunci când poporul părea dispus să ia o decizie greşită. 
Dar, în cele din urmă, ambiţia învingea toate piedicile, încât este 
de necrezut cum, în mijlocul atâtor abuzuri, dar graţie vechilor 
sale rânduieli, poporul acesta imens nu înceta să aleagă magis¬ 
traţii, să voteze legile, să judece procesele şi să rezolve afacerile 
particulare şi publice cu aceeaşi uşurinţă cu care ar fi făcut-o 
chiar senatul. 


CAPITOLUL V 
Tribunatul 

Când nu se poate stabili o proporţie exactă între părţile alcă¬ 
tuitoare ale statului sau când cauze de neînvins le schimbă me¬ 
reu raporturile, atunci se înfiinţează o magistratură specială-in¬ 
dependentă de celelalte - care, punând fiecare element iarăşi în 
adevăratul său raport, dă naştere unei legături sau unui termen 
mediu, fie între principe şi popor, fie între principe şi suveran, 
fie în acelaşi timp de ambele părţi, dacă este necesar. 

Corpul acesta, căruia îi vom spune tribunat, este păstrătorul 
legilor şi al puterii legiuitoare. Uneori, acesta serveşte la apă¬ 
rarea suveranului împotriva guvernământului, cum făceau tri¬ 
bunii poporului la Roma; alteori, la susţinerea guvernământului 
împotriva poporului, cum face azi consiliul de zece al Veneţiei, 
şi alteori - la menţinerea echilibrului de ambele părţi, cum fă¬ 
ceau eforii în Sparta. 

Tribunatul nu este o parte alcătuitoare a cetăţii şi nu trebuie 
să aibă vreo parte nici din puterea legiuitoare, nici din cea exe¬ 
cutivă; tocmai prin aceasta puterea lui este mai mare, căci nepu¬ 
tând face nimic, poate împiedica totul. Ca apărător al legilor este 
mai sacru şi mai onorat decât principele care le aplică şi decât 
suveranul care le face. Fapt evident, la Roma, când mândrii 
patricieni - care au dispreţuit totdeauna poporul - au fost siliţi 
să se plece în faţa unui reprezentant al poporului, deşi acesta nu 
avea nici darul auspiciilor , nici putere judecătorească. 

Tribunatul, moderat cu înţelepciune, este sprijinul cel mai 
puternic al unei constituţii bune; răstoarnă, însă, totul imediat ce 
va avea puţină forţă în plus; slăbiciunea nu intră în firea lui şi, 
din moment ce înseamnă ceva, nu este mai puţin decât trebuie 
să fie. Degenerează în tiranie de îndată ce-şi asumă puterea exe¬ 
cutivă, al cărei moderator trebuie să fie, - ori vrea să facă legile, 
pe cai c nu-i dator decât să le apere. Marea putere a eforilor n-a 
fost primejdioasă cât timp s-au păstrat bunele moravuri în 
Sparta, dar odată începută corupţia, i-a accelerat-o. Sângele lui 
Agis , spânzurat de aceşti tirani, a fost răzbunat de urmaşul său: 
crima eforilor, cât şi pedepsirea lor, au grăbit deopotrivă dis¬ 
trugerea republicii, astfel că, după Cleomene, Sparta n-a mai 
însemnat nimic. Şi Roma a pierit pe aceeaşi cale: puterea mare 
a tribunilor, însuşită treptat, a servit în cele din urmă împăraţilor 
- cu ajutorul legilor făcute în favoarea libertăţii - drept mijloc 


1. Acela, de a deduce unele profeţii din cântecul oi i din zborul păsărilor etc, (n. t.) 

2. Acestacslc numele purtai dc câţiva regi ai Spartei. Cel mai cunoscut, Agis 111(244- 
235 a.Hr.). a fost condamnai la moarte de către efori. (n. t.) 

pentru a o nimici. în ce priveşte consiliul de zece al Veneţiei, 
acesta e un tribunal de sânge, motiv de groază atât pentru patri¬ 
cieni, cât şi pentru popor, şi care, în loc să ocrotească în chip 
demn legile, nu mai serveşte - după încălcarea lor - decât să dea 
în ascuns lovituri ce nimeni nu îndrăzneşte să lc vadă. 

Tribunatul, ca şi guvernământul, slăbeşte prin înmulţirea 
membrilor săi. Când tribunii poporului roman - la început în nu¬ 
măr de doi, apoi de cinci - au voit să-şi dubleze numărul, sena¬ 
tul le-a îngăduit sporirea, convins că-i va înfrâna pe unii cu aju¬ 
torul celorlalţi - ceea cc s-a şi întâmplat. 

Cel mai bun mijloc dc a împiedica uzurpările unui corp atât 
de puternic şi de temut, mijloc la care nu s-a gândii până acum 
nici un guvernământ, ar fi ca el să nu fiinţeze în mod permanent, 
ci să se stabilească intervale de timp în care ar rămâne dizolvat. 
Asemenea intervale - care nu trebuie să fie prea lungi, spre a nu 
îngădui abuzurilor să se întărească - se pot fixa prin lege în aşa 
fel încât să se poată lesne scurta, la nevoie, de către comisii ex 
iraordinare. 

Mijlocul îmi pare fără inconvenient pentru că, după cum am 
spus-o, tribunatul, nefăcând parte din constituţie, poate fi supri¬ 
mat fără ca aceasta să fie lezată; şi acest mijloc mi se pare unul 
sigur, pentru că un magistrat restabilit, după intervale, nu-şi ca¬ 
pătă puterea de la înaintaşul său, ci de la legea care i-o dă. 


CAPITOLUL VI 

Dictatura 

Legile nu se pleacă în faţa evenimentelor din cauza tăriei lor, 
care, în unele cazuri, le poate face primejdioase şi pricinui chiar 
prin ele însele pieirea statului. Rânduiala formalităţilor şi înde¬ 
plinirea lentă a acestora cer un interval de timp, pe care uneori 
împrejurările îl refuză. Se pot înfăţişa o sumă de întâmplări pe 
care legiuitorul nu şi le-a închipuit şi trebuie să ai neapărat pru¬ 
denţa de a înţelege că nu se poate prevedea orice. 

Nu se cuvine să urmăreşti până acolo întărirea instituţiilor 
publice încât să nu-;i rămână nici putinţa de a le întrerupe efec¬ 
tul. Chiar Sparta şi-a lăsat legile fără efect. 

Numai primejdiile cele mai mari pol egala şi întrece primej¬ 
dia tulburării ordinii legale şi nu trebuie împiedicată niciodată 
puterea sacră a legilor, în afară de cazul când e în joc salvarea 
patriei. în aceste împrejurări rare, dar vădite, siguranţa publică 
este garantată printr-un act special, a cărui îndeplinire se încre¬ 
dinţează celui mai vrednic. După natura primejdiei, însărcinarea 
aceasta se poate da în două feluri. 

Dacă, pentru salvarea statului, e de ajuns să se sporească ac¬ 
tivitatea guvernământului, atunci acesta va fi încredinţat numai 
unuia sau la doi dintre membrii săi: printr-un asemenea pro¬ 
cedeu nu se modifică puterea legilor, ci se schimbă numai forma 
executării lor. Când, însă, aparatul legilor este o piedică pentru 
salvarea statului din primejdie, atunci se numeşte un conducător 
suprem care impune tăcere legilor şi întrerupe o clipă autoritatea 
suverană. Voinţa generală în asemenea caz este sigură şi cea 
dintâi preocupare a poporului este, evident, mântuirea statului. 
Aşa că întreruperea nu înseamnă desfiinţarea autorităţii legiui¬ 
toare: magistralul care îi impune tăcerea n-o poate face să vor¬ 
bească, o înfrânează fără s-o poală reprezenta. Magistratul poale 
face orice, în afară de legi. 

Primul procedeu se întrebuinţa de către senatul roman când, 
printr-o formulă consacrată, îi însărcina pe consuli să îngrijească 
de salvarea | republicii. Al doilea avea loc când consulii numeau 
un dictator , obicei pe care Alba îl dăduse pildă Romei. 

La începutul republicii s-a recurs foarte frecvent la dictatură, 
pentru că statul n-avea o organizare destul de desăvârşită ca să 
se poată susţine numai prin puterea constituţiei lui. Multe din 
precauţiile care ar fi fost necesare altădată, erau atunci de prisos 
graţie spiritului public, aşa că nimeni nu se temea nici că vreun 


I. Numirea se fteca noaplca şi în secret, ca şi cum le-ar fi fost ruşine consulilor să pună 
un om mai presus de legi. (ri. it.) 

dictator ar fi putut abuza de autoritatea lui, nici că ar încerca să 
şi-o păstreze peste termen. Dimpotrivă, o putere atât de mare pă¬ 
rea, mai degrabă, o povară pentru cel care o deţinea, iar el se 
grăbea să scape de ea, ca şi cum înlocuirea legilor ar fi fost o 
obligaţie prea grea şi prea primejdioasă. 

Dezaprob întrebuinţarea făţişă din primele timpuri a acestei 
magistraturi supreme, nu din cauza abuzului posibil, ci de teama 
desconsiderării ei: impunând-o la alegeri, la zile de sărbătoare şi 
în alte împrejurări, ca o simplă formalitate, era de aşteptat ca, 
atunci când ar fi fost nevoie de ea, să nu fie respectată îndeajuns, 
căci lumea se deprindea să o considere drept un titlu vanitos, vă¬ 
zând-o întrebuinţată numai la ceremonii formale şi fără impor¬ 
tanţă. 

Spre sfârşitul republicii, romanii, mai prevăzători, au început a 
cruţa dictatura cu aceeaşi lipsă de măsură cu care o întrebuinţaseră 
altădată. Lesne de înţeles că teama lor nu era întemeiată, pentru că 
slăbiciunea capitalei constituia tocmai garanţia împotriva magis¬ 
traţilor ei; dictatorul putea să apere libertatea publică, în anumite 
cazuri, fără să se poală atinge vreodată de ea, iar lanţurile Romei 
nu aveau să fie făurite chiar la Roma, ci în armatele sale. 

Ca dovadă a ceea ce putea face autoritatea centrală faţă de 
puterea din afară vom aminti slaba rezistenţă a lui Marius împo¬ 
triva lui Sy 11a şi a lui Pompei împotriva lui Cezar. 

Eroarea aceasta i-a făcut să săvârşească mari greşeli: aşa, de 
pildă, faptul că n-au numit un dictator în afacerea Catilina. Ne- 
fiind atunci vorba decât de interiorul capitalei şi, cel mult, de o 
provincie din Italia, dictatorul - cu autoritatea nemărginită ce i-o 
dădeau legile - ar fi împrăştiat repede conjuraţia, care de altfel 
n-a fost înăbuşită decât printr-un fericit concurs de împrejurări 
la care prevederea umană n-ar fi trebuit să se aştepte. 

Senatul, însă, în loc de o asemenea numire, s-a mulţumit să-şi 
treacă toate puterile în mâinile consulilor; urmarea a fost că Ci¬ 
cerone, spre a proceda în mod eficace, s-a văzut nevoit să aplice 
toată puterea într-un punct capital şi că, după primele izbucniri 
de bucurie şi aprobare, i s-a cerul - pe bună dreptate - socoteală 

pentru sângele cetăţenilor vărsat contrar legilor, acuzaţie care nu 
s-ar fi putut aduce unui dictator. Dar elocvenţa consulului a tre¬ 
cut peste toate; roman el însuşi, ţinând mai mult la gloria lui 
decât la patrie, a căutat mai curând să-şi asigure întreaga onoare 
a acestei afaceri , decât să aleagă mijlocul cel mai legitim şi mai 
sigur pentru salvarea statului. De aceea a fost sărbătorit ca mân¬ 
tuitor al Romei şi, pe drept, pedepsit ca infractor al legilor. Ori¬ 
cât de strălucită ar fi fost reabilitarea, este sigur că ea a fost ex¬ 
presia acordării unei iertări. 

Indiferent de modul în care s-ar face încredinţarea acestei 
sarcini importante, trebuie să i se fixeze durata la un interval 
foarte scurt, care niciodată să nu poată fi prelungit. Din vremu¬ 
rile de restrişte statul este distrus sau mântuit, dar - îndată ce a 
trecut nevoia urgentă - dictatura devine tiranică sau inutilă. Dic¬ 
tatorii fiind numiţi la Roma numai pe şase luni, cei mai mulţi au 
abdicat înainte de împlinarea termenului. Dacă acesta ar fi fost 
mai lung, poate că ar fi încercat să-l prelungească, aşa cum au 
făcut decemvirii numiţi pe timp de un an. Aşa, însă, dictatorul 
abia reuşea să se ocupe de problema care îi determinase numirea 
şi nu-i rămânea timp să pună la cale alte planuri. 


CAPITOLUL VII 

Cenzura 

După cum declararea voinţei generale se face prin lege, 
declararea judecăţii publice se face prin cenzură. Opinia publică 
este un fel de lege, al cărei executor este cenzorul, care o aplică 
numai la cazuri particulare, întocmai ca principele. 

Tribunalul cenzorial, în loc să fie arbitrul opiniei poporului, 
este doar purtătorul ei de cuvânt şi îndată ce se îndepărtează de 
această opinie, hotărârile lui sunt nule şi fără efect. 


1. Pentru că nu putea garanta rezolvarea ei prin propunerea unui dictator, neîndrăznind 
să se numească singur şi ncavând siguranţa câ-l va numi tovarăşul său. (n.a.) 

Zadarnic vom face deosebire între obiceiurile unei naţiuni şi 
ceea ce preţuieşte ea mai mult, pentru că ambele distincţii, având 
acelaşi principiu, se confundă în mod necesar. La orice popor 
din lume, alegerea plăcerilor este hotărâtă nu de natura lor, ci de 
părerea ce o au oamenii despre ele. îndreptaţi părerile oameni¬ 
lor, iar moravurile lor se vor purifica de la sine. Ne place întot¬ 
deauna ceea ce este ori ni se pare că este frumos; fiindcă ne în¬ 
şelăm tocmai asupra acestei judecăţi, este necesar ca ca să fie re¬ 
glementată. Cine apreciază moravurile, judecă cinstea, iar cine 
apreciază cinstea, îi deduce legea din opinia generală. 

Părerile unui popor îşi au originea în alcătuirea lui. Deşi 
moravurile nu sunt reglementate prin legi, totuşi prin legislaţie 
ele îşi capătă existenţa; dacă legislaţia slăbeşte, moravurile de¬ 
generează, însă atunci judecata cenzorilor nu va putea face ceea 
ce ar fi trebuit să facă puterea legilor. 

Rezultă, deci, că cenzura poate fi de folos pentru păstrarea 
moravurilor, dar niciodată pentru însănătoşirea lor. Prin urmare, 
numiţi cenzorii cât timp legile au putere; după ce au pierdut-o 
ele, totul e pierdut şi nici o măsură legală nu mai are putere când 
nici legile n-o mai au. 

Cenzura menţine obiceiurile împiedicând coruperea opinii¬ 
lor, păstrând curăţenia lor prin măsuri chibzuite, hotărându-le 
chiar uneori când sunt încă nesigure. De pildă, întrebuinţarea 
ajutorilor în dueluri, împinsă până la patimă în regatul Franţei, a 
fost defiinţată prin cuvintele următoare dintr-un edict regal: cât 
despre cei cure nu Inşi tulea de n chema ajutoare... Părerea aceas¬ 
ta, înainte ca publicul să-şi fi format opinia, a hotărât-o imediat. 
Dar când aceleaşi edicte regale au voit să convingă lumea că 
duelul în sine era o laşitate - lucru foarte adevărat, de altfel, dar 
contrar părerii generale -, publicul a făcut haz, convingerea lui 
asupra duelului fiind deja formală. 

Am spus în altă parte că opinia publică nefiind supusă con¬ 
strângerii, nici în tribunalele înfiinţate ca s-o reprezinte nu ar fi 


1. Mai pe larg, în LeUie h M. d'Alembcrt. (n.a.) 

nevoie de vreo constrângere. Resortul acesta admirabil, pierdut 
cu desăvârşire în lumea modernă, era pus în mişcare cu o artă 
neînchipuită la romani şi, mai bine încă, la lacedemonieni. 

în consiliul Spartei, facându-se cândva o propunere bună de 
către un bărbat de moravuri rele, eforii, fără să ţină seama de ea, au 
pus pe un cetăţean virtuos să repete aceeaşi propunere. Câtă cinste 
pentru unul, câtă desconsiderare faţă de celălalt - şi asta fără să fi 
fost lăudat sau dojenit vreunul din ei! Altădată, nişte beţivi din 
Samos au murdărit tribunalul eforilor: a doua zi, printr-un efect 
public, s-a îngăduit samoiţilor să fie necuviincioşi. O pedeapsă ar 
fi fost într-adevăr mai puţin aspră decât o astfel de impunitate. 

Când Sparta hotăra ce este şi ce nu este cinstit, Grecia întrea¬ 
gă nu mai avea altă părere. 


CAPITOLUL VIII 

Religia civilă 

La început, oamenii n-au avut alţi regi decât zeii şi nici alt fel 
de guvernământ decât cel teocratic. Pe atunci, ei făceau raţiona¬ 
mentul lui Caligula , şi raţionau just. A fost nevoie de o mare 
falsificare a sentimentelor şi a ideilor, până când s-a putut hotărî 
omul să-l primească de stăpân pe semenul său şi să se laude apoi 
că îi este bine. 

Numai prin faptul că Dumnezeu era pus în fruntea fiecărei 
societăţi politice a rezultat existenţa mai multor zei, după numă¬ 
rul popoarelor. Două neamuri străine şi duşmane n-au putut, 
practic, nicicând recunoaşte multă vreme acelaşi stăpân: două 
armate luptându-sc între ele nu ar putea să asculte de acelaşi ge¬ 
neral. Astfel că din deosebirile naţionale s-a născut politeismul, 
iar din acesta intoleranţa bisericească şi laică, aceasta fiind, fi¬ 
reşte, una şi aceeaşi, cum vom vedea mai departe. 


1. Odcrini dum mctuani, a spus vorbind dc supuşii sâi. (n. t.) 

Grecii au avut fantezia de a-şi regăsi zeii la popoarele bar¬ 
bare, bazându-se pe faptul eâ se socoteau suveranii fireşti ai 
acelor popoare. Dar în zilele noastre o teorie destul de ridicolă 
se frământă în jurul identităţii zeilor diferitelor neamuri: ca şi 
cum Moloch, Saturn şi Chronos ar putea fi acelaşi zeu; de parcă 
Baal al fenicienilor, Zeus al grecilor şi Jupiter ai latinilor ar 
putea fi iarăşi unul şi acelaşi, sau, ca şi cum s-ar putea să rămână 
ceva comun unor fiinţe închipuite, purtând diferite denumiri! 

Dacă mi s-ar pune întrebarea cum se face că, în vremea pă- 
gânismului, când fiecare stat avea cultul şi zeii săi, nu se întâm¬ 
plau războaie religioase, aş răspunde că tocmai fiindcă lîecare 
stat îşi avea cultul propriu ca şi guvernământul său, el nu deose¬ 
bea pe zei de legi. Războiul era în acelaşi timp politic şi religios, 
iar domnia zeilor era, ca să zic aşa, despărţită prin frontierele na¬ 
ţiunilor. Zeul unui neam n-avea nici un drept asupra celorlalte 
neamuri. Nefiind invidioşi, zeii păgânilor îşi împărţeau între ei 
domnia lumii. Chiar Moise şi poporul evreu erau uneori conduşi 
de această idee, când vorbeau de Dumnezeul lui Israel. E drept 
că îi socoteau drept o simplă închipuire pc zeii Chananilor, po¬ 
poare izgonite, sortite pieirii, cărora trebuiau să le ia locul. Iată, 
însă, în ce mod vorbeau despre zeităţile popoarelor vecine, pc 
care n-aveau voie să le atace: Stăpânirea celor ce-i ;ip;ir[in lui 
Chamos, zeul vostru - spunea Jephte anumiţilor nu vi se 
cuvine legitim'! Noi stăpânim cu acelaşi drept pământurile pe 
care le-a cucerit Dumnezeul nostru învingător. Mi se pare că aici 
se recunoştea un fel dc egalitate între drepturile lui Chamos şi 
drepturile Dumnezeului lui Israel. 

Dar când evreii - supuşi regilor Babilonului şi apoi regilor 
Siriei - au voit să refuze recunoaşterea vreunui alt zeu în afară 
de al lor, refuzul fiind socotit ca o răscoală împotriva învingăto¬ 
rului, acest refuz le-a atras persecuţiile cunoscute din istorie şi 
care nu au avut pereche înainte de creştinism. 

Fiecare religie fiind, deci, legată numai de legile statului care 
o practica, nu exista alt mijloc de a converti un popor decât cu¬ 
cerirea şi nici alţi misionari decât cuceritorii; iar cum obligaţia 

de a schimba cultul religios era lege pentru cei învinşi, trebuia 
mai întâi să învingi. In loc să se lupte oamenii pentru zei, dimpo¬ 
trivă, zeii se luptau pentru oameni, ca în Homer; fiecare cerea 
zeului său victoria şi o răsplătea prin noi jertfe. Romanii, înainte 
de a cuceri o cetate, invitau pe zei s-o părăsească; iar când le-au 
lăsat tarentinilor pe zeii lor mâniaţi, au făcut-o numai socotindu-i 
pe aceştia supuşi şi nevoiţi a aduce omagii zeilor romani. Ei le 
lăsau celor învinşi atât zeii cât şi legile. Adeseori, singurul tribut 
pe care romanii li-1 impuneau învinşilor lor era acela de a închi¬ 
na o coroană lui Jupiter Capitolinul. 

în cele din urmă, romanii întinzându-şi, o dată cu imperiul, 
cultul şi zeii lor, adaptând adesea chiar ei pe unii din zeii învin¬ 
şilor şi acordându-le tuturor dreptul de încetăţenirc, popoarele în¬ 
tinsului imperiu s-au văzut pe nesimţite că au o mulţime de zei şi 
de culturi şi cam aceleaşi pretutindeni - şi iată cum păgânismul 
a devenii, în sfârşit, cunoscut în lume ca una şi aceeaşi religie. 

în asemenea împrejurări, apăru Isus care vroia să întemeieze 
o împărăţie spirituală: desfăcând sistemul teologic de cel politic, 
statul încetă să mai fie un singur corp - de aici dezbinări lăun¬ 
trice care nu şi-au încetat niciodată frământările la popoarele 
creştine. Dar ideea cea nouă a unei împărăţii pe lumea cealaltă 
neputând intra niciodată în capul păgânilor, aceştia i-au conside¬ 
rat întotdeauna pe creştini drept rebeli care, sub aparenţa unei 
supuneri prefăcute, nu căutau decât momentul potrivit pentru a 
deveni independenţi şi stăpâni, acaparând cu dibăcie autoritatea 
faţă de care, în slăbiciunea lor, se arătau respectuoşi. Aceasta a 
fost cauza persecuţiilor. 

De ce se temeau, păgânii n-au scăpai. Din clipa aceea aparenţa s-a 
schimbat, creştinii au început a vorbi altfel şi imediat pretinsa 
împărăţie de pe lumea cealaltă s-a văzut devenind, sub un conducător 
în came şi oase, cel mai brutal despotism de pe lumea aceasta. 

Totuşi, principele şi legile civile continuând să existe, s-a is¬ 
cat între cele două puteri un veşnic conflict de jurisdicţie, care 
în statele creştine a făcut cu neputinţă orice guvernământ bun; o- 

mul n-a ajuns niciodată să ştie de cine era dator să asculte, de 
stăpân sau de preot. 

în vremea aceasta, unele neamuri din Europa şi chiar din ve¬ 
cinătatea ei au voit să păstreze sau să restabilească vechiul sis¬ 
tem, dar încercarea s-a vădit a fi zadarnică: spiritul creştinismu¬ 
lui triumfase pretutindeni. Cultul sacru a rămas şi a redevenit - 
după încercare - independent de suveran şi fără legătura necesară 
cu corpul statului. Mahomed a avut vederi foarte sănătoase: şi-a 
închegat bine sistemul său politic, iar cât timp forma guvernă¬ 
mântului său s-a menţinut sub califi şi urmaşii lor, guvernămân¬ 
tul a fost un singur corp şi prin aceasta a fost bun. Dar arabii, 
prosperând, au devenit învăţaţi, civilizaţi, molatici şi laşi; au fost 
cuceriţi de barbari, iar atunci diviziunea dintre cele două puteri 
apăru din nou. Deşi mai puţin vădită la mahomedani decât la 
creştini, această diviziune există, mai ales în secta lui Aii; şi sunt 
state, cum ar fi Persia, unde ea nu încetează de a se face simţită. 

în vremurile noastre, regii Angliei s-au făcut şefi ai bisericii 
şi tot aşa au procedat şi ţarii; dar printr-un asemenea titlu ei n-au 
ajuns stăpâni, ci mai curând slujbaşi ai bisericii, căci n-au căpă¬ 
tat dreptul de a o schimba, ci doar puterea de a o menţine; în sâ¬ 
nul ei, nu sunt legiuitori, ci principi. Pe când clerul, pretutindeni 
unde alcătuieşte un corp aparte , este stăpân şi legiuitor. Prin 
urmare, în Anglia şi Rusia, ca şi în alte părţi, există două puteri, 
doi suverani. 

Dintre toţi autorii creştini, filosoful Hobbes este singurul 
care a văzut corect atât răul cât şi îndreptarea şi care a îndrăznit 
să propună unirea celor două capete ale vulturului şi reducerea 
lor la unitatea politică, fără de care niciodată nu va exista stat ori 
guvernământ bine alcătuit. El, însă, ar fi trebuii să înţeleagă că 


1. Trebuie să sc observe că legătura clerului într-un corp nu se datorează atât adunărilor de 
formă, de pildă “statele generale” din Franţa, cât cuminecăturii bisericilor. Cuminecarea 
şi afurisenia sunt pactul social al clerului, prin care acesta va fi întotdeauna stăpânul 
popoarelor şi al regilor. Toţi preoţii care dau cuminecătura sunt cetăţeni între ei. chiar 
de s-ar găsi la cele două capele ale lumii. în politică inventa asta este o capodoperă. Aşa 
ceva neexistând între preoţii păgâni, ci n-au alcătuit niciodată un corp religios, (n.a.) 

spiritul dominator al creştinismului nu se potrivea cu sistemul 
său şi că interesul preotului va fi întotdeauna mai puternic decât 
al statului. Biserica a devenit nesuferită nu prin ceea ce este rău 
şi mincinos în politica ei, ci prin ceea ce-i drept şi adevărat. 

Dezvoltând, din acest punct de vedere, faptele istorice, cred 
că voi respinge cu uşurinţă sentimentele opuse ale lui Bayle şi ale 
lui Warburton - dintre care unul afirmă că nici o religie nu este 
folositoare corpului politic, iar celălalt susţine, dimpotrivă, că 
creştinismul este cel mai puternic sprijin al unui asemenea corp. 
îi voi dovedi celui dintâi că niciodată nu s-a întemeiat vreun stat 
fără să aibă religia la temelie; iar celui de-al doilea, că legea 
creştină este, în realitate, mai mult vătămătoare decât folositoare 
unei puternice organizări a statului. în sfârşit, ca să mă fac înţeles 
pe deplin, nu trebuie să dau decât puţin mai multă precizie ideilor 
despre religie, prea nelămurite în legătură cu subiectul meu. 

Religia, considerată în raport cu societatea, este generală sau 
particulară şi se mai poate împărţi în două categorii, anume religia 
omului şi religia cetăţeanului. întâia, fără temple, fără altare şi fără 
forme, limitată la cultul lăuntric al supremului Dumnezeu şi la 
datoriile moralei eterne, este religia curată şi simplă a Evangheliei, 
adevăratul teism, căruia i s-ar putea spune dreptul divin natural. A 
doua, recunoscută fiind într-o ţară, îi dă acesteia pe zeii săi protec¬ 
tori. Ea îşi are învăţăturile, formele şi cultul său exterior, prevăzut 
prin legi; în afară de naţiunea care o recunoaşte, toţi ceilalţi sunt 
consideraţi necredincioşi, străini şi barbari; drepturile şi datoriile 
omului sunt cuprinse numai în limitele altarelor sale, cel puţin aşa 
consideră religia. Astfel au fost la cele dintâi neamuri toate religi¬ 
ile, cărora li s-ar putea da numele de drept divin civil sau pozitiv. 

Mai există un al treilea fel de religie, ciudată, care, dând oa¬ 
menilor două legiuiri, doi conducători şi două patrii, le impune 
datorii contradictorii şi îi împiedică să fie credincioşi şi cetăţeni 
în acelaşi timp. Aşa sunt religia lui Lama, a japonezilor, precum 
şi creştinismul roman. I s-ar putea spune religia preotului. Din 
ea rezultă un soi de drept mixt, nepotrivit cu societatea şi care n-are 
nume. 

Privite din punct de vedere politic, toate trei felurile de religii 
au defecte. A treia, însă, este atât de vădit rea, încât ar însemna 
o pierdere de vreme ca s-o demonstrez. Tot ce rupe unitatea so¬ 
cială este lipsii de valoare şi toate instituţiile care-1 pun pe om în 
contradicţie cu sine însuşi, nu preţuiesc nimic. 

A doua religie e bună prin faptul că, împletind cultul divin cu 
dragostea pentru legi şi făcând patria obiectul adoraţiei cetăţe¬ 
nilor, îi învaţă pe aceştia să servească statul atunci când le cere 
să-l servească pe zeu! protector. E un fel de teocraţie, în care nu 
trebuie să ai alt şef religios decât principele şi nici alţi preoţi 
decât magistraţii. Atunci, moartea pentru patrie înseamnă să 
devii martir, încălcarea legilor echivalează cu a fi necredincios 
şi supunerea vinovatului la blestemul public înseamnă condam¬ 
narea lui din mânia zeilor: Sacer esto. 

Dar ea este şi rea, întrucât, fiind întemeiată pe eroare şi min¬ 
ciună, înşeală oamenii, îi face lesne crezălori şi superstiţioşi şi 
distruge adevăratul cult al divinităţii într-un ceremonial fără 
rost. Este şi mai rea când devine exclusivă şi tiranică, făcând po¬ 
porul intolerant şi dornic de sânge până acolo încât să nu voiască 
decât omor şi masacru, în credinţa că săvârşeşte o faptă sfântă 
când ucide pe cel care nu-i admite zeii. O asemenea religie adu¬ 
ce poporul în starea naturală de război cu toate celelalte popoare 

- stare foarte dăunătoare propriei sale siguranţe. 

Rămâne, deci, religia omului sau creştinismul, nu de astăzi, 
ci acela al Evangheliei, care este cu totul altceva. Prin religia 
aceasta sănătoasă, sublimă, adevărată, toţi oamenii - copiii ace¬ 
luiaşi Dumnezeu - se socotesc fraţi, iar societatea care îi uneşte 
nu se dizolvă nici chiar prin moarte. 

Neavând, însă, nici o legătură cu corpul politic, religia aceas¬ 
ta le lasă legilor numai propria lor putere, fără să le adauge ceva 

- iar prin dezinteresarea ei, unul dintre marile bunuri ale socie¬ 
tăţii particulare rămâne fără efect. Mai mult, în loc să lege de stat 
sufletele cetăţenilor, dimpotrivă, le dezleagă de el, ca şi de toate 
cele pământeşti. Nu cunosc altceva mai contrar spiritului social. 

Ni se spune că un popor de adevăraţi creştini ar alcătui cca 
mai desăvârşită societate ce se poate închipui. în presupunerea 
aceasta nu văd decât o singură dificultate: societatea adevăraţi¬ 
lor creştini n-ar mai fi o societate de oameni. Afirm chiar că aceas- 
;ă societate închipuită, cu toată desăvârşirea ei, n-ar fi nici cea 
mai puternică, nici cea mai trainică: cu cât ar fi mai desăvârşită, 
■-. a atât mai mult i-ar lipsi coeziunea; viciul distrugător s-ar afla 
o. nai în desăvârşire. 

Fiecare şi-ar face datoria: poporul ar fi supus legilor, condu¬ 
cătorii ar fi drepţi şi chibzuiţi, magistraţii - cinstiţi şi incorupti¬ 
bil, soldaţii - dispreţuitori de moarte; n-ar mai exista vanitatea şi 
•iixul; toate acestea sunt foarte bune - să vedem însă mai departe. 

Creştinismul este o religie numai a spiritului, preocupată 
doar de cele cereşti: patria creştinului nu este pe lumea aceasta, 
îşi face el datoria, e-adevăral, dar şi-o face cu o profundă indi¬ 
ferenţă faţă de succesul sau insuccesul muncii sale. Numai să 
n-aibă a-şi imputa nimic pe lumea asta, în rest puţin îi pasă dacă 
aic: treburile vor merge bine sau rău. Dacă statul e înfloritor, 
abia îndrăzneşte să se bucure de fericirea publică, i-c teamă să 
se mândrească cu gloria ţării sale; iar dacă statul piere, el bine¬ 
cuvântează mâna Domnului care apără asupra poporului său. 

Pentru ca societatea să fie liniştită, iar buna înţelegere să dăi¬ 
nuiască, ar trebui ca toţi cetăţenii, fără excepţie, să fie la fel de 
'•uni creştini; dar dacă, din nenorocire, s-ar găsi un singur ambi¬ 
ţios, un singur făţarnic, un Catilina, de pildă, un Cromwell, acela 
i-ar supune foarte uşor pe credincioşii lui compatrioţi. Dragostea 
creştinească nu-ţi îngăduie atât de uşor să gândeşti rău despre 
aproapele tău. De cum va găsi mijlocul să li se impună prin 
vreun şiretlic şi să acapareze o parte din autoritatea publică, iată-1 
un om ridicat la rang dc demnitar; Dumnezeu vrea ca să-l res¬ 
pecţi, iată-1 repede devenit o putere; Dumnezeu va cere şi să-l 
asculţi. Dacă depozitarul acestei puteri săvârşeşte abuzuri, atunci 
iată-1 biciul lui Dumnezeu care-şi pedepseşte copiii. Şi chiar de 
s ar înţelege că uzurpatorul trebuie înlăturat, ar trebui să se tul¬ 
bure pacea publică, să se folosească violenţa şi să se verse sânge 

- tot atâtea obligaţii care nu se împacă deloc cu blândeţea creş¬ 
tinului; dar, la urma urmei, ce-ţi pasă dacă eşti liber sau rob, în 
valea aceasta a plângerii? Principalul scop este să ajungi în Rai, 
iar resemnarea este un mijloc în plus ca să izbuteşti. 

Se declară un război extern; cetăţenii merg la luptă Iară păreri de 
rău, nimeni nu se gândeşte să dezerteze; îşi fac datoria, fără doiinţa 
victoriei: ei ştiu mai curând să moară decât să învingă. Ce le pasă 
dacă înving ori sunt învinşi? Providenţa nu ştie oare, mai bine decât 
ei, ce li se cuvine? Inchipuiţi-vă ce foloase poate trage, din stoicis¬ 
mul lor, un duşman mândru, furios şi neînduplecat! Puneţi în faţa 
lor popoarele cele puternice, pe care le mistuie dragostea de patrie 
şi pofta de glorie; închipuiţi-vă republica creştină alături de Sparta 
sau de Roma: pioşii creştini vor fi bătuţi, zdrobiţi, nimiciţi, înainte 
de a ti avut vreme să se reculeagă ori îşi vor datora viaţa numai dis¬ 
preţului care li-1 va pună duşmanul. După părerea mea, jurământul 
soldaţilor iui Eabius a fost frumos, căci n-au jurat să moară sau să 
învingă: au jurat să se întoarcă învingători şi şi-au ţinut cuvântul. 
Creştinii n-ar fi lacul niciodată un astfel dc jurământ, pentru că 
şi-ar fi închipuit că-1 ispitesc pe Dumnezeu. 

Am greşit spunând republică creştină, căci aceste cuvinte se 
exclud reciproc. Creştinismul nu predică decât supunerea şi 
dependenţa. Spiritul său este prea favorabil tiraniei pentru ca ea 
să nu se folosească întotdeauna de el. Adevăraţii creştini sunt 
meniţi a fi sclavi; ei o ştiu şi nu se emoţionează, fiindcă viaţa 
asta scurtă are prea puţin preţ în ochii lor. 

Trupele creştine sunt minunate, se spune. Tăgăduiesc această 
afirmaţie: să mi se arate asemenea trupe, liu personal nu cunosc 
trupe creştine. O să mi se vorbească dc cruciade? Fără a discuta 
valoarea cruciaţilor, voi face observaţia că, departe de a fi creş¬ 
tini, ei nu erau decât soldaţi ai preotului şi cetăţeni ai bisericii şi 
se băteau pentru ţara ei spirituală, care devenise pământeană, 
vremelnică, prin nu ştiu ce mijloace. La drept vorbind, faptul 
acesta intră în cadrul păgânismului: fiindcă Evanghelia nu stabi¬ 
leşte o religie cu caracter naţional, războiul sfânt este cu nepu¬ 
tinţă printre creştini. 

Sub împăraţii păgâni, soldaţii creştini erau viteji; aşa ne asi- 
g-ră toţi autorii creştini şi o cred şi eu: aici era vorba de o între¬ 
cere de onoare cu trupele păgâne. Din clipa în care împăraţii au 
devenit creştini, această întrecere n-a mai existat; iar după ce 
crucea a luat locul vulturului, toată bravura romană a dispărut. 

L.ăsând la o parte consideraţiile politice, să revenim la drept 
şi să stabilim principiile asupra acestui punct însemnat. Dreptul 
f e care pactul social îl dă suveranului asupra supuşilor nu trece, 
cum am spus, peste limitele utilităţii publice. Supuşii nu sunt, 
deci, obligaţi în credinţa lor faţă de suveran decât în măsura în 
care aceste credinţe interesează comunitatea. Se înţelege, stalul 
este interesat ca fiecare cetăţean să aibă o religie care să-l facă 
a şi iubi îndatoririle; dar dogmele acestei religii nu privesc nici 
statul şi nici pe membrii săi, decât în limitele în care ele sunt în 
raport atât cu morala cât şi cu îndatoririle impuse celui ce pro¬ 
fesează religia faţă de semenii săi. In afară de aceste limite, 
fiecare poate avea orice păreri, fără ca statul să fie îndreptăţit a 
’e cunoaşte, pentru că, după cum nu are nici o competenţă în 
lumea cealaltă - oricare ar fi soarta supuşilor acolo -, tot aşa în 
lumea asta nu-1 priveşte decât ca ei să fie buni cetăţeni. 

Prin urmare este vorba numai de o mărturisire de credinţă 
civilă, ale cărei articole suveranul este în drept să le fixeze, dar 
nu ca pe nişte dogme religioase, ci mai degrabă ca sentimente de 
sociabilitate, fără de care nu este cu putinţă să fii nici bun cetă¬ 
ţean nici supus credincios . Fără a impune cuiva să le creadă, 
suveranul poate izgoni din stat pe cel care nu le crede; îl poate 
izgoni nu în calitate de credincios, ci ca pe un nesociabil, ca unul 
care- nu poate iubi sincer legile şi dreptatea şi care nu-şi poate 
jertfi, la nevoie, viaţa pentru datorie. Iar dacă cineva, după ce a 
recunoscut în mod public aceste dogme, se poartă ca şi cum nu 


1. Cezar, pledând peniru Catilina, sc străduia să demonstreze dogma morţii sunetului: 
Caron şi Cicerone, în răspuns, n-au stal să tacă Hlosofie. ci s-au mulţumit să arate că 
Cezar vorbea ca un cetăţean rău şi formula o doctrină primejdioasă siatului. Iiilr- 
aJcvăr. despre aceasta trebuia să hotărască Senatul Romei, iar nu despre o chestiune 
de teologie, (n. aj 




ar crede în ele, să fie pedepsit cu moartea, căci a săvârşit cea mai 
mare crimă: a minţit faţă de legi. 

Dogmele religiei civile trebuie să fie simple, puţine şi expri¬ 
mate lămurit, fără explicaţii ori comentarii. Existenţa divinităţii 
puternice, luminate, binefăcătoare, prevăzătoare şi suprave¬ 
ghind viaţa viitoare, fericirea celor drepţi, pedepsirea celor răi, 
sfinţenia contractului social şi a legilor - iată dogme pozitive. 
Cât despre cele negative, le restrâng la una singură: intoleranţa, 
care trece printre cultele pe care le-am înlăturat. 

Se înşeală, după mine, cei care deosebesc intoleranţa civilă 
de cea teologică. Amândouă sunt de nedespărţit, căci c cu nepu¬ 
tinţă să trăieşti în pace cu oamenii pe care îi crezi condamnaţi; 
a-i iubi înseamnă să-l urăşti pe Dumnezeul carc-i pedepseşte; 
trebuie, deci, neapărat iertaţi sau pedepsiţi. Pretutindeni unde s-a 
admis intoleranţa teologică, a fost cu neputinţă ca ea să nu aibă 
şi efect civil ; iar din moment ce l-a avut, suveranul n-a mai fost 
suveran, nici temporar: de atunci, preoţii au devenit adevăraţii 
stăpâni şi regii au rămas slujitorii lor. 

Şi acum, după ce am văzut că nu mai este şi nu mai poate fi 
religie naţională exclusivă, trebuie să îngăduim toate religiile 
care le îngăduie celelalte, în măsura în care dogmele lor n-au ni¬ 
mic potrivnic datoriilor cetăţeanului. Oricine va zice, însă, că în 
afară de biserică nu este mântuire, trebuie să fie izgonit din stat, 
în afara cazului când statul este biserica, iar principele - capul 
bisericii. O asemenea dogmă nu este bună decât într-un guver¬ 
nământ teocratic, în oricare altul este primejdioasă. 


]. Căsătoria, dc pildă, fiind un contract civil, arc efecte civile tără care este imposibil să existe 
societatea. Să ne închipuim că un cleric izbuteşte să-şi atribuie dreptul de a valorifica numai 
el acest act, drept pe care irebuie să-! uzurpe în orice religie intolerantă în mod foiţat. Nu-i 
evident lucru că, tăcând să sc aprecieze autoritatea bisericii, devine inutilă autoritatea 
principelui, care nu va mai avea decât supuşii pe caie clerul va voi sa-i lase? Stăpân de a 
căsători sau nu oamenii, după cum vor avea sau nu cutare doctrină, după cum vor admite 
ori respinge cutare formular, nu-i lămurit lucru că preotul va dispune singui de averi, de 
îndatoriri, de cetăţeni şi chiar de stat - care n-ar mai putea trăi alcătuit numai din bastarzi? 

Motivul pentru care, se spune, Henric IV a intrat în biserica 
icinană, ar trebui să-l facă pe orice om cinstit s-o părăsească şi 
nai ales pe orice principe care ar şti să judece . 


CAPITOLUL IX 

încheiere 

După ce am stabilit adevăratele principii ale dreptului politic 
ş. ani încercat să aşez statul pc temelia lui, ar rămâne acum să-l 
sprijin prin legăturile sale externe - ceea ce ar face cuprinsul 
dreptului ginţilor, comerţului, dreptului de război şi cuceririlor, 
dreptului public, alianţelor, tratatelor etc. 

Dar toate acestea alcătuiesc un obiect nou, prea vast pentru 
vederea mea care, scurtă fiind, ar fi trebuit să aţintesc spre altele, 
mat aproape de mine. 


i. Hcnric IV, născut în 1553, regele Franţei de la 1589 până la 1610, când a fost ucis de 
Ravailhc. Protestant, abia a scăpat cu viaţă din “Noaptea SI*. Bartolomeu”, iar mai 
târziu a trecui la catolicism spre a-şi asigura stăpânirea tronului francez. (N. T.) 
Pcrcfixc, în Istoria lui Hcnric IV, povesteşte următoarea anecdotă la care face aluzie 
Rnusseau: “Un istoric spune că regele punând să se ţină de faţă cu el o discuţie între 
învăţaţii celor două biserici şi văzând că unul din prelaţi recunoştea că se poate mântui 
cineva prin religia catolicilor, Majcslalca Sa luă cuvântul şi spuse prelatului: “Ce, 
recunoaşteţi că sc poate obţine mântuirea prin religia lor?” Prelatul răspunzând afirmativ, 
cu condiţia unei vieţi creştineşti, regele replică cu dreptate. “Prudenţa cere, deci, să fiu de 
’digia lor şi nu de a dv., pentru că fiind dc a lor mă mântuicsc după amândouă, pc când 
Jai.ă aş fi de religia d v. m-aş mântui numai după ea, nu şi după cea catolică. Prudenţa cerc 
:-î urmez religia cea mai asigurată”. (Nota lui G. P. la ediţia din 1819 a lui Rousseau.) 

NOTE EXPLICATIVE 


Cartea întâi 
Capitolul II 

p. 25 

+ Gmtius, Hugo (numele latinizat al lui Hugo de Groot), (1583-1645), 
jurist, teolog, istoric şi diplomat olandez. Unul din primii reprezen¬ 
tanţi ai teoriei dreptului natural. A făcut prima sistematizare a drep¬ 
tului internaţional. Susţinător al superiorităţii creştinismului faţă de 
celelalte religii. 

+ Hobbes, Thomas (1588-1679), filosof englez. A sistematizat filoso- 
fia lui F. Bacon, fiind considerat un continuator al acestuia. A apli¬ 
cat matematica filosof iei, concepută ca doctrină despre corp şi miş¬ 
care. Conform teoriei sale, omul este egoist prin natura sa, compor- 
tându-se ca un lup faţă de semenii săi; în scopul menţinerii ordinii şi 
a cenzurii egoismului, oamenii au creat statul - un organ artificial. 
Ca formă de guvernare, Hobbes a propus monarhia absolută. 

+ Philon (Filon din Alexandria, zis şi Philo Judaeus/ Filon Iudeul), 
(circa 25 î. Hr. - circa 54 d. Hr.), filosof mistic grec. Promotor al 
ideii contopirii religiei iudaice cu idealismul elen; şef al şcolii iudeo- 
alexandrine. Precursor al neoplatonismului. Prin doctrina sa despre 
“Logos”, conceput ca mediator între Dumnezeu şi lume, a influenţat 
creştinismul. 

+ Caligula (Caius Iulius Germanicus), împărat roman (37-41 d. Hr., 
asasinat). A iniţiat o politică despotică de tip oriental elenistic; 
devenit proverbial prin cruzime şi extravaganţa hotărârilor sale. 

+ Aristot (Aristotel), (384-322 î. Hr.), filosof şi savant grec, cel mai 
important gânditor universal al Antichităţii. Ca filosof, a oscilat între 
materialism şi idealism. A sistematizat cunoştinţele dobândite până 
la el, punând bazele unor discipline noi, între care logica formală, 
psihologia, politica şi economia politică, etica, estetica, zoologia ş a. 
Teoriile sale au influenţat gândirea filosofică şi ştiinţifică până în 
perioada modernă, unele păstrându-şi actualitatea şi în prezent. 

Capitolul III 


p. 26 

gp.limatie sau galimatias: vorbire (sau scriere) confuză, întortochea¬ 
tă, greoaie; (aici) vorbe goale, fără sens, fără noimă. 


c. 29 


Capitolul IV 


+ t.relaţii) reale: care au legătură cu lucrurile (termen juridic). 


Capitolul VIII 

p. 36 

+ stare civilă: (aici) situaţia omului în societate; situaţia omului în cali¬ 
tate de cetăţean (membru al unui stat). 

Capitolul IX 

P- 3? 

+■ domeniu real: (jur.) proprietate funciară şi/sau imobiliară. 

p. 38 

t Nuriez Balboa (Vasco Nutiez de Balboa sau Balbao), (circa 1475- 
1517). Navigator şi conchistador spaniol. Străbătând istmul Panama, 
a descoperit Oceanul Pacific (1513). 


Cartea a doua 
Capitolul III 

p. 45 

+ Licurg: legiuitor legendar în Sparta. I se atribuie organizarea statu¬ 
lui spartan în sec. IX î. Hr. Printre măsurile sale s-a numărat şi dis¬ 
tribuirea pământurilor în părţi egale. 

+ Solon (circa 640-548 î. Hr.), legislator atenian, ale cărui reforme au 
dus la dezvoltarea democraţiei în societatea sclavagistă. între altele, 
:i anulat datoriile şi a desfiinţat sclavajul datornicilor; i-a împărţit pe 
^eiăţeni în patru clase, în funcţie de averea lor. 

■t- Numa: rege legendar al Romei antice. 1 se atribuie ideea organizării 
a numeroase mici asociaţii, pe meserii, în scopul atenuării con- 
llictelor din Roma. 

-t Scrvius (Servius Tullius): al şaselea rege legendar al Romei. Lui i s-a 
atribuit ridicarea celui mai vechi zid al cetăţii. Autorul aşa-numitei 
‘ Constituţii Serviene” care a consfinţit organizarea politică pe cen- 

lurii. (Reformele sale în domeniul organizării statului sunt descrise 
mai pe larg în Cartea a patra a Contractului social.) 


Capitolul VII 

p. 54 

+ Platon (427-347 î. Hr), filosof antic grec, discipol al lui Socrate. 
Creatorul primului sistem al idealismului obiectiv. Reprezentant al 
aristocraţiei sclavagiste. Conform teoriei sale, esenţa lumii rezidă în 
ideile perene, neschimbate, recunoscute dc om prin anamneză, pen¬ 
tru că, iniţial, sufletul ar fi făcut parte din patrimoniul ideatic. 

p. 56 

+ decemviri: cei zece magistraţi romani aleşi în anul 45 I î I Ir. pentru 
a întocmi codul de legi (“cele 12 table”) 

Capitolul VIII 

p. 58 

+ arcadient: locuitori ai Arcadiei (regiune istorică în Grecia, situată în 
centrul Peloponesului). 

+ cirenicni: locuitori ai Cirenei (capitală - din 74 î. Hr. - a regiunii 
istorice Citenaica, situată în Africa de nord, pe teritoriul actual al 
Libiei; ţinut colonizat de greci, apoi cucerii de romani şi transformat 
în provincie romană). 


Cartea a treia 
Capitolul IV 

p. 80 

+ palatin: (în Europa medievală) înalt demnitar care îndeplinea anu¬ 
mite funcţii la curtea sau la palatul unui rege ori al unui mare senior; 
guvernator al unei provincii în Germania sau Polonia medievală. 

+ dietă: veche adunare politică în unele state din centrul şi estul 
Europei (în Imperiul German, Polonia, Transilvania ele.), ca organ 
de reprezentare al stărilor (claselor) privilegiate. 

Capitolul VI 

p. 87 

+ ci lat în limba latină, din Tacit, Istorii, I, 16; “Cel mai sigur si mai eli 
cienl criteriu în distingerea celor bune de cele rele este să le gândeşti 

te ai aprobat şi ce ai condamnat sub domnia altui principe”. 
( Traducere de Gheorghe Ceauşescu) 

Capitolul X 

p.97 

nth'ocraţie: (în Antichitate) puterea mulţimii informe şi haotice a 
sclavilor, o degenerare a democraţiei. 

oligarhie: formă de conducere a statului, în care puterea politică şi 
economică este deţinută de un număr restrâns de persoane; grup de 
persoane care exercită puterea într-o astfel de formă de guvernământ 

Cartea a patra 
Capitolul I 

p. 112 

panere în butuci, + aplicarea disciplinei: forme de pedeapsă locale, 
c:-re se aplicau pentru tulburarea ordinii publice. 

Capitolul IV 

p. 120 

V'.irro (Marcus Terentius Varro), (116-27 î. Hr.), savant roman de 
cnvcigură enciclopedică, unul din marii învăţaţi ai Romei antice. 
Dintre scrierile sale enciclopedice s-au păstrat numai tratatul despre 
egrieulcură (integral) şi cel de limba latină (parţial). 

Capitolul VII 

p. 134 

satnoiţi: locuitori ai insulei Samos. 

Capitolul VIII 

p. 134 

raţionamentul lui Caligula: “Oderint, dum metuant!” (lat.) = 
lîrsscă-mă, numai să se teamă!” 
p. 139 

Saccrestol: formulă de excomunicare (lat.) = “Să fie afurisit!” 
dezinteresare: (aici) neparticipare, neimplicare. 



POSTFAŢA 

ENCICLOPEDICUL ROUSSEAU 


Când, într-un grup oarecare de persoane, este menţionat nu¬ 
mele lui Rousseau, instantaneu vine replica, de obicei pronunţa¬ 
tă de unul dintre interlocutori, întotdeauna însă trezită brusc în 
memoria mai tuturor celor prezenţi: “A, da, cel cu «întoarcerea 
Ia natură»!” O asociere automată, rezultat al unei etichetări, voi¬ 
tă sau nu, produsă cândva, în procesul acumulării cunoştinţelor 
elementare din istoria gândirii filosofice sau pedagogice ori din 
literatura universală, în mintea învăţăcelului de odinioară. Eti¬ 
chetă întrucâtva justificată, totuşi superficială, am adăuga. Pentru 
că Rousseau - cel care susţinea că omul este “bun de la natură" 
dar pervertit şi corupt de societate, cel care pleda pentru va¬ 
lorificarea darurilor naturale ale copilului în procesul educativ - 
nu poate fi redus la o astfel de etichetă, moştenirea spirituală şi 
artistică lăsată de el omenirii fiind mult mai vastă şi multilaterală. 

Incomparabil mai puţin cunoscut - nu însă ignorabil! - este 
Rousseau-muzicianul. Dacă, în fragedă tinereţe, pe la 18-19 ani, 
pe lângă numeroase alte îndeletniciri şi profesii exercitate, a co¬ 
piat partituri muzicale pentru a-şi câştiga existenţa, iar câţiva ani 
mai târziu învăţa singur, cu mare pasiune, armonia, funcţionând, 
temporar, şi ca profesor particular de muzică, iată-1, peste alţi 
câţiva ani (1742), propunând Academiei de ştiinţe, printr-o co¬ 
municare, un nou sistem de notare muzicală (neacceptat de înal¬ 
tul for) şi publicând memoriul Dissertation sur la musique mo¬ 
derne (Disertaţie asupra muzicii moderne). Chiar dacă acestea 
nu i-au adus consacrarea (la care, probabil, sperase), preocupă¬ 
rile lui în domeniu nu aveau să fie abandonate. Dimpotrivă. în 

1745, Rousseau îi cunoaşte pe Diderot şi Condillac, întrei ei le- 
gându-se o prietenie strânsă. Acesta va fi, de altfel, primul nu¬ 
cleu al “enciclopediştilor", al acelui grup de filosofi, savanţi şi 
scriitori francezi din veacul al XVIII-lea, ideologi ai burgheziei 
în ascensiune, care - la iniţiativa şi sub direcţia lui Diderot şi 
d’Aiembert - vor redacta (în ciuda numeroaselor piedici şi per- 
..jcuţii impuse de autorităţile statului absolutist şi ale bisericii 
catolice) celebra operă monumentală a iluminismului francez, 
intitulată “Enciclopedie sau dicţionar raţional al ştiinţelor, arte¬ 
lor şi meşteşugurilor", publicat în 35 de volume, între anii 1751 
şi 1776. Odată găsiţi editorii dispuşi a se angaja într-un demers 
cc se anunţa, încă din forma de proiect, ca unul dificil şi de du¬ 
rată, la stabilirea autorilor şi a domeniilor de competenţă, Rous¬ 
seau avea să preia, din proprie iniţiativă, dar având acceptul ce¬ 
lorlalţi autori, domeniul muzical. 

în următorii ani şi independent de redactarea articolelor pen¬ 
tru Enciclopedie, Rousseau se va face, în sfârşit, remarcat în ca¬ 
litate de compozitor: în 1752, la Fontainbleau, în prezenţa rege¬ 
lui, are loc prezentarea operei sale comice Le Devin de village 
(Ghicitorul satului) - un mare succes, în urma căruia îi este ofe¬ 
rită chiar o pensie regală (pe care, de altfel, în mod ostentativ, 
Rousseau o refuză). în aceeaşi perioadă termină de compus o altă 
operă, Les Muses galantes (Muzele galante), a cărei reprezentare, 
în 1775, va fi, la rândul ei, mult aplaudată de public. Câteva alte 
compoziţii, între care o serie de cântece, îi poartă semnătura, în 
timp ce latura teoretică a domeniului muzical, în diversclc-i 
aspecte, este abordată în mai multe articole şi eseuri, cel mai 
cunoscut fiind Lettre sur la musique franţaise (Scrisoare despre 
muzica franceză) care, pe de o pajle, a sporii celebritatea au¬ 
torului în conştiinţa publicului, ducând însă, pe de altă parte, la o 
nu mai puţin răsunătoare ceartă între acesta şi muzicienii Operei. 

Un alt domeniu al creaţiei rousseauiene este cel dramatic. 
Primele comedii prind contur în 1742-1743, la Paris. în 1752, la 
Comedia Franceză, i se joacă (fără succes) piesa Narcisse 
(Narcis), în a cărei Prefaţă autorul îşi expune amănunţit concep- 

ţia despre artă. Zece ani mai târziu, aflat în exil la Motiers, scrie 
melodrama Pygmalion. Ideile lui Rousseau despre arta scenică 
sunt cuprinse în Lettre a d'Alembert sur Ies spectacles (Scri¬ 
soare către d’Alembert despre spectacole, redactată în 1757-58 
şi publicatăîn 1761), unul din cele mai cunoscute eseuri ale sale 
- în care, din considerente morale, se exprimă împotriva înfiin¬ 
ţării unui teatru la Geneva -, eseu care a determinat, de fapt, rup¬ 
tura dintre autorul său şi enciclopcdişti. 

Eseul, fie că se numeşte “discurs”, “scrisoare”, “disertaţie” 
sau “memoriu”, a fost genul preferat de Rousseau pentru expri¬ 
marea ideilor sale filosofice, morale, politice ele., gen pe care l-a 
cultivat de-a lungul a peste 25 de ani. Un eseu a fost scrierea 
care, în 1750, l-a făcut celebru peste noapte. A fost, probabil, 
una din acele întâmplări care, uneori, într-o singură clipă, reu¬ 
şesc să schimbe radical soarta sau cariera unui om. Aşa s-au pe¬ 
trecut lucrurile în acel octombrie 1749, când un domn de 37 de 
ani, aflat în drum de la Paris spre Vincennes, citea în Le Mercure 
de France anunţul prin care Academia din Dijon lansa tema con¬ 
cursului pentru premiul de morală pe anul 1750: "Dacă progresul 
ştiinţelor şi artelor a contribuit la purificarea moravurilor". 
Domnul respectiv se numea Jean-Jacques Rousseau, iar eseul 
scris de el în urma citirii acestui anunţ (şi în care, în esenţă, răs¬ 
punsul era negativ), purtând iniţial ca titlu întrebarea Academiei 
(Si le retablissement des Sciences et des arts a contribue â epurer 
Ies moeurs), cunoscut apoi ca Discours sur Ies Sciences et Ies 
arts (Discurs despre ştiinţe şi arte), a fost distins cu premiul Aca¬ 
demiei dijoneze şi i-a asigurat autorului un imens succes de pub¬ 
lic, atât de important pentru omul ce-şi dorea cu ardoare afirma¬ 
rea. Nu mai puţin celebru avea să devină Discours sur I'origine 
et Ies fondements de l’inegalite parmi Ies hommes (Discurs de¬ 
spre originea şi temeiurile inegalităţii dintre oameni, 1755), eseu 
inspirat de tema propusă de aceeaşi academie pentru concursul 
pe anul 1754, în care autorul constată că la baza inegalităţii din¬ 
tre oameni se află apariţia proprietăţii private, care a dus la for¬ 
marea statului şi, mai târziu, la despotism. Teorie pe care Rous- 

.se ,iii ii va dezvolta în continuare, argumentând-o şi în Contractul 
m h ia I (Du Contrat social, 1762). 

i i/t genului eseistic i se subsumează, în ultimă instanţă, şi ar- 
licolul intitulat Economia politică (apărut în volumul V al Enci¬ 
clopediei, 1755), ca şi faimoasa Lettre â Voltaire sur la Provi- 
dence (Scrisoare către Voltaire cu privire la Providenţă, 1756) 
care avea să agraveze controversa ce exista de mai mulţi ani în¬ 
vie Rousseau şi Voltaire. 

Dacă până la începutul celui de-al şaptelea deceniu al secolu¬ 
lui XVIII, Rousseau reuşise să-şi câştige celebritatea ca filosof, 
esei.-t, compozitor, să cucerească saloanele vremii şi să-şi asigu¬ 
re o situaţie materială confortabilă datorită unei slujbe (bine plă¬ 
tite) de casierîntr-o instituţie financiară - la care, din frondă, re¬ 
nunţase la un moment dat, pentru a-şi relua munca migăloasă şi 
prost plătită de copist de partituri muzicale -, o dată cu anii ’60, 
pentru el începe o “eră nouă": pe de o parte, perioada marilor 
creaţii şi a consolidării gloriei sale naţionale şi internaţionale, pe 
de altă parte, epoca prigoanei, a rătăcirilor în căutarea unui loc 
d? exil, a suferinţelor psihice profunde. 

Un uluitor succes de librărie (numai în Franţa 72 de ediţii 
până la sfârşitul secolului, traduceri imediate în mai toate lim¬ 
bile europene şi repetate editări în numeroase ţări, manifestări 
de adoraţie exaltată din partea cititorilor), dublat de atacurile vi¬ 
olente ale filosofilor vremii, în orice caz însă consacrarea ca 
prozator i-o aduce romanul epistolar Julie ou la Nouvelle He- 
loi'se (Iulia sau Noua Eloiză), la care scrisese, cu intermitenţe, 
timp de aproape cinci ani până la editarea lui, în 1761. Este po¬ 
vestea unei iubiri pasionale între un tânăr profesor de casă, de 
origine burgheză şi eleva acestuia, fiica unei familii de nobili, 
iubire sortită eşecului din cauza convenţiilor sociale. Este roma¬ 
nul în care Rousseau proclamă dreptul fiecărui om la realizarea 
neîngrădită a eului, cu scopul de a face din omul ce şi-a (redo¬ 
bândit firea naturală un purtător al unei noi sociabilităţi. Suferin¬ 
ţele sunt calea de a ajunge la virtute, astfel producându-se con¬ 
vertirea la o sensibilitate adevărată, dezbărată de artificii. Pasiu- 



nea, în viziunea lui Rousseau, este îndreptăţită, căci ea este com¬ 
patibilă cu virtutea - acesta ar fi, pe scurt, mesajul cărţii. 

In anul următor (1761) apar în librării, aproape concomitent. 
Du Contrat social şi Emile ou dc l’Education (Emil sau Despre 
educaţie) - acesta din urmă considerat de însuşi Rousseau drept 
“un roman pedagogic”. Folosind ca pretext povestea dezvoltării 
unui băiat, încredinţai spre educare unui pedagog particular, au¬ 
torul îşi argumentează concepţiile pedagogice. Demne de remar¬ 
cat sunt aici două fapte, şi anume: autorul însuşi recunoaşte că sis¬ 
temul pe care-1 propune - copilul trebuie crescut la ţară, în mijlo¬ 
cul naturii, unde i se poale cultiva şi dezvolta candoarea, bunăta¬ 
tea înnăscută ctc., reuşindu-se astfel fasonarea unui gen de “om 
nou” - nu este realizabil (înainte de toate pentru că, la un moment 
dat, depăşind vârsta copilăriei şi adolescenţei, tânărul va trebui să 
revină în mijlocul societăţii, iar impactul dintre candoarea natura¬ 
lă şi mediul citadin pervertit şi corupt nu ar avea cum să dea câştig 
de cauză primului) şi, în cu totul altă ordine de idei, o serie de mij¬ 
loace propuse aici au fost preluate de mari pedagogi ai deceniilor 
şi secolelor următoare şi dezvoltate în cadrul unor metode educa¬ 
tive actuale şi acum (Rousseau este cel care a pus bazele unei con¬ 
cepţii a educaţiei pe vârste, a pledat pentru o mai mare libertate a 
celui educat, în sensul accentuării autoactivităţii copilului, rolul 
educatorului fiind mai degrabă acela de a observa înclinaţiile şi 
dexterităţile copilului şi a-i orienta activitatea în conformitate cu 
acestea, în loc de a-i impune un anumit program de instrucţie; a 
fost primul care a insistat asupra promovării metodelor intuitive şi 
a subliniat rolul educativ al muncii). Există însă un capitol în acest 
“roman pedagogic”, cel intitulat La Profession de foi du vicairc sa- 
voyard (Profesiunea de credinţă a vicarului savoiard), în care au¬ 
torul îşi expune concepţia cu privire la instinctul divin ca glas al 
conştiinţei umane, primordiale faţă de raţiune; aici îşi proclamă 
opoziţia faţă de ateismul elitei intelectualiste (Rousseau însuşi era 
un adept al deismului care, în concepţia sa, era o religie bazată pe 
sentiment), dar combate totodată şi bigotismul Franţei religioase. 
Acest text va deveni pretext pentru dezlănţuirea unei campanii l'u- 

ribundc împotriva autorului. Acuzat de erezie religioasă, Rous- 
seau va fi condamnat la închisoare, iar romanul la ardere în piaţa 
publică. Evident că Emil a fost, fie-ne îngăduită expresia, victima 
Contractului social, căci ideile politice anlidespotice expuse în 
Contractau constituit motivul real al prigonirii autorului. Pentru a 
scăpa de închisoare, cincuagenarul Rousseau părăseşte în grabă 
Parisul, în căutarea unui refugiu; motive obiective, dar şi subiecti¬ 
ve îl vor face însă ca, timp de opt ani, să străbată uriaşe distanţe, 
cu opriri de scurtă durată, fără a se putea hotărî la o şedere mai 
lungă, hăituit, parcă, de spirite rele (în ciuda câtorva oferte foarte 
generoase de stabilire la reşedinţele unor prieteni influenţi), mânat 
mereu de dorul Parisului. Până la revenirea sa în capitala lumini¬ 
lor (revenire secretă, decretul de arestare fiind încă valabil), în 
1770, Rousseau va scrie un număr impresionant de lucrări. Aflat 
în exil în Motiers, redactează Lettre ă Christophe de Beaumont 
(Scrisoare către Christophe de Beaumont), în care îşi pledează ca¬ 
uza în condamnarea pronunţată de arhiepiscopul Parisului, Lettres 
eentes de la montagne (Scrisori de pe munte), în care tonul de ple¬ 
doarie disculpatoare devine mai ferm, provocând o relansare a 
persecuţiilor. In paralel, dând curs unei solicitări a guvernatorului 
insulei Corsica, scrie Lettre surla legislation de Corse (Scrisoare 
r iespre legislaţia din Corsica), în care încearcă o aplicare a prin¬ 
cipiilor teoretice expuse în Contractul social. După ce, în 1762, 
publicase prima sa lucrare autodisculpatoare, Lettres autobiogra- 
phiques ă Malesherbes (Scrisori autobiografice către Malesher- 
bes), care conţinea o primă schiţă a Confesiunilor, în următorii ani 
Vi? lucra intens la această carte, pe care i-o comandase un editor 
din Amsterdam. Prima carte a Confesiunilor o încheie în Anglia, 
unde îşi găsise o reşedinţă temporară, dând curs unei invitaţii a fi¬ 
losofului David Hume (cu care, însă, se va certa foarte curând, 
după care va părăsi intempestiv insula britanică). In 1769, după ce 
mai schimbase câteva reşedinţe temporare, scrie cartea a doua din 
Confesiuni, mai târziu petrece câteva săptămâni la Lyon, unde a- 
sistă la spectacole cu piesele sale Pygmalion şi Ghicitoivl satului, 
itv! în iunie 1770 se întoarce la Paris, îşi reia activitatea de copist 

de partituri, iar în paralel scrie ultimele pasaje din Confesiuni. 
Trăind într-o semiclandestinitate (mai precis, sub protec(ia influ¬ 
enţilor săi prieteni)... aproape publică, frecventează saloanele 
unor apropiaţi, unde citeşte fragmente din Confesiuni. Obsedat de 
a-i reduce la tăcere pe persecutorii săi, începe să scrie cele trei 
Dialoguri - Roussemi, judecător al lui Jean-Jacques (Dialogues - 
Rousseau juge de Jean-Jacqucs), pc care le va termina în 1776. în¬ 
tre timp mai pusese pe hârtie câteva lucrări (Consideraţii asupra 
ocârmuirii din Polonia. Scrisori despre botanică etc.), dar nu reu¬ 
şeşte să se elibereze de complexul autodisculpării. Astfel începe 
să lucreze la Les Reves du promeneur solitaire (Visările unui hoi¬ 
nar singuratic), ultima lui operă, în care sunt evocate cele câteva 
săptămâni paradisiace trăite în timpul scurtului său exil de pe 
insula St. Pierre, în mijlocul lacului Bienne, în apropiere de Berna. 
Lucrarea este, în fond, o autoanaliză profund subiectivă, bazată pe 
o conştiinţă accentuată a propriei unicităţi, prin care Rousseau 
inaugurează în literatura universală tema contemplării melancoli¬ 
ce şi solitare a naturii ca refugiu şi consolare în faţa neliniştilor 
umane, tradusă printr-o stare confuză, apropiată de reverie, temă 
prin care, s-ar putea spune, autorul Confesiunilor (apărute postum, 
în 1781/ 1788) şi al Visărilor (editate de asemenea postum, 1782) 
şi-a asigurat rolul de precursor al romantismului literar. 

Faţă cu o operă atât de vastă, abordând domenii atât de vari¬ 
ate şi acoperind o arie tematică atât de diversă, este, parcă, 
nedrept să-l asociem pe cel ce a creal-o cu o singură idee-eti- 
chetă (“înapoi la natură"). Mai nimerită ni s-ar părea asocierea 
cu ideea de Enciclopedie, de Carte - ca simbol peren al creaţiei 
umane. Chiar dacă Rousseau însuşi a afirmat, cu referire la 
munca sa de copist dc partituri: “Am lucrat cărţi, e drept, dar 
niciodată n-am fost un cărturar”. Stranie afirmaţie la un om atât 
de conştient de propria sa valoare! Ori, poate, să lî fost un mod 
de a se dezice de o activitate legată de civilizaţia cea creatoare 
de inegalităţi şi pervertitoare de moravuri? 

ALEXANDRA BÂRNA 

